(ΔΙΑ) ΣΥΛΛΟΓΙΚΑ ΑΝΑΧΩΜΑΤΑ 

στο έθνος, τον μιλιταρισμό, την κατάσταση 
εξαίρεσης των μεταναστ(ρι)ών 



>1 



Από την αντεθνική πορεία αλληλεγγύης στις καταλήψεις, στις 17/03/2018, στην Αθήνα, 
που διοργανώθηκε από τον συντονισμό αυτοοργανωμένων στεκιών και καταλήψεων, 
αναρχικών και αντιεξουσιαστικών συλλογικοτήτων από την Αθήνα και τον Πειραιά. 





Η παρούσα έκδοση τυπώθηκε τον Ιούνιο του 2019 σε 2.000 αντίτυπα 
και διακινείται χωρίς αντίτιμο, με ελεύθερη οικονομική συνεισφορά. 

ΠΕΡΙΕΧΟΜΕΝΑ 


Εισαγωγικό σημείωμα.4 

Σκέψεις πάνω στη νέα εθνική αφήγηση σε περιβάλλον συστημικής κρίσης 
και τα στρατόπεδα συγκέντρωσης μεταναστών ως κυριαρχικό υπόδειγμα 
διαχείρισης-καταστολής κοινωνικών κομματιών σε «κατάσταση εξαίρεσης».7 

Α. Ενάντια στα εθνικά ιδεώδη 
και τον εθνικιστικό παροξυσμό 

Κανένα έθνος δεν μας ενώνει, 

κανένα όνομα δεν μας χωρίζει.12 

Για τις παλιές και νέες συνταγές 

εθνικών συστρατεύσεων.16 

Η μακεδονία ανήκει στις αρκούδες της.21 

Περί εθνών και εθνικισμών.24 

Β. Για την αλληλεγγύη στους/στις 
μετανάστ(ρι)ες και τους αγώνες τους 

Για την καταστολή των «αόρατων» 

στα κολαστήρια της «ελληνικής φιλοξενίας».28 

Γ. Για την ολική άρνηση στράτευσης 
ενάντια στον μιλιταρισμό 

Κανένα έθνος δεν μας ενώνει, 

κανένας στρατός δεν μας υποτάσσει.35 

Γιατί εθνική ενότητα σημαίνει 

να χορεύεις τανγκό με τους δημίους σου.40 

Εθνικιστική ή διεθνιστική είναι 

η κρατική/καπιταλιστική Βαρβαρότητα.44 

Τα εθνικά ιδεώδη, οι νέοι ολοκληρωτισμοί, 

ο στρατός φρουρός τους και οι αρνήσεις μας απέναντι τους.52 














//εισαγωγικό σημείωμα// 


«Από την ενεργοποίηση της πολεμικής μηχανής και την πριμοδότηση του πατριω¬ 
τισμού ως «υγιούς ιδεολογίας» από την κυβερνώσα αριστερά, μέχρι τα θλιβερά 
καρναβάλια μίσους για τη Μακεδονία, τις ιαχές για το Αιγαίο και την προάσπιση των 
«εθνικών συμφερόντων», ο εθνικός παροξυσμός μαζί με έναν διάχυτο δημόσιο λόγο 
εθνικισμού, ρατσισμού, μιλιταρισμού, επιχειρεί να μας πνίξει.» 

(διασυλλογικό κείμενο αλληλεγγύης σε 3 ολικούς αρνητές στράτευσης εν όψει των 
στρατοδικείων τους στις 6 και 18 Φλεβάρη 2019) 

Αυτό το απόσπασμα αποτυπώνει, σε μεγάλο βαθμό, τις αγωνίες, τις ζυμώσεις 
και το έδαφος σύμπραξης των συλλογικοτήτων που εκδίδουμε τη συγκεκριμένη 
μπροσούρα απέναντι στην εγχώρια επικαιρότητα του τελευταίου ενάμιση έτους 
αλλά και ένα αντιπροσωπευτικό στιγμιότυπο της συνολικής εικόνας της πολιτικής, 
οικονομικής, κοινωνικής πραγματικότητας που χαρακτηρίζει τον λεγόμενο «δυτικό 
κόσμο». 

Η ανάλυση αυτής της πραγματικότητας, στη βάση της αντίθεσης κυρίαρχος- 
κυριαρχούμενος, είναι ένα ζητούμενο για όλες και όλους μας. Σε ένα περιβάλλον 
όπου οι πληροφορίες διαχέονται σε «χρόνο μηδέν», η αποτύπωση των αναλύσεων, 
που αφορούν έστω σε στιγμιότυπα οριοθετημένων χρόνων και χώρων, δεν είναι 
σημαντική μόνο για την προσπάθεια αποκάλυψης της κυριαρχικής συνθήκης ή 
για την κατανόηση κάποιων από τις αναρχικές/αντιεξουσιαστικές επιλογές. Είναι, 



παράλληλα, καθοριστική για την ανάδειξη της ενιαιότητας και του συσχετισμού 
όλων αυτών των εκφάνσεων της πραγματικότητας που το σύστημα εμφανίζει ως 
αποσπασματικές, αποκομμένες, παράλληλες και ασύνδετες. Είναι, επίσης, κρίσιμη 
για τη διερεύνηση, τον εμπλουτισμό και τη συμβολή σε μία προσέγγιση, που δεν 
θα περιορίζεται από σύνορα, γλώσσες, θρησκείες, πολιτισμούς και κάθε διάκριση 
που ορίζουν ο εθνικισμός, ο ρατσισμός, ο σεξισμός, ο μιλιταρισμός, τα πρότυπα της 
αρτιμέλειας. 

Στη βάση αυτού του πλαισίου αναφοράς εκδίδεται η παρούσα μπροσούρα, με μο¬ 
ναδικό εφαλτήριο την καταστροφή αυτού του κόσμου, την αυτοοργάνωση των 
αγώνων και της καθημερινής ζωής, την αλληλεγγύη μεταξύ των καταπιεσμένων, 
των εκμεταλλευόμενων και όλων όσων οι ζωές τους ορίζονται ως «ανάξιες να 
βιωθούν». Άλλωστε το υλικό που περιλαμβάνεται σε αυτή την έκδοση είναι κομμάτι 
των αντιστάσεων καθώς και συνοδευτικός λόγος δράσεων και κινητοποιήσεων 
πάνω σε τρεις συσχετιζόμενες και αλληλοτροφοδοτούμενες ενότητες, οι οποίες 
παρατίθενται διαδοχικά: (Α) η ανακίνηση του λεγάμενου «μακεδονικού ζητήματος» 
και τα εθνικιστικά συλλαλητήρια, (Β) η καταστολή των «αόρατων» μεταναστών 
και μεταναστριών στα κολαστήρια της «ελληνικής φιλοξενίας» και η ανάδειξη των 
τόπων εκτοπισμού, εξαίρεσης και αορατότητάς τους, (Γ) οι διώξεις των ολικών 
αρνητών στράτευσης και η όξυνση της καταστολής τους σε ένα περιβάλλον ανά¬ 
δυσης των εθνικισμών και ενδυνάμωσης της πολεμικής μηχανής. 

Τρεις ενότητες που η κάθε μία ξεχωριστά αλλά και σε σύνδεση μεταξύ τους δεν 
παύουν να παραμένουν στο προσκήνιο. Συνεχείς επικλήσεις της «εθνικής ενό¬ 
τητας» με την (ανα)παραγωγή εθνικών λόγων, από κάθε πλευρά του συστημικού 
φάσματος για την εκπλήρωση των «συμφερόντων της πατρίδας». Όξυνση της 
θανατοπολιτικής διαχείρισης των μεταναστών/μεταναστριών ως περιττών, ομηρία 
τους στα στρατόπεδα συγκέντρωσης και τα «κέντρα φιλοξενίας», συνέχιση του 
αποκλεισμού και της δαιμονοποίησής τους, που στρώνουν το έδαφος στον κοι¬ 
νωνικό εκφασισμό. Ενίσχυση και διάχυση του μιλιταρισμού στο κοινωνικό πεδίο, 
διατήρηση της στρατηγικής της έντασης και των επαπειλούμενων «θερμών επεισο¬ 
δίων» για τις ΑΟΖ και τα ενεργειακά περάσματα στο Αιγαίο και τα Βαλκάνια, συνέ¬ 
χιση της αναβάθμισης των νατοϊκών βάσεων, των εξοπλισμών, της στρατιωτικο- 
ποίησης των θαλάσσιων και χερσαίων συνόρων, επιθετική επιχείρηση ανάδειξης 
της Ελλάδας ως «ηγέτιδας δύναμης στα Βαλκάνια και πυλώνα σταθερότητας στη 
νοτιοανατολική Μεσόγειο». 

Στην παρούσα μπροσούρα, πέρα από τα κείμενα που είναι αποτέλεσμα των διασυλ- 
λογικών διεργασιών και ζυμώσεων των συλλογικοτήτων που την εκδίδουν, εμπε¬ 
ριέχονται επίσης κείμενα επιμέρους συλλογικοτήτων αυτής της διασυλλογικής 
σύμπραξης καθώς και το συλλογικό κείμενο τριών διωκόμενων ολικών αρνητών 
στράτευσης, τα στρατοδικεία των οποίων αντιμετωπίστηκαν ως ενιαία δίωξη και 
αποτέλεσαν διασυλλογικό σημείο αναφοράς για την άρθρωση αντιμιλιταριστικού 
λόγου και δράσης. Επιπλέον, στην αρχή της μπροσούρας παρατίθεται το κείμενο 
με τίτλο «Σκέψεις πάνω στη νέα εθνική αφήγηση σε περιβάλλον συστημικής κρίσης 



και τα στρατόπεδα συγκέντρωσης μεταναστών ως κυριαρχικό υπόδειγμα διαχείρισης/ 
καταστολής κοινωνικών κομματιών σε κατάσταση εξαίρεσης». Αυτό αποτελεί μέρος 
της διασυλλογικής μπροσούρας με τίτλο «Συζητώντας για τις όψεις ενός αναδυό- 
μενου ολοκληρωτισμού», που εκδόθηκε τον Απρίλιο του 2014 από μια διαφορετική 
σύνθεση αυτοοργανωμένων συλλογικοτήτων της Δυτικής Αθήνας και του Πειραιά, 
στο πλαίσιο ενός αντιφασιστικού συντονισμού που δραστηριοποιούταν στον άξονα 
αυτών των περιοχών. Παρά τη χρονική απόσταση από τη συγγραφή του κειμένου 
και τις διαφοροποιήσεις που υπάρχουν σε σχέση με την παρούσα συγκυρία, θεωρή¬ 
θηκε σημαντική η συμπερίληψή του για να αναδειχθεί η συνέχεια και η μετεξέλιξη 
των εθνικών αφηγήσεων, περνώντας από την περίοδο της δεξιάς στην περίοδο της 
αριστερής κρατικής διαχείρισης. 

Τα κείμενα της παρούσας έκδοσης έχοντας γραφτεί μέσα σε μια συγκυρία όξυνσης 
των κυριαρχικών επιταγών η οποία επέβαλε άμεσα και με ασφυκτικούς όρους τα 
επίδικά της, καταθέτουν μια οπτική της κοινωνικής/πολιτικής πραγματικότητας και 
δεν διεκδικούν τη συνολική ερμηνεία των συγκεκριμένων κυριαρχικών πτυχών. 
Η ολοένα μεγαλύτερη εμβάθυνση και ανάλυση παραμένει ένα διαρκές ζητούμενο, 
προκειμένου οι αντιστάσεις να ξεδιπλώνονται πάνω σε ρηξιακές και χειραφετητικές 
κατευθύνσεις. 

Ενδεικτικά σημεία προβληματισμού αποτελούν οι έννοιες του «λαού», του «λαϊκι¬ 
σμού» και του αντιιμπεριαλισμού. Αφενός, η έννοια του «λαού» και η χρήση της 
στον καθεστωτικό και αντικαθεστωτικό λόγο καθώς και η σύνδεση-σχέση του 
«λαού» και του «λαϊκισμού» με το κράτος, το έθνος και τον εθνικισμό. Αφετέρου, 
η «επιστροφή» του αντιιμπεριαλισμού, με τις ανάλογες ρητές ή υπόρρητες πατριω¬ 
τικές και εθνικοαπελευθερωτικές αναφορές του, όχι μόνο ως εργαλείο ανάλυσης 
της κυριαρχικής στρατηγικής και των ενδοκυριαρχικών ανταγωνισμών αλλά και 
ως χειραφετητικής προοπτικής των «από κάτω». Τέλος, ένα ακόμα σημείο ανοι¬ 
χτού προβληματισμού αφορά στην ανάλυση του κοινωνικού πεδίου και των αντί¬ 
στοιχων διεργασιών που διαμορφώνονται, μέσα σε μια συνθήκη όξυνσης του 
εθνικισμού και του συντηρητισμού (στον λεγόμενο «δυτικό κόσμο» και όχι μόνο), 
από το ερώτημα της ύπαρξης ή της δυνατότητας παραγωγής κοινωνικών συσπει¬ 
ρώσεων και συμμαχιών πάνω σε μια εθνοπατριωτική βάση, μέχρι τις δυνατότητες 
απόρριψης της εθνικής αυταπάτης από τις υποτελείς τάξεις. 

Πρωτοβουλία για την Ολική Άρνηση Στράτευσης [Αθήνα] 
Αναρχικές-οί από τις δυτικές συνοικίες της Αθήνας και τον Πειραιά 
Αυτοοργανωμένος χώρος αλληλεγγύης και ρήξης Ρεσάλτο [Κερατσίνι] 
Αυτοοργανωμένος χώρος έκφρασης, αλληλεγγύης και σύγκρουσης Πάροδος [Νίκαια] 

Θερσίτης, χώρος ραδιουργίας & ανατροπής [Ίλιον] 
Αυτοδιαχειριζόμενο κατειλημμένο έδαφος Αγρός [πάρκο τρίτση - Ίλιον] 


Ιούνης2019 



//Σκέψεις πάνω στη νέα 
εθνική αφήγηση σε περιβάλλον 
συστημικής κρίσης και τα 
στρατόπεδα συγκέντρωσης 
μεταναστών ως κυριαρχικό 
υπόδειγμα διαχείρισης-καταστολής 
κοινωνικών κομματιών σε 
«κατάσταση εξαίρεσης»// 


Η εθνική αφήγηση είναι ο τρόπος που κάθε εποχή επικαιροποιούνται τα δομικά 
χαρακτηριστικά του έθνους 1 για την παραγωγή της «εθνικής ενότητας» προς τα 
μέσα και της εχθρότητας προς ό,τι κάθε φορά ορίζεται ως εξωτερικός εχθρός- 
κίνδυνος. Η εθνική αφήγηση είναι ο τρόπος που παίρνει υπόσταση κάθε φορά ο 
εθνικός κορμός, ο τρόπος που συγκροτεί σε κάθε περίοδο το κοινωνικό σώμα η 
κυρίαρχη τάξη. 

Από σύστασης του σύγχρονου ελληνικού κράτους η εθνική αφήγηση έχει επικε¬ 
ντρώσει σε διαφορετικά σημεία ανά περίοδο και έχει συγκροτήσει διαφορετικά 
κοινωνικά φαντασιακά: αλύτρωτες-σκλάβες πατρίδες (19ος αιώνας), εξ’ ανατολής 
κίνδυνος (19ος-20ός αιώνας), «κόκκινος» κίνδυνος τόσο στο εσωτερικό (μεσοπό¬ 
λεμος) όσο και από τα βόρεια σύνορα (μετά τον δεύτερο παγκόσμιο πόλεμο), με- 
τεμφυλιακός αντικομμουνισμός («εθνική αναμόρφωση»), θεσμικός και κοινωνικός 
«εκδημοκρατισμός» της μεταπολίτευσης, «εθνική συμφιλίωση» της δεκαετίας του 
'80 (αναγνώριση της «εθνικής αντίστασης» και θεσμική-οικονομική-κοινωνική εν¬ 
σωμάτωση του αποκλεισμένου μισού πληθυσμού) και κατόπιν για κοντά τρεις δε¬ 
καετίες η αποθέωση του μικροαστικού ονείρου: το όραμα της κοινωνικής ανέλιξης 
και του πλουτισμού, η απογείωση του καταναλωτισμού, των τραπεζικών δανείων 
και των πιστωτικών καρτών, του ιδεολογήματος της ανάπτυξης, της ισχυρής 
Ελλάδας που πετυχαίνει (πρωτιές στο ΕίΙΡΟ και στη ΕΙΙΡ0νΐ5Ι0Ν, διοργάνωση των 
ολυμπιακών αγώνων το 2004, με ωφέλεια μόνο για μεγάλες κατασκευαστικές και 
εταιρικές δομές και κρατικούς αξιωματούχους και κοινωνικό κόστος 10 δις ευρώ), 
της επιχειρηματικής διείσδυσης ελληνικών ομίλων στα Βαλκάνια μετά την κατάρ¬ 
ρευση του «ανατολικού μπλοκ» (το ελληνικό ΕΙ ϋοΓοάο) και της συμμετοχής ελ¬ 
ληνικών μονάδων σε κάθε στρατιωτική επιχείρηση-αποστολή του ΝΑΤΟ σε Μέση 
Ανατολή, Ασία, Αφρική, ανατολική Ευρώπη. Μια διάχυτη αίσθηση κοινωνικής ανω¬ 
τερότητας σε τεράστια τμήματα του πληθυσμού, που πέραν του εθνικού-συλλογικού 
φαντασιακού που καλλιεργήθηκε πάτησε σε μεγάλο βαθμό στην άγρια (οικονομική 
και συμβολική) εκμετάλλευση των μεταναστών (στην αγροτική και βιομηχανική 
παραγωγή, στα εργοτάξια και τις οικοδομές, συγκρότηση μικροσυμφερόντων στην 
κοινωνική βάση, σκόπιμος υποβιβασμός του «άλλου» για την επιβεβαίωση του αι¬ 
σθήματος ανωτερότητας, θεσμικός αποκλεισμός, κατασκευή και διάχυση στερεο¬ 
τύπων από τα ΜΜΕ). 



Με την είσοδο στην εποχή της συστημικής κρίσης, των μνημονίων, της ταξικής 
ισοπέδωσης, του κοινωνικού ολοκαυτώματος, της όξυνσης της αστυνόμευσης 
και της καταστολής, η φούσκα των ψεύτικων μεγαλείων και της επίπλαστης ευμά¬ 
ρειας έσκασε αποκαλύπτοντας την κενότητα και τη χυδαιότητά της. Η νέα εθνική 
αφήγηση δεν έχει πια ανωτερότητες και επιτυχίες (παρά τα καταγέλαστα ευοοθεε 
δίοπθδ του πρωθυπουργού). Συγκροτείται γύρω από τις έννοιες του χρέους και 
της θυσίας (για την πατρίδα, την ιστορία μας, το μέλλον το δικό μας και κυρίως 
των παιδιών μας) και του πολιτικού θρήνου (για τα περασμένα «μεγαλεία» που 
επαναφέρουν και ένα είδος αρχαιολατρείας, προγονοπληξίας, εθνοκεντρισμού και 
θεωριών συνωμοσίας για τους πάντες που θέλουν να αφανίσουν αυτόν τον τόπο, 
αυτόν τον λαό και την ιστορία του). Αποτελεί ένα κάλεσμα για «εθνική-διαταξική 
ενότητα» με θεσμική και κοινωνική συστράτευση: «η ελλάδα ποτέ δεν πεθαίνει», 
«όλοι μαζί μπορούμε» (ΜΜΕ, σούπερ μάρκετ, εκκλησία, στρατός) 2 . Και που βέβαια 
οργανώνει εξίσου επιθετικά τις διχοτομήσεις της, μέσα από την κομβική φράση 
του ίδιου του Σαμαρά περί «υγιών ελλήνων». Μια απροσδιόριστη κατηγορία που 
δεν ορίζει με σαφήνεια ποιοι συμπεριλαμβάνονται αλλά είναι εξαιρετικά κατατοπι¬ 
στική σχετικά με εκείνους που αποκλείονται: οι μετανάστες, οι «άλλοι», οι «αποτυ¬ 
χημένοι», οι επαίτες, οι άστεγοι, οι τοξικοεξαρτημένοι, οι οροθετικές, οι ομοφυλό¬ 
φιλοι, οι ΐΓοηε*, οι τσιγγάνοι, οι άνομοι, ο «εσωτερικός εχθρός», μέχρι και εκείνοι 
που προτάσσουν την έξοδο από την Ε.Ε και το ΝΑΤΟ (κομμάτια της αριστερός). 
Χαρακτηριστική είναι και η επαναφορά του όρου «εθνικός προδότης», ο οποίος 
δεν περιορίζεται στις διάφορες εκδοχές «εσωτερικού εχθρού» αλλά ευρύτερα σε 
όλους όσοι «δημιουργούν αναχώματα στην προσπάθεια διάσωσης της χώρας, την 
αναπτυξιακή της ανάκαμψη, τις επενδύσεις, τη δημόσια τάξη και την κοινωνική 
γαλήνη», όπως οι αγωνιζόμενοι κάτοικοι στα χωριά της Β/Α Χαλκιδικής ενάντια στα 
μεταλλεία χρυσού. 

Μια εθνική αφήγηση που επιχειρεί πέραν των υπολοίπων μια κοινωνική συμμαχία 
για λογαριασμό της άρχουσας τάξης στη βάση του μικροαστικού κανιβαλισμού 
που έχει περάσει από τη φάση της εκμετάλλευσης και της αίσθησης ανωτερότητας 
στη φάση της αποβολής και της εξόντωσης των αμέσως κατώτερων, εκείνων που 
πλέον «δεν χωράνε», εκείνων που «μας παίρνουν τις δουλειές» που ούτε εμείς οι 
ίδιοι δεν βρίσκουμε, εκείνων που είναι «υγειονομικές βόμβες», «ύποπτοι εισαγό- 
μενης τρομοκρατίας», «μιαροί εισβολείς» κ.ά. 

Κομβικές φιγούρες σε όλη αυτή τη διαδικασία, καθόλου τυχαία για άλλη μια 
φορά, είναι οι μετανάστες και οι μετανάστριες, με μεγάλες μετακινήσεις πλέον 
και από κοντινές εμπόλεμες ζώνες, όπως αυτή της Συρίας (περίπτωση κρατικής 
δολοφονίας από λιμενικούς, προσφύγων από Συρία και Αφγανιστάν πρόσφατα στο 
Φαρμακονήσι). Η εγχώρια εθνική αφήγηση έρχεται μάλιστα να διασταυρωθεί και 
να ενισχυθεί από το γενικότερο ευρωπαϊκό φαντασιακό των «λευκών, χριστιανών, 
ανεπτυγμένων, πολιτισμένων, μορφωμένων ευρωπαίων» έναντι των «μελαψών, 
μουσουλμάνων, υποανάπτυκτων, απολίτιστων, αμόρφωτων μεταναστών» από 
περιοχές της Ασίας και της Αφρικής. Αυτό το φαντασιακό εγκάλεσε τόσο στο 
εγχώριο όσο και στο ευρωπαϊκό ακροατήριο ο Δένδιας με τη δήλωσή του περί 
«κακής ποιότητας μεταναστών που εισέρχονται στη χώρα», μετά την κρατική 



δολοφονία προσφύγων πολέμου στο Φαρμακονήσι, αναλαμβάνοντας και επίσημα 
την ευθύνη τόσο για τη συγκεκριμένη πράξη όσο και για την πρακτική των 
καθημερινών άτυπων επαναπροωθήσεων. 

Από τη φάση ποινικοποίησης της ίδιας της μετανάστευσης τα προηγούμενα χρόνια 
έχουμε περάσει ξεκάθαρα στη φάση στρατιωτικής αντιμετώπισης-διαχείρισης των 
μεταναστευτικών ροών, με ευρωσυνοριακές μονάδες & δορυφορικά συστήματα 
εντοπισμού (ΡΡΟΝΤΕΧ), με αιματηρή θωράκιση των συνόρων, φράχτη στον Έβρο 
και καθημερινές «παράτυπες» επαναπροωθήσεις (όπως αυτή στο Φαρμακονήσι), 
με εκτεταμένες επιχειρήσεις «σκούπα» στο πλαίσιο του «Ξένιου Δία» και Ιδμηνο 
διοικητικό εγκλεισμό των «χωρίς χαρτιά» σε αστυνομικά κρατητήρια και σύγχρονα 
στρατόπεδα συγκέντρωσης. 

Το εισηγητικό κομμάτι της συνέλευσης ηο Ι 39 ΘΓ θα αναπτύξει την πολυεπίπεδη 
σημασία των χώρων κράτησης μεταναστών για την εξουσία, τις κρατικές και ευρω¬ 
παϊκές αντιμεταναστευτικές πολιτικές, τις οικονομικές, βιολογικές και ποινικές 
αναπαραστάσεις του μετανάστη και της μετανάστριας. 

Ως προέκταση αυτής της προσέγγισης, το στρατόπεδο συγκέντρωσης έχει σημασία 
να εξεταστεί όχι μόνο ως ο αδιανόητος τόπος διοικητικής κράτησης μεταναστών 
«χωρίς χαρτιά» αλλά εξίσου ως κυριαρχικό υπόδειγμα διαχείρισης κοινωνικών 
κομματιών σε «κατάσταση εξαίρεσης», ως βασική μέθοδος ελέγχου-πειθάρχησης- 
καταστολής των απόκληρων του εξουσιαστικού-καπιταλιστικού κόσμου, ως 
θεμελιώδης τεχνική διακυβέρνησης του κράτους έκτακτης ανάγκης, που μας 
εισάγει στην εποχή ενός νέου «μεγάλου εγκλεισμού» των ολοένα περισσότερων 
«απόβλητων» και «περισσευούμενων». Ενδεικτικά αναφέρουμε μια σειρά 
παραδειγμάτων που υποδεικνύουν αυτόν τον κυριαρχικό προσανατολισμό και τη 
συνάφεια των ασκούμενων πρακτικών, όπως και των προσώπων ή κοινωνικών 
κομματιών που τις εισπράττουν. 

• Επιχείρηση «σκούπα» εκδιδόμενων & τοξικοεξαρτημένων γυναικών την 
άνοιξη του 2012, ποινικοποίηση της οροθετικότητας, ιδεολογικός πόλεμος 
για «υγειονομικές βόμβες» (που είχε πρωτοαναφερθεί κατά την απεργία 
πείνας των 300 μεταναστών όταν είχαν μεταφερθεί στο κτίριο της Υπατίας). 

• Επιχείρηση ΘΕΤΙΣ σε τοξικοεξαρτημένους, μεταφορά τους 
στην Αμυγδαλέζα, υποχρεωτικές εξετάσεις αίματος κλπ. 

• Ιδέες-δημοσιεύματα για υπνωτήρια υποχρεωτικής διανυκτέρευσης 
αστέγων με παράλληλη έκδοση υποχρεωτικής κάρτας αστέγων 
(για την καταγραφή και την επιτήρησή τους). 

• Διαρκείς εισβολές σε καταυλισμούς τσιγγάνων. 

• Επιχείρηση αστυνομικού εξευτελισμού κατά ίΓ3η$* στη Θεσσαλονίκη. 

• Απόσυρση της διάταξης που θα έδινε δυνατότητα συμφώνου συμβίωσης 
σε ομοφυλόφιλα ζευγάρια και επιθέσεις κατά ομοφυλόφιλων από φασίστες. 



1. Η φαντασιακή κοινότητα του έθνους (που εμφανίζεται ιστορικά στο δεύτερο μισό 
του 18ου αιώνα) έχει μια σειρά καταστατικών μύθων, οι οποίες εμφανίζονται σε 
κάθε εθνοκρατική συγκρότηση: την απάτη της αιματολογικής συνέχειας-φυλετικής 
ομοιογένειας, την ιστορική αφήγηση (γεμάτη κατασκευασμένα φαντασιακά, ψεύδη, 
αποκρύψεις και αντιστροφές), την επίκληση πολιτιστικών και θρησκευτικών παραδό¬ 
σεων και κοινής γλώσσας, τον εδαφικό προσδιορισμό (η επικράτεια του έθνους και 
του κράτους του, με τα σύνορά του και τις τάσεις επέκτασής του). 

2. Από το πλαίσιο αυτό δεν διαφεύγει ούτε ο αριστερός λόγος, ο οποίος αναφέρεται 
εξίσου στις έννοιες του έθνους, της πατρίδας και της «διάσωσής» της (απλά από 
διαφορετικό δρόμο). Οι έννοιες του χρέους, της θυσίας, του θρήνου, της κίβδηλης 
υπόσχεσης για επιστροφή στα «περασμένα μεγαλεία» διανθίζονται με ολίγη από 
κοινωνική αλληλεγγύη, συνιστώντας τον αντικατοπτρισμό της κυρίαρχης εθνικής 
αφήγησης. Ενώ η προβληματικοποίηση των μεταναστών και της μετανάστευσης 
εμφανίζεται με το σχήμα «μαζική και ανεξέλεγκτη μετανάστευση = κίνδυνος 
οικονομικής και κοινωνικής αποσταθεροποίησης = συντηρητισμός, εκφασισμός, 
άκρα δεξιά», το οποίο αναπαράγει, επιβεβαιώνει και ενισχύει το κλασικό κυριαρχικό 
σχήμα «μετανάστευση = κίνδυνος εθνικής, δημογραφικής, πολιτισμικής αλλοίωσης 
και κατάρρευσης». 


Πρωτοβουλία αναρχικών Περάματος//Ρεσάλτο (Κερατσίνι)//Αντιφασιστική συνέλευση Πειραιά// 
μπλόκο στην εξουσία (Νίκαια] // Νθ§γογο]ο (Κορυδαλλός] // ΡαεατηοηΙαηα [Κορυδαλλός] //Κατάληψη 
Σινιάλο [Αιγάλεω]//Κατάληψη Παπουτσάδικο [Χαϊδάρι]//Αντιφασίστες-τριεςαπό το Περιστέρι// 
Θερσίτης [Ιλιον] // Αυτοδιαχειριζόμενο κατειλημμένο έδαφος Αγρός [πάρκο τρίτση - Ίλιον] 







//Κανένα έθνος δεν μας ενώνει 
κανένα όνομα δεν μας χωρίζει// 



(σχετικά με τα πρόσφατα 

εθνικιστικά συλλαλητήρια για το «μακεδονικό») 

0 γεωγραφικός χώρος που ονομάζεται Μακεδονία σήμερα καταλαμβάνεται από 
διάφορα κράτη: ως επί το πλείστον από το ελληνικό, το μακεδονικό και το βουλγα¬ 
ρικό, με κάποιες άκρες της να βρίσκονται στο αλβανικό και το σέρβικά. Ιστορικά, η 
περιοχή αυτή -όπως άλλωστε και ολόκληρη η Βαλκανική χερσόνησος στην οποία 
εντάσσεται- χαρακτηρίζεται από μία διαχρονική και επίμεικτη συνύπαρξη αν¬ 
θρώπων και κοινοτήτων, χωρίς καμία εθνοτική-φυλετική-γλωσσική-θρησκευτική 
«καθαρότητα». Η έλευση όμως της εποχής των εθνών-κρατών και του κεφαλαίου, 
από τις αρχές του 19ου αιώνα και έπειτα, έθεσε συγχρόνως την κρατική προσταγή 
της εθνικής ομογενοποίησης των κοινοτήτων με κάθε κόστος, προκειμένου να 
κατασκευαστούν και να διατηρηθούν τα έθνη με τα αντίστοιχα κράτη τους. Έτσι, 
κατά την περίοδο της σταδιακής εξασθένισης και διάλυσης της οθωμανικής αυτο¬ 
κρατορίας σήμανε μία ατέρμονη περίοδος πολέμων, ομαδικών σφαγών, εκτοπι- 
σμών ή αποκλεισμών αλλά και καταναγκαστικής ενσωμάτωσης των κατά τόπους 
«ανομοιογενών» πληθυσμών. Κομβική περίοδος αυτής της διαδικασίας «εθνοκά¬ 
θαρσης» υπήρξαν οι Βαλκανικοί Πόλεμοι των ετών 1912-13, περίοδος κατά την 
οποία ο επεκτατισμός του ελληνικού κράτους διπλάσιασε τα τότε εδάφη του κατα¬ 
κτώντας για πρώτη φορά ένα μέρος της Μακεδονίας μαζί με τη Θεσσαλονίκη και 
αυξάνοντας τον πληθυσμό του κατά 75%. Η στρατιωτική/παραστρατιωτική βία και 
τρομοκρατία εναντίον των κατοίκων της Μακεδονίας (π.χ. από τους περιβόητους 
και καθαγιασμένους σήμερα «μακεδονομάχους» της ελληνικής ιστορίας) είναι εν¬ 
δεικτική, καθώς ο πληθυσμός που θα μπορούσε τότε να εκληφθεί ως «ελληνικός» 
έφτανε κατ’ αναλογία μόλις το 10% του συνολικού πληθυσμού. Άλλωστε, ο ελλη¬ 
νικός εθνικισμός -από τα μέσα του 19ου αιώνα μέχρι και την μικρασιατική εκστρα¬ 
τεία- πρωτοστατούσε στον αλυτρωτισμό, μέσω του κυρίαρχου ιδεολογήματος της 
«Μεγάλης Ιδέας» που προσέβλεπε στην εδαφική ενσωμάτωση διαφόρων «αλύ¬ 
τρωτων πατρίδων και αδερφών». 

Έτσι, από τα τέλη του 19ου αιώνα έως τα πιο πρόσφατα χρόνια, όλη η 
περιοχή της Μακεδονίας βρίσκεται στη δίνη των εθνικισμών, των πολέμων, 
των αλυτρωτισμών, της φυλετικής και θρησκευτικής μισαλλοδοξίας, των 
εκάστοτε διακρατικών και πολιτικών ανταγωνισμών. Τα κράτη της Ελλάδας, 
της Βουλγαρίας, της Σερβίας (και ύστερα του Βασιλείου της Γιουγκοσλαβίας) 
επιδόθηκαν σε μία αιμοσταγή πολιτικο-στρατιωτική θωράκιση της εθνικής τους 
υπόστασης και ταυτόχρονη αμφισβήτηση των γειτονικών τους εθνικισμών. 
Στη συνέχεια, η εγκαθίδρυση της Σοσιαλιστικής Γιουγκοσλαβίας έβαλε στη 
«συντήρηση» τα εθνικά ζητήματα χωρίς όμως επουδενί να τα ακυρώνει. Γεγονός 
που επιβεβαιώνεται από την εκρηκτική επιστροφή του εθνικισμού στις αρχές του 
'90, όταν συντελέστηκε η διάλυση της Γιουγκοσλαβίας σε διάφορα μικρότερα 
έθνη-κράτη, μαζί με την κατάρρευση του ανατολικού μπλοκ. Ο επακόλουθος 




πόλεμος στη Γιουγκοσλαβία ανέδειξε ένα εθνικιστικό ντελίριο σε όλα τα 
Βαλκάνια με την ισοπέδωση πολλών πόλεων και κοινοτήτων καθώς επίσης και 
με όλες τις απαραίτητες σφαγές και εκτοπισμούς εκατομμυρίων ανθρώπων οι 
οποίοι δεν «χωρούσαν» στις νέες εθνοκρατικές οριοθετήσεις. Η Δημοκρατία 
της Μακεδονίας δημιουργήθηκε ως απόρροια της -διεθνώς αναγνωρισμένης, 
μαζί με το μετεμφυλιακό ελληνικό κράτος- Σοσιαλιστικής Δημοκρατίας της 
Μακεδονίας, όπως έγινε αντίστοιχα π.χ. με τις Δημοκρατίες της Σερβίας, της 
Κροατίας, της Σλοβενίας. Στο πλαίσιο αυτό, το μακεδονικό κράτος έπρεπε να 
στεριώσει τον δικό του εθνοκρατισμό ανάμεσα σε διάφορα άλλα κράτη, όπως 
το ελληνικό στα νότιό του. Ένα ελληνικό κράτος, το οποίο από θέση ισχύος -ως 
ο βασικότερος συστημικός πυλώνας του καπιταλισμού στα Βαλκάνια- μόνο 
αμέτοχο ή φιλειρηνικό δεν στάθηκε μπροστά στη λαίλαπα του πολέμου: στήριξε 
ενεργά τον σέρβικά εθνικισμό και τον αντι-μουσουλμανισμό (με πρωτοφανείς και 
οργανωμένες σφαγές χιλιάδων μουσουλμάνων), ενώ αδιαπραγμάτευτα αρνήθηκε 
τη χρήση του ονόματος που είχε μέχρι τότε το διπλανό κράτος, συμμετείχε σε 
μυστικές διαβουλεύσεις για την αναδιανομή ή την προσάρτηση εδαφών της 
Μακεδονίας και της Αλβανίας, κήρυξε εμπάργκο απέναντι στον πληθυσμό του 
νεοσύστατου κράτους, οργάνωσε μία δυναμική οικονομική διείσδυση ελληνικών 
κεφαλαίων (τα οποία μέχρι σήμερα αυξάνονται αποτελώντας δομικό συστατικό 
της μακεδονικής οικονομίας), στήριξε τις ΝΑΤΟϊκές επεμβάσεις στο Κόσσοβο. 
Παράλληλα, στην ελληνική ενδοχώρα, όλοι οι ιδεολογικοί μηχανισμοί έσπευσαν να 
καλλιεργήσουν ένα εθνικιστικό και ρατσιστικό παραλήρημα, με βασικό σύνθημα το 
αλυτρωτικό: «η Μακεδονία είναι μία και ελληνική». 

Έτσι, από το 1991 έως και σήμερα, με πρόσχημα τους όρους ύπαρξης ή 
ανυπαρξίας της λέξης «μακεδονία» σε μία κρατική ονομασία, τόσο ο ελληνικός όσο 
και ο μακεδονικός εθνικισμός διαχέονται, δηλητηριάζοντας αμοιβαία τις κοινωνίες 
τους με μίσος, σωβινισμό, κατάφωρες ιστορικές παραχαράξεις, θρησκοληψία 
και ρατσισμό. Στο όνομα λοιπόν μίας... «ονομασίας», οι δύο εθνικισμοί 
διαγκωνίζονται πάνω στους μύθους τους. Χαρακτηριστικότερο παράδειγμα 
αποτελεί το ποιος θα επικρατήσει ως ο πιο «περήφανος» και «αυθεντικός» 
απόγονος του μέγα-μακελάρη Αλέξανδρου (ένας από τους μεγαλύτερους 
χασάπηδες-αυτοκράτορες που πραγματοποίησε μία από τις μεγαλύτερες και 
πιο αιματοβαμένες κατακτητικές εκστρατείες στην ιστορία), σαν να μην έχουν 
μεσολαβήσει εν τω μεταξύ 2.500 χρόνια αμέτρητων κοινωνικών προσμίξεων. 
Παράλληλα, επιχειρούν να τονώσουν στους υπηκόους τους το -ήδη ακμαίο από τα 
αντιμεταναστευτικά δόγματα- σύνδρομο της ξενοφοβίας καθώς και το καθεστώς 
φόβου και ανασφάλειας, προκειμένου να αποκομίσουν ακόμα περισσότερη 
υποταγή στην κρατική και καπιταλιστική εξουσία, τους θεσμούς τους, τα δόγματα 
και τα ιδεολογήματά τους. Επιπλέον, σμιλεύουν έναν κοινωνικό συντηρητισμό στον 
οποίο αφενός νομιμοποιείται εκ νέου κάθε εξουσιαστικός πυλώνας (θρησκεία, 
μιλιταρισμός, πατριαρχία κ.ά.), αφετέρου βρίσκει το «πελατολόγιό» του κάθε 
επίδοξος ιδεολογικός εκφραστής, ψηφοθήρας ή έμπορος του πατριωτισμού. Τέλος, 
σε κάθε τέτοια ευκαιρία δεν λείπουν και τα κάθε λογής φασιστικά μορφώματα 
(κομματικά, παρακρατικά, κ.ά.) που αναλαμβάνουν τον ρόλο της ιδεολογικής και 
πρακτικής εμπροσθοφυλακής της κρατικής εξουσίας και των σχεδιασμών της. 



Το αιωνόβιο πια «μακεδονικό ζήτημα» έχει επιβληθεί εκ νέου στη δημόσια 
ατζέντα, με επίδικο αυτήν τη φορά την εισδοχή της Μακεδονίας στο ΝΑΤΟ και 
την ΕΕ (που από τις αρχές του '90 επιχειρούν να αφομοιώσουν ή να ελέγξουν τις 
περιοχές της πρώην Γιουγκοσλαβίας). Σε μία περίοδο ανάτασης των πολεμικών 
επιχειρήσεων (π.χ. Συρία, Τουρκία), των γεωστρατικών σχεδιασμών (π.χ. οι 
ΑΟΖ στη Μεσόγειο, η Μέση Ανατολή, κ.ά.), των εθνικών-ρατσιστικών ιδεολο¬ 
γημάτων (ισλαμοφοβία, ακροδεξιάς λόγος) και της συστημικής θωράκισης 
απέναντι σε «επικίνδυνες μεταβλητές» ή «περισσευούμενους πληθυσμούς» 
(κοινωνικές αναταραχές, μεταναστευτικά ρεύματα κ.ά.), η απρόσκοπτη συνέχιση 
των κρατικών-καπιταλιστικών αναδιαρθρώσεων αποτελεί μία κρίσιμη επιδίωξη 
της κυριαρχίας. Χαρακτηριστικό παράδειγμα αποτελεί η μεγαλύτερη ΝΑΤΟϊκή 
βάση παγκοσμίως στα σύνορα Μακεδονίας-Κοσσυφοπεδίου: η πλανητική στρατι- 
ωτική-οικονομική λεηλασία εκ μέρους της ευρω-ατλαντικής συμμαχίας δεν 
μπορεί να βρίσκει αναχώματα από «διμερή ζητήματα». Ταυτόχρονα, η συνύπαρξη 
δύο σοσιαλδημοκρατικών κυβερνήσεων και στα δύο «αντιμαχόμενα» κράτη 
διαμορφώνει τη δυνατότητα μίας καθόλα εθνοκεντρικής μεν, συστημικά ομαλής 
δε, διευθέτησης του «μακεδονικού ζητήματος». Κάτι που αποδεικνύει ότι οι 
αριστερές κυβερνήσεις όχι μόνο δεν στέκονται ενάντια στους εθνικισμούς αλλά 
αποτελούν έναν απαραίτητο και εκσυγχρονιστικό εκφραστή τους. 

Στο πλαίσιο αυτό, το ελληνικό κράτος (και το εγχώριο κεφάλαιο) αποσκοπεί στη 
διατήρηση της ηγεμονικής του θέσης μεταξύ των βαλκανικών κρατών, σε μία 
γενικότερη «πολυεπίπεδη» στρατηγική: προβάλλει την πολιτική και συνοριακή 
σταθερότητα, τη διαχείριση του μεταναστευτικού, αναδιατάσσει τις συμμαχίες του 
στη βάση της γθθΙ ροΐίίίο (π.χ. ελληνοϊσραηλινή συμμαχία), διαγκωνίζεται (ειδικά 
με το τούρκικο κράτος) για τις ΑΟΖ, διαπραγματεύεται αγωγούς ενέργειας, ανα¬ 
πτύσσεται ως βασικός ευρωπαϊκός κόμβος διαχείρισης εμπορευμάτων, ενισχύει 
την τουριστική του βιομηχανία, επεκτείνει τις ΝΑΤΟϊκές «βάσεις του θανάτου». 
Απαραίτητο συμπλήρωμα της εθνοκρατικής αυτής στρατηγικής είναι η εξεύρεση 
μίας συμβιβαστικής λύσης για το «μακεδονικό», η οποία να διαχειριστεί το ριζω¬ 
μένο ιδεολόγημα της «μίας και ελληνικής Μακεδονίας». Παράλληλα, εν μέσω της 
βαθιάς ταξικής λεηλασίας ελέω «κρίσης» (με υψηλή ανεργία, εντεινόμενη φοροεπι- 
δρομή, αθρόες κατασχέσεις, ελαστικότερη κακοπληρωμένη εργασία), της επίτασης 
των κοινωνικών/ταξικών αποκλεισμών, της επιτήρησης και του εγκλεισμού (π.χ. 
με την «αναδιάρθρωση» των ΜΜΜ ή τον νέο σωφρονιστικό κώδικα), της θανα- 
το-πολιτικής ενάντια σε πρόσφυγες/μετανάστ(ρι)ες (με στρατόπεδα συγκέντρωσης, 
κέντρα κράτησης-κολαστήρια, απελάσεις), μία εθνικιστική ατζέντα έχει όπως 
πάντα θετική επίδραση για την εξουσία, ενάντια σε οποιαδήποτε κοινωνική διερ¬ 
γασία αντίστασης, ανυπακοής και αλληλεγγύης. Από τα αριστερά του συστήματος 
έως την άκρα δεξιά, από τον «απλό πατριώτη» μέχρι με τους πιο ακραίους εθνι- 
κιστές, η βάση της συζήτησης είναι μία: η πατριδολαγνεία, η εθνική ολοκλήρωση, 
η υποταγή σε ιεραρχικούς θεσμούς εξουσίας (κρατικούς, κομματικούς, στρατιω¬ 
τικούς, εκκλησιαστικούς) και η διασφάλιση της κρατικής μηχανής ενάντια στους 
«από κάτω» και ενάντια σε οποιαδήποτε χειραφετημένη κίνηση πέρα από τους επί¬ 
πλαστους διαχωρισμούς του έθνους, της φυλής, του φύλου, της θρησκείας. 



Τα εθνικιστικά συλλαλητήρια των τελευταίων ημερών δεν αποσκοπούν σε τίποτα 
άλλο παρά στην ανάταση και τη συστράτευση του εθνικού κορμού στο πλάι του 
ελληνικού κράτους, για την ενίσχυση των διαπραγματεύσεων σε ένα εκ των πραγ¬ 
μάτων ξεπερασμένο διακύβευμα «ονοματοδοσίας» από τα κράτη και το κεφάλαιο 
(ήδη, 140 κράτη από τα περίπου 200 παγκοσμίως αποκαλούν τη «Δημοκρατία της 
Μακεδονίας» ως έχει, ενώ το «ελληνικό» κεφάλαιο είναι από τα πλέον ενεργά και 
εδραιωμένα στο συγκεκριμένο κράτος με επενδύσεις άνω του 1 δις ευρώ). Γι’ 
αυτό και στη θέση της «υπεύθυνης διακριτικότητας» του επίσημου στρατού και της 
εκκλησίας, έχει καθίσει ένας θεσμικός βόθρος που ενεργεί καθ’ υπόδειξή τους: 
επίτιμοι και απόστρατοι καραβανάδες που ζητωκραυγάζουν τον μιλιταρισμό τους, 
ένα παπαδαριό που επιβεβαιώνει τον σκοταδισμό των θρησκειών, ένα φολκλορικό 
τσίρκο «πολιτιστικών» συλλόγων που επιδεικνύει την παραδοσιακή πνευματική 
ένδεια των εθνικοφρόνων και φυσικά κάθε λογής παρακρατικές γκρούπες που 
βρίσκουν την ευκαιρία να ξεράσουν τον θρασύδειλο φασισμό τους. Μέσα σε αυτό 
το πλαίσιο, το εθνικιστικό συλλαλητήριο στη Θεσσαλονίκη στις 21/01/18 συνοδεύ¬ 
τηκε από διαδοχικές φασιστικές επιθέσεις (με την πλήρη κάλυψη της αριστερής 
αστυνομίας των ημερών) σε καταλήψεις, όπως αυτή στον ΕΚΧ Σχολείο (η οποία 
αποκρούστηκε από καταλήψιες και αλληλέγγυους/ες) και όπως η διπλή φασιστική 
επίθεση στην Κατάληψη ϋβθίΤθΙϊθ, η οποία πυρπολήθηκε ολοσχερώς με σαφείς 
δολοφονικές προθέσεις. Ενώ, την επόμενη ημέρα στις 22/01/18, η κρατική κατα¬ 
στολή πήρε τη σκυτάλη χτυπώντας την αντανακλαστική πορεία αλληλεγγύης 1.500 
ατόμων που καλέστηκε στη Θεσσαλονίκη, με 5 συλληφθέντες διαδηλωτές στους 
οποίους ασκήθηκαν κακουργηματικές διώξεις. 

Τα έθνη και οι εθνικισμοί, οι μύθοι και τα σύμβολά τους, είναι και θα παραμείνουν 
ιδεολογικές αυταπάτες που καλούν τους καταπιεσμένους να ενωθούν με τους 
καταπιεστές τους. Η ιστορία και τα εγκλήματά τους παγκοσμίως υποδηλώνουν 
τόσο τα ίδια τα συστατικά τους όσο και το μέλλον που υπόσχονται: πόλεμος, ξερι¬ 
ζωμός, εξόντωση και αποκλεισμός των «από κάτω» εντός και εκτός μίας εθνικής 
επικράτειας, προς όφελος κράτους και αφεντικών. Ενάντια στα εθνικά ιδεώδη και 
κάθε άλλο ιδεολόγημα της κυριαρχίας, προτάσσουμε τους κοινωνικούς/ταξικούς 
αγώνες των «από κάτω» ενάντια στην εξουσιαστική βαρβαρότητα των κρατών, 
των εθνών, του καπιταλισμού, των θρησκειών, των στρατών. Για έναν ανεξούσιο 
κόσμο ελευθερίας, αυτοοργάνωσης και αλληλεγγύης χωρίς σύνορα, κράτη, 
αφεντικά και επίπλαστους διαχωρισμούς. 

^//Για τις παλιές και νέες συνταγές 
4^ εθνικών συστρατεύσεων// 

ΤΟΤΕ...(μια βαλκανική ιστορία που επαναλαμβάνεται...) 

Και να σου πάλι η μάχη μέχρις εσχάτων για το κοπιράιτ ενός ονόματος. Ενός 
ονόματος μιας γεωγραφικής περιοχής που όποιος προσπαθήσει να της αποδώσει 
διαμέσου ιστορικών αφηγήσεων «καθαρόαιμα» χαρακτηριστικά μάλλον είναι είτε 
ένας κοινός τσαρλατάνος είτε ένας πατενταρισμένος εθνικιστής. Το σύνηθες είναι 
ότι αυτά τα δύο ταυτίζονται, αλλά αυτό είναι μια άλλη ιστορία. 

Μιλάμε για μια «ελληνική Μακεδονία» που χάνεται στα βάθη της αιωνιότητας ως 
τον στρατηγό Μεγαλέξανδρο, ο οποίος ένιωθε βέβαια τόσο'Ελλην στην καταγωγή, 
ώστε πριν ξεκινήσει την αιμοδιψή του εκστρατεία στην παρακμασμένη στρατιωτικά 
και κοινωνικά τότε Ανατολή, έπρεπε να καθυποτάξει όλους τους υπόλοιπους πλη¬ 
θυσμούς στην επικράτεια που σήμερα ονομάζεται Ελλάδα (Αθήνα, Θήβα κτλ) για 
να έχει εξασφαλισμένα τα νώτα του. Μιλάμε για έναν «ένδοξο πολιτισμό» ο οποίος 
δεν έχει να επιδείξει τίποτα άλλο από μια συνεχή στρατιωτική επέκταση, αιματηρές 
μάχες και σφαγές που μόνο οι Βίκινγκς θα ζήλευαν. Μιλάμε για μια «καθαρόαιμη» 
περιοχή όπου, όταν μετά τους βαλκανικούς πολέμους στην αρχές του 20ού αιώνα 
και τη διάλυση των τότε αυτοκρατοριών κατατεμαχίστηκε και ενσωματώθηκε 
σε επιμέρους έθνη-κράτη (Ελλάδα, Βουλγαρία και αργότερα Γιουγκοσλαβία), οι 
πληθυσμοί έπρεπε να υποστούν είτε διωγμούς και εσωτερικές μεταναστεύσεις 
(όπως η μακεδονική κοινότητα στην Ελλάδα), είτε συνεχή εθνική πλύση εγκεφάλου 
για το πού τελικά ανήκουν (όπως στην περίπτωση των μικτών πληθυσμών σε Γιου- 
γκοσλαβία και Βουλγαρία). Γιατί ακριβώς αυτό το ανακάτεμα των πληθυσμών, σε 
αυτό το μικρό κομμάτι γεωγραφίας, δεν βόλευε τους εκατέρωθεν εθνικισμούς. 

Στα Βαλκάνια, κάθε έθνος-κράτος παρήγαγε τους κατάλληλους εθνικούς μύθους 
στην προσπάθεια εθνικής ομογενοποίησης του πληθυσμού του. Η διαδικασία 
αυτή δεν είχε μόνο παραμυθάκια για ένδοξους προγόνους και ιστορικές συνέχειες 
αίματος μέσα στους αιώνες. Περιελάμβανε εξίσου σειρά γενοκτονιών, εκτοπισμών, 
αποκλεισμών και βίαιων ενσωματώσεων. Στην περίπτωση δε της Ελλάδας, η πλη- 
θυσμιακή σύνθεση της Μακεδονίας άλλαξε πολύ πρόσφατα (αρχές και μέσα του 
20ού αιώνα), κυρίως με την εγκατάσταση Ποντίων και Μικρασιατών προσφύγων. 
Ωστόσο, οι ομιλούντες τη μακεδονική γλώσσα πληθυσμοί (ένα κράμα κυρίως 
σλάβικων με ελληνικά και τούρκικα) βρίσκονται σε αυτά τα μέρη εδώ και 15 αιώνες 
τουλάχιστον. Αρα τους πιάνει το ενοικιοστάσιο, ό,τι κι αν λένε οι εκατέρωθεν ιδιο¬ 
κτήτες της ιστορίας... 

Στις αρχές της δεκαετίας του '90, η κατάρρευση του ανατολικού μπλοκ κυριαρχίας 
(υπαρκτός σοσιαλισμός) κι ο διαμελισμός του γιουγκοσλαβικού κράτους (αποτέ¬ 
λεσμα εθνικιστικών φαντασιώσεων, που υποδαυλίστηκαν από την ΕΕ και τις ΗΠΑ 
προς όφελος των δικών τους συμφερόντων), οδήγησαν στη δημιουργία ενός 
μικρού κράτους στα βόρεια της ελληνικής επικράτειας, το οποίο επιδίωξε να δια¬ 
τηρήσει το όνομα που είχε σε όλη την μεταπολεμική περίοδο ως τμήμα της ομό¬ 
σπονδης Γιουγκοσλαβίας, δηλαδή ως «Δημοκρατία της Μακεδονίας». Η επιλογή 




του αυτή είχε πάλι εθνοποιητικό χαρακτήρα: στο έδαφος της ΠΓΔΜ, ζουν πολλές 
εθνοτικές ομάδες (με κυρίαρχη την ομάδα αλβανικής καταγωγής) και το νέο 
κράτος, αδύναμο πολιτικά και στρατιωτικά έπρεπε να χαλυβδώσει τον εσωτερικό 
του πληθυσμό, κατασκευάζοντας μια ανεκδοτολογική ιστορική συνέχεια... 

Εκείνη την περίοδο ο επίσημος-κρατικός ελληνικός εθνικισμός, λόγω της 
ευρύτερης αναστάτωσης στην περιοχή και της επαναχάραξης συνόρων, σαγηνεύ¬ 
τηκε αρχικά από μια επιθετική-επεκτακτική στρατηγική που χοντροειδώς αποτυ¬ 
πωνόταν στο «ελληνική Βόρεια Ήπειρος και ντου στα Σκόπια». Πολύ σύντομα, ο 
ελληνικός εθνικισμός μετατοπίζεται σε μια «παραγωγικότερη» θέση που θα επιβε¬ 
βαιώσει την αδιαμφισβήτητη ηγεμονική θέση του ελληνικού κράτους και κεφαλαίου 
στην περιοχή των Βαλκανίων κι από την άλλη δεν θα κλονίσει το ριζωμένο σε 
πολλά μυαλά υπηκόων σύνθημα «η Μακεδονία είναι μία και είναι ελληνική». 0 
εθνικιστικός οχετός που παράχθηκε τότε στην ελληνική επικράτεια μόνο τυχαίος 
δεν ήταν: κόμματα, ΜΜΕ, εκκλησία, καλλιτέχνες από την αριστερά και τη δεξιά 
διαμόρφωσαν μια ενιαία εθνική αφήγηση και τόνωσαν την «εθνική ενότητα». Η 
μετατροπή τότε των Βαλκανίων σε μια νέα και πολλά υποσχόμενη καπιταλιστική 
περιφέρεια προς λεηλασία, πριμοδότησε τις επεκτατικές βλέψεις του ισχυρό¬ 
τερου και σταθερότερου οικονομικά και πολιτικά παράγοντα της νοτιοανατολικής 
Ευρώπης, του ελληνικού κράτους και κεφαλαίου: οικονομική διείσδυση, πολιτική 
επιρροή, στρατιωτική παρουσία, βλέψεις ενσωμάτωσης των νότιων εδαφών του 
αλβανικού και μακεδονικού κράτους (τουλάχιστον μέχρι τα μέσα της δεκαετίας 
του '90). Και βέβαια θωράκισε τα μετόπισθεν: παράχθηκε ένας μετασχηματισμός 
της ελληνικής κοινωνίας σε εθνικιστική και ρατσιστική κατεύθυνση, τόσο για τη 
νομιμοποίηση του «οράματος της ισχυρής Ελλάδας» όσο και για την «υποδοχή» 
των εκατοντάδων χιλιάδων μεταναστών πάνω στις πλάτες των οποίων θα στηνόταν 
η «ανάπτυξη της ελληνικής οικονομίας»... Και βέβαια, την ίδια στιγμή το ελληνικό 
κεφάλαιο δεν έχασε την ευκαιρία να «επενδύσει» στη φτώχεια των γειτόνων: 
οοδΓηοΙθ, ΓΠΓ ίυιτιόο, γερμανός, αλυσίδες σουπερμάρκετ, Ελληνικά Πετρέλαια, 
τράπεζες, βιοτεχνίες, βιομηχανίες κτλ έχουν ήδη από τις αρχές του ’90 κάνει το 
«πατριωτικό καθήκον» τους με επενδύσεις και είναι μπροστάρηδες στην «εθνική 
υπόθεση» (με τις επενδύσεις να ξεπερνούν το 1 δις ευρώ). Κι όσο κουνιούνται με 
ιερή αγανάκτηση και υπερηφάνεια τα γαλανόλευκα σημαιάκια, τόσο θα ανοίγει η 
αγορά, τόσο θα εντείνεται η εξαθλίωση των εκμεταλλευόμενων εκεί και εδώ... 

Η τωρινή ανακίνηση του ζητήματος της ονομασίας στην κατεύθυνση της «λύσης» 
έρχεται μέσα σε μια συγκυρία πολύ ιδιαίτερη για την (ευρύτερη) περιοχή. Από 
τη μία εκδηλώνεται -εδώ και 2 δεκαετίες- το ξεκάθαρο ενδιαφέρον διαφόρων 
διευθυντηρίων για επίλυση του ζητήματος που θα συνεισφέρει στη «γεωπολιτική 
σταθεροποίηση» (π.χ. του γερμανικού κράτους που έχει επενδύσει «παραγωγικά» 
-στον τομέα της αυτοκινητοβιομηχανίας- ή του ΝΑΤΟ που διατηρεί στην ΠΓΔΜ τη 
μεγαλύτερη βάση στη Ν/Α Μεσόγειο -δυναμικότητας 40.000 στρατιωτών). Ταυτό¬ 
χρονα, η «γεωπολιτική ρευστότητα» στη Μέση Ανατολή και τη Ν/Α Μεσόγειο (Συρία, 
Τουρκία, Κουρδιστάν, Ιράν, Παλαιστίνη...) έχει οδηγήσει σε αμφισβήτηση παλαιών 
ισχυρών συμμαχιών (π.χ. ΗΠΑ-Τουρκίας) και στην ανάδυση νέων συμμαχιών και 
«αξόνων επιρροής» (π.χ. ο ρόλος του ρωσικού κράτους στην περιοχή). Μέσα σε 



αυτό το πλαίσιο η πολιτική του ελληνικού κράτους είναι να ισχυροποιηθεί ως πόλος 
σταθερότητας, να αναδιατάξει τις συμμαχίες του δυναμικά (με τα κράτη-σφαγείς 
Αίγυπτο και Ισραήλ), να πρωταγωνιστεί σε «παγκόσμια προβλήματα» (διαχεί¬ 
ριση του μεταναστευτικού-προσφυγικού ζητήματος με στρατιωτικούς όρους 
περίφραξης-απώθησης-ελέγχου) και να βουτήξει ως τον λαιμό στον πολεμόχαρο 
βάλτο της περιοχής και της περιόδου εισπράττοντας «εθνικά οφέλη». Το «μακεδο¬ 
νικό ζήτημα» είναι το κερασάκι στην τούρτα μιας γεωγραφίας που οργανώνεται 
και υποτάσσεται στο δόγμα της ασφάλειας και της τάξης με την ταυτόχρονη 
συνολική υποτίμηση-ταξική λεηλασία των πληθυσμών τους (αυτό που συμβαίνει 
στα χρόνια της κρίσης στην Ελλάδα με την ακραία φτωχοποίηση τμημάτων του 
πληθυσμού, συμβαίνει και στη γειτονική χώρα τα τελευταία χρόνια μέσω «οικονο¬ 
μικών μεταρρυθμίσεων»...). Οι δύο εθνοκρατισμοί (ο ελληνικός και ο μακεδονικός) 
αυτή τη στιγμή δεν διαπραγματεύονται μόνο το όνομα, αλλά και τον εκατέρωθεν 
αναβαθμισμένο τους ρόλο στην περιοχή. 

ΤΩΡΑ... (μια ιστορία εθνικής ενότητας που επαναλαμβάνεται...) 

Το «εθνικά περήφανο» συλλαλητήριο την Κυριακή 24/01/18 στην Θεσσαλονίκη, αν 
ειδωθεί από την πλευρά των γκροτέσκο πατριδόπληκτων φιγούρων που ντύνονταν 
«αρχαίοι Μακεδόνες» με στολές ιτίθάθίηοήίηε και στήνονταν για σέλφι, θα μπορούσε 
απλά να χαρακτηριστεί ως η έναρξη του Τριώδιου (μέρες που είναι...), ένα θλιβερό 
γαλανόλευκο καρναβάλι. Δυστυχώς όμως, ποτέ τόσος μαζεμένος εθνοκεντρι¬ 
σμός, πατριδοπληξία, συντηρητισμός, παπαδαριό, εθνικές σημαίες, στρατός και 
ΜΜΕ δεν προμηνύει τίποτα «κωμικό». Μπορεί το συλλαλητήριο να απείχε σε 
μέγεθος από αυτά της δεκαετίας του '90, αλλά δεν παύει να είναι μια ηηαάθίηςΓθθΟθ 
επαναδιοχέτευση εθνικιστικού δηλητηρίου στο κοινωνικό σώμα. Πρόκειται για μια 
εκ νέου απόπειρα συστράτευσης των κοινωνικών αντανακλαστικών προς «όφελος 
των εθνικών συμφερόντων». Ας μην ξεγελαστεί κανείς και καμιά πως υπάρχει 
διάσταση ανάμεσα στην «ψύχραιμη» ελληνική εξωτερική πολιτική και τις άναρθρες 
εθνικιστικές κραυγές των πατριδόπληκτων στα συλλαλητήρια: πρόκειται για τις δύο 
αλληλοτροφοδοτούμενες όψεις του «πατριωτικού καθήκοντος», των «εθνικών 
συμφερόντων». Μια προέκταση του διαταξικού προτάγματος για «εθνική συνεν¬ 
νόηση και ενότητα για την οριστική έξοδο από την κρίση» που εδώ και χρόνια ανα¬ 
παράγει η αριστερή κυβέρνηση και όλο το πολιτικό φάσμα. Το «εθνικό συμφέρον» 
εξάλλου δεν είναι αυτό που μας ζητάει εδώ και χρόνια «να βάλουμε πλάτη» για 
την ανόρθωση της «εθνικής οικονομίας»; Να υποστούμε τη βαθύτερη υποτίμηση 
και λεηλασία σε όλα τα πεδία της καθημερινότητας με πρόσχημα την «κρίση»; 
Το ίδιο «εθνικό συμφέρον» είναι και τώρα που μας καλεί να κρατήσουμε ψηλά τις 
γαλανόλευκες... Σκυφτό λοιπόν το κεφάλι, ψηλά τις σημαίες: αυτός ήταν και είναι ο 
πατριωτισμός, αυτό ήταν και είναι η εθνική ενότητα... 

Οι διοργανωτές των συλλαλητηρίων δεν ήταν κάποιοι «επικίνδυνοι και ακραίοι», 
είναι οι βασικοί πυλώνες του εθνικού κορμού, κομμάτι του «βαθέος κράτους»: 
στρατός, εκκλησία και από κοντά τα ΜΜΕ και ισχυρά οικονομικά συμφέροντα. 
Για αυτό και όλοι (από τη δεξιά ως την αριστερά) έσπευσαν να «αγκαλιάσουν» 
τη γαλανόλευκη μάζα που κατέβηκε στον δρόμο για τη «μακεδονία της», να την 
αποχαρακτηρίσουν (από ακραία, επικίνδυνη κτλ.) με το γελοίο σκεπτικό πως δεν 



θέλουν να «χαρίσουν στους φασίστες» τη «δίκαιη εθνική ανησυχία» των διαδη¬ 
λωτών. Άσχετα αν αυτό το πλήθος έκανε πλάτες για τις ρατσιστικές κραυγές, έκανε 
πως δεν είδε τη βεβήλωση μνημείων για τα θύματα της ναζιστικής βίας στα στρα¬ 
τόπεδα συγκέντρωσης. Και είναι το ίδιο πλήθος που σφύριζε δήθεν ανύποπτο όταν 
ομάδες νεοναζί, κρατώντας τα ίδια γαλανόλευκα πανιά με τους «μη ακραίους», επι¬ 
τέθηκαν και πυρπόλησαν (πάντα με τις πλάτες δυνάμεων των ΜΑΤ, όπως δείχνουν 
πληθώρα βίντεο) την Κατάληψη Ι_ϊβθΓΐ3ΐί3 στο κέντρο της Θεσσαλονίκης. 

Ας το ξεκαθαρίσουμε: δεν έχει καμία σημασία πόσοι από αυτούς που κατεβαίνουν 
στα συλλαλητήρια είναι φασίστες και ναζί και πόσοι ανήκουν στην ευρεία γκάμα (ή 
καλύτερα βάλτο) του κοινωνικού συντηρητισμού. Σημασία έχει το τι ηγεμονεύει σε 
τέτοια γεγονότα: κι αυτό που ηγεμονεύει είναι ο φασισμός. Όλη αυτή η πρεμούρα 
«να μην χαρίσουν το πλήθος στους φασίστες» εξάλλου θυμίζει το ξέπλυμα των 
ψηφοφόρων της χρυσής αυγής (που συνεχίζουν και στηρίζουν αποδεδειγμένα ναζί 
δολοφόνους και μαχαιροβγάλτες κατσαπλιάδες)... 

Αυτό λοιπόν συνέβη και στη Θεσσαλονίκη: οι ιδεολογικοί μηχανισμοί του κράτους 
και οι μηχανές προπαγάνδας των ΜΜΕ «ξέπλυναν» το πλήθος από τις φασιστικές 
του εκδηλώσεις, συνυποδηλώσεις, λόγους και πρακτικές για να το αποδώσουν 
«εθνικά καθαρό» στο παιχνίδι διαμόρφωσης της εθνικής κανονικότητας και 
ενότητας, να γίνει ένα όπλο στις εθνικές διαπραγματεύσεις του ελληνικού κράτους. 

0 πατριωτισμός-εθνικισμός ανέκαθεν δημιουργεί τις αναγκαίες εθνικές συστρα- 
τεύσεις που ενσωματώνουν ολοένα και μεγαλύτερο τμήμα των εκμεταλλευό¬ 
μενων, διευκολύνοντας την απρόσκοπτη λειτουργία της εκμετάλλευσης και της 
καταπίεσης. Εθνική ενότητα σημαίνει μια κοινή αγκαλιά ανάμεσα σε εκμεταλ¬ 
λευτές και εκμεταλλευόμενους. Μια πνιγηρή αγκαλιά για αυτούς/ές που κάθε μέρα 
βιώνουν πάνω τους την απαξία, την υποτίμηση, την εκμετάλλευση, τη βία των 
αφεντικών. Όσο πιο βαθιά χωνόμαστε σε αυτήν τη «θαλπωρή» τόσο περισσότερο 
θα αυξάνονται τα μεγέθη της λεηλασίας των κυρίαρχων. Και αντίστροφα: όσο 
μεγαλύτερη ανάγκη λεηλασίας έχουν οι κυρίαρχοι από το κοινωνικό σώμα, τόσο 
φροντίζουν να το θρέφουν με γλυκά εθνικά νανουρίσματα, τόσο να το ποτίζουν με 
πατριωτικά δηλητήρια. Τα συλλαλητήρια και ο εθνικισμός είναι καλέσματα για να 
πνιγούμε στην κανονικότητα της καθημερινής μας λεηλασίας. Είναι καλέσματα που 
θέλουν να σκοτεινιάζουν το προφανές: 

ΣΕ ΕΛΛΑΔΑ, ΤΟΥΡΚΙΑ, ΜΑΚΕΔΟΝΙΑ 
Ο ΕΧΘΡΟΣ ΕΙΝΑΙ ΣΤΙΣ ΤΡΑΠΕΖΕΣ ΚΑΙ ΣΤΑ ΥΠΟΥΡΓΕΙΑ 

ΚΑΝΕΝΑ ΕΘΝΟΣ ΔΕΝ ΜΑΣ ΕΝΩΝΕΙ 

ΚΑΝΕΝΑ ΟΝΟΜΑ ΔΕΝ ΜΑΣ ΧΩΡΙΖΕΙ 

Η ΜΑΚΕΔΟΝΙΑ ΑΝΗΚΕΙ ΣΤΙΣ ΑΡΚΟΥΔΕΣ ΤΗΣ, 

ΤΟ ΑΙΓΑΙΟ ΣΤΑ ΨΑΡΙΑ ΤΟΥ ΚΑΙ ΟΙ ΦΑΣΙΣΤΕΣ ΣΤΙΣ ΤΡΥΠΕΣ ΤΟΥΣ 

Η ΑΛΛΗΛΕΓΓΥΗ ΤΩΝ ΚΑΤΑΠΙΕΣΜΕΝΩΝ 
ΘΑ ΣΥΝΤΡΙΨΕΙ ΣΥΝΟΡΑ, ΣΤΡΑΤΟΥΣ ΚΑΙ ΠΑΤΡΙΔΕΣ 


Θερσίτης, Φλεβάρης 2018 




Από τη μοτοπορεία σε περιοχές της δυτικής 
Αθήνας και του Πειραιά ενάντια στα εθνικιστικά 
συλλαλητήρια και για την αλληλεγγύη στις 
καταλήψεις στις 3/02/18. Η μοτοπορεία ξεκίνησε 
από την πλατεία των Αγίων Αναργύρων και 
διέσχισε τους Αγ. Αναργύρους το Ίλιον, το 
Περιστέρι, το Αιγάλεω, τον Κορυδαλλό, τη 
Νίκαια και το Κερατσίνι, καταλήγοντας στην 
πλατεία Ααού, με συνθήματα, ανάρτηση πανό σε 
πλατείες και χιλιάδες τρικάκια. 









//Η μακεδονία ανήκει 
στις αρκούδες της// 



Τις τελευταίες ημέρες παρακολουθούμε το πολυπαιγμένο έργο σχετικά με την 
ονομασία και τη χρήση του όρου Μακεδονία από το γειτονικό κράτος, με αφορμή 
την επικείμενη ένταξή του στην ΕΕ και το ΝΑΤΟ. 

Μια κουστωδία από «ανιδιοτελείς πατριώτες», εθνικιστές, παπαδαριό, μακεδονο¬ 
μάχους καρναβαλιστές και λοιπούς σημαιοφόρους, αναβιώνουν την προερχόμενη 
από τη χουντική περίοδο θέση-σύνθημα ότι η «Μακεδονία είναι μία και ελληνική», 
θέση που ξεθάφτηκε το 1992 από τον τότε σύμβουλο του Μητσοτάκη για τα εθνικά 
ζητήματα και αντιπρόεδρο της διορισμένης από τον Παπαδόπουλο «συμβουλευ¬ 
τικής», Νικόλαο Μέρτζο. 

Η χρήση του ονόματος Μακεδονία χάνεται στα βάθη των αιώνων και οι ιστορικοί 
αδυνατούν να την προσδιορίσουν επακριβώς γεωγραφικά, πόσο μάλλον να κατα¬ 
τάξουν τους ανθρώπους που συμβίωναν σε αυτά τα εδάφη εθνικά (με σημερινά 
κριτήρια έθνους και κράτους). Πράγμα πολύ φυσικό εφόσον τα έθνη-κράτη ως 
οντότητες όπως τα γνωρίζουμε σήμερα έκαναν την εμφάνισή τους ως τέτοια, πολύ 
πρόσφατα, από τις αρχές του 19ου αιώνα. 

Για αιώνες η περιοχή της Μακεδονίας αποτέλεσε ένα πολύχρωμο ψηφι¬ 
δωτό, ανακάτεμα πολιτισμού, θρησκείας, γλώσσας, κουλτούρας, παράδοσης. 
Η προσπάθεια να καθοριστεί η εθνική ταυτότητα και συνείδηση ενός πληθυσμού 
ετεροχρονισμένα, χρησιμοποιώντας εργαλεία και κριτήρια του σήμερα απο¬ 
τελεί κακόγουστο αστείο. Η διαρκής διαδικασία αφομοίωσης, ομογενοποίησης 
και ελέγχου πληθυσμών μέσω των εθνικών ταυτοτήτων γίνεται σκόπιμα από τα 
κράτη, σίγουρα όχι προς το όφελος των καταπιεζόμενων ανθρώπων. 

Όσο για τους περήφανους έλληνες γνήσιους απογόνους του μέγα-κατακτητή- 
καταστροφέα-δολοφόνου Αλέξανδρου, πέρα από το γεγονός ότι τους τον 
χαρίζουμε όλον δικό τους, απορούμε (;) πως παραβλέπουν (;) το γεγονός ότι πριν 
ξεκινήσει το κατακτητικό του έργο το πρώτο πράγμα που εξασφάλισε ήταν τα 
σύνορά του από τον νότο κατακτώντας τη Θήβα και την Αθήνα. Από τότε βέβαια 
έχουν περάσει μόλις 2.500 χρόνια κοινωνικών προσμίξεων, γεγονός ήσσονος 
σημασίας για τα εθνικά και τα πατριωτικά τους μυθεύματα. 

Οι προσμίξεις και οι διαφορετικότητες συνιστούσαν θεμελιώδη εμπόδια για την 
πραγμάτωση των εθνών-κρατών ως τέτοιων. Με την κατάρρευση της οθωμανικής 
αυτοκρατορίας, οι κυρίαρχες ελίτ της περιοχής των αρχών του 19αιώνα προκει- 
μένου να εφεύρουν συμμαχίες με τους εκμεταλλευόμενους και να κάμψουν τις 
αντιστάσεις μέσω της εκκλησίας, του στρατού, της διανόησης και της εκπαίδευσης, 
με τη χρήση συμβόλων (όνομα-πατρίδα, σημαία κ.λπ.) εφηύραν το εχθρικό σε 
κάθε τι «ξένο», «διαφορετικό», αλλόγλωσσο, αλλόθρησκο. Το έθνος-κράτος 
έπρεπε να είναι ομοιογενές και «καθαρό». Είμαστε ήδη μπροστά στις μεγάλες 
εθνοκαθάρσεις, τις ομαδικές σφαγές, τους εκτοπισμούς και αποκλεισμούς 



πληθυσμών αλλά και των βίαιων ενσωματώσεων που ακολούθησαν με κομβική 
περίοδο τους βαλκανικούς πολέμους του 1912-1913, με το ελληνικό κράτος 
να διπλασιάζει τα τότε εδάφη του (το τμήμα της Μακεδονίας που ενσωμάτωσε 
μόνο κατά 10% αποτελούταν από πληθυσμό που θα μπορούσε να εκληφθεί ως 
«ελληνικός»). 

Οι εθνικισμοί γεννούν εθνικισμούς. Έτσι τα κράτη της Ελλάδας, της Σερβίας, της 
Βουλγαρίας επιδόθηκαν σε μια αιμοσταγή πολιτική θωράκισής τους. Η εγκαθί¬ 
δρυση της σοσιαλιστικής Γιουγκοσλαβίας πάγωσε τα εθνικά ζητήματα προσωρινά 
για να επανέλθουν δριμύτερα με την πτώση της ΕΣΣΔ και των ανατολικών συμ¬ 
μάχων της. Οι νέες εθνικές οριοθετήσεις με το ξέσπασμα του πολέμου στη Γιου¬ 
γκοσλαβία επιτελέστηκαν με τις απαραίτητες σφαγές, εθνοκαθάρσεις και εκτο- 
πισμούς. Μέσα απ'αυτές, το 1991 δημιουργήθηκε και το νέο κράτος της Δημο¬ 
κρατίας της Μακεδονίας οικοδομώντας τη δική του εθνικιστική αφήγηση φυσικά 
διαρθρωμένη σε αναχρονισμούς, αποσιωπήσεις και μύθους που δομούν την 
εθνική του ταυτότητα, όπως και κάθε άλλη. 

Το ελληνικό έθνος-κράτος-κεφάλαιο όλην αυτήν την περίοδο ισχυροποίησε τη 
θέση του. Αναδείχθηκε σε ηγεμονική θέση στα Βαλκάνια με πολλαπλές δραστη¬ 
ριοποιήσεις στις οικονομίες των γειτονικών κρατών, υποδεχόμενο ταυτόχρονα με 
εθνικιστικούς και ρατσιστικούς όρους τις εκατοντάδες χιλιάδες μετανάστες από 
τις βαλκανικές και ανατολικοευρωπαϊκές χώρες. Σήμερα το ελληνικό κεφάλαιο 
(ΕΛΓΙΕ, ΤΙΤΑΝΑΣ, ΑΚΤΩΡ, ΟΤΕ, Εθνική Τράπεζα κ.λπ.), σύμφωνα με τα διαθέσιμα 
στοιχεία της κεντρικής τράπεζας της Δημοκρατίας της Μακεδονίας έρχεται τρίτο με 
επενδύσεις που ανέρχονται σε 477,3 εκατ. ευρώ και 10,8% επί του συνόλου. 

Η αναβίωση του ζητήματος της ονομασίας του γειτονικού κράτους μετά από 25 
χρόνια θα μπορούσε να εκληφθεί ως άθ]3 νυ ως προς το εθνικιστικό παραλήρημα 
που προκάλεσε στην εκ νέου «ψωροκώσταινα», ωστόσο δεν μπορούμε να παρα- 
βλέψουμε τα νέα στοιχεία της παγκόσμιας κοινωνικοπολιτικής πραγματικότητας 
καθώς και τα νέα ιδιαίτερα στοιχεία εσωτερικής διαχείρισης κράτους και παρακρά¬ 
τους. Η νέα διάταξη-συγκρότηση των κρατών και των οικονομικών συμφερόντων 
που απαιτούν να εξυπηρετηθούν, επιδιώκουν μια άμεση λύση-εξομάλυνση της 
κατάστασης. Η ταυτόχρονη ύπαρξη σοσιαλδημοκρατικών κυβερνήσεων και στα 
δύο κράτη ευνοεί την «επίλυση». 

Το ελληνικό κράτος-κεφάλαιο προσβλέπει στην ισχυροποίηση της ηγεμονικής του 
θέσης στην περιοχή ταυτόχρονα με τη ληστρική του επίθεση στην κοινωνία με την 
εντονότερη φτωχοποίηση των καταπιεζόμενων, την ανεργία, τη φοροεισπρακτική 
επιδρομή, τις κατασχέσεις, τους αποκλεισμούς και τον εγκλεισμό. Η αναβίωση και 
πυροδότηση εθνικιστικών αφηγήσεων τους επιτρέπει την απαραίτητη κοινωνική 
συμμαχία, αποτρέποντας τις κοινωνικές και ταξικές αντιπαραθέσεις και αναμε¬ 
τρήσεις, θέτοντας τον εθνικισμό στον ιστορικό του ρόλο: τη συσπείρωση απέναντι 
στον κοινό «ξένο» εχθρό, ώστε η πολιτικοοικονομική κυριαρχία να συνεχίσει ανε¬ 
νόχλητη την επίτευξη των στόχων προς όφελος της. 



Έτσι, ο στόχος των εθνικιστικών συλλαλητηρίων που πραγματοποιήθηκαν δεν 
είναι άλλος παρά η εθνική ανάταση και συστράτευση του εθνικού κορμού με το 
ελληνικό κράτος για την ενίσχυση της θέσης του στις διαπραγματεύσεις. Υπό το 
διακριτικό βλέμμα στρατού και εκκλησίας, ένα σάπιο συνονθύλευμα παπάδων, 
απόστρατων στρατιωτικών και φολκλορικών εθνικιστικών συλλόγων εξαπέλυσαν 
τη φασιστική τους αφήγηση. Εκεί βρήκαν χώρο φασιστικά μορφώματα να εξαπο¬ 
λύσουν επίθεση με πλήρη κάλυψη και ανοχή της αστυνομίας ενάντια σε καταλή¬ 
ψεις. Στη Θεσσαλονίκη ενάντια στον ΕΚΧ Σχολείο όπου αποκρούστηκε από τους 
καταλήψιες και ενάντια στην Κατάληψη ϋόθΓίθΙίθ που κάηκε ολοσχερώς. Την 
επόμενη μέρα στην πορεία αλληλεγγύης προς τις καταλήψεις που ακολούθησε, 
η στάση της αστυνομίας ήταν στην στην ίδια γραμμή, με άγρια καταστολή των 
συγκεντρωμένων και τη σύλληψη 5 ατόμων που διώκονται για κακουργηματικές 
πράξεις. 

Παρόμοιο σκηνικό συνέβη και στην Αθήνα με επίθεση ενάντια στο Ελεύθερο 
Αυτοδιαχειριζόμενο θέατρο Εμπρός που αποκρούστηκε από την περιφρούρηση. 
Αυτό πάντως που χαρακτήρισε το συλλαλητήριο της Αθήνας είναι η εξόφθαλμη 
συστράτευση των εθνικιστικών-φασιστικών ξερασμάτων με την αριστερή ρητο¬ 
ρική περί αγνών πατριωτών υποδηλώνοντας ακόμα μια φορά τον κομβικό ρόλο 
της αριστερής ρητορικής περί αριστερού πατριωτισμού (σφραγισμένου ιδεολογικά 
από τον Νίκο Κοτζιά). Τα συγχαρητήρια του Κασιδιάρη προς τον θεοδωράκη μάς 
ξεπερνάνε από οποιαδήποτε επιχειρήματα θα κάναμε τον κόπο να παραθέσουμε. 

Η συστράτευση γύρω από τα έθνη και τους εθνικισμούς δεν είναι τίποτα περισ¬ 
σότερο από κάλεσμα σύμπραξης των καταπιεσμένων με τους καταπιεστές τους. 

Τα έθνη και οι εθνικισμοί αυτό που έχουν να επιδείξουν είναι πόλεμοι, ξεριζωμοί, 
λεηλασίες και εξόντωση των κοινωνικά και ταξικά υποδεέστερων. 

Κανένα εθνικό σύμβολο, όνομα, σημαία, δεν μπορεί να αποκρύψει την πλαστότητα 
των ιδεολογημάτων του. 

Οι κοινωνικοί/ταξικοί αγώνες ενάντια στους κυρίαρχους, τα κράτη, τους στρατούς 
και τις θρησκείες είναι η μόνη μας επιλογή για μια κοινωνία ελεύθερη, αλληλέγγυα 
και αυτοοργανωμένη. 

ΑΛΛΗΛΕΓΓΥΗ ΣΤΗΝ ΚΑΤΑΛΗΨΗ ϋΒΕΡΤΑΤΙΑ 
ΚΑΙ ΣΕ ΟΛΕΣ ΤΙΣ ΚΑΤΑΛΗΨΕΙΣ 

ΚΑΝΕΝΑ ΕΘΝΟΣ ΔΕΝ ΜΑΣ ΕΝΩΝΕΙ 
ΚΑΝΕΝΑ ΟΝΟΜΑ ΔΕΝ ΜΑΣ ΧΩΡΙΖΕΙ 

Η ΜΑΚΕΔΟΝΙΑ ΑΝΗΚΕΙ ΣΤΙΣ ΑΡΚΟΥΔΕΣ ΤΗΣ 
ΚΑΙ ΤΟ ΑΙΓΑΙΟ ΣΤΑ ΨΑΡΙΑ ΤΟΥ 


Πάροδος, Μάρτης2018 



//Περί εθνών και εθνικισμών// 



[Οι θέσεις που ακολουθούν δεν διεκδικούν την αποτύπωση μίας κλειστής θεωρίας, 
την οποία άλλωστε απεχθανόμαστε. Επιχειρούμε μία πρώτη συμβολή της συλλογικό- 
τητάς μας στην κριτική, την αποδόμηση και την εναντίωση στα έθνη, μέσα σε μία συ¬ 
γκυρία όξυνσης διαφόρων εκφάνσεων του εθνικιστικού λόγου. Γ ια την ολική άρνηση 
στράτευσης σε μία αυταπάτη που συγκροτεί και συγκροτείται από τα κράτη, το κεφά¬ 
λαιο, τους στρατούς, τα σύνορα και τη μισαλλοδοξία.] 

1. Το έθνος δεν είναι απλά μία φαντασιακή κοινότητα. Είναι μία φαντασιακή κοινό¬ 
τητα που δημιουργήθηκε από το σύγχρονο κράτος και τον καπιταλισμό, δίχως τα 
οποία θα παρέμενε μία αμελητέα, ασήμαντη και πολύσημη έννοια. Είναι μία πολι¬ 
τική θρησκεία που εγγυάται τη συνοχή και τη διαιώνιση μίας κοινωνίας διαχωρι¬ 
σμένης με βάση την τάξη, το φύλο, τη φυλή, τη θρησκεία κ.ο.κ. Το ότι δημιουργή- 
θηκε στο πλαίσιο του νεωτερισμού δεν σημαίνει ότι δεν θα μπορούσε ποτέ να δη- 
μιουργηθεί υπό άλλες συνθήκες. Σε αντίθεση όμως με τις θαυμάσιες αντιστροφές 
των απανταχού εθνικοφρόνων, αυτό σημαίνει επίσης ότι το έθνος ιστορικά δεν 
υπήρξε ποτέ και πουθενά σε οποιαδήποτε άλλη παρελθοντική συνθήκη. 

2. Τα συστατικά των εθνών μπορεί να ποικίλλουν αλλά δεν διαφέρουν ως προς 
τους κοινωνικούς διαχωρισμούς που επιβάλλουν, έχοντας μια βαθιά αλλεργία 
στον κοινωνικό/ταξικό ανταγωνισμό και την ιστορική αλήθεια που αυτός συ¬ 
γκροτεί. Ένα έθνος μπορεί να κατασκευάζει και να κατασκευάζεται από μία 
«γλώσσα», μία «επικράτεια», έναν «πολιτισμό», μία «ιστορία» (ή έναν «οικονομικό 
τρόπο οργάνωσης» κατά τα κομμουνιστικά δόγματα) κ.ο.κ. αλλά ποτέ από μία κοι¬ 
νωνική ομάδα που καταπιέζεται ή μία τάξη υπό εκμετάλλευση. Η ύπαρξή του δεν 
ήρθε για να σβήσει τις προϋπάρχουσες και ιστορικές σχέσεις καταπίεσης και εκ¬ 
μετάλλευσης αλλά για να τις επαναορίσει, να τις εκσυγχρονίσει, να τις ανατροφο- 
δοτήσει και να τις επαναθεσμίσει. Ό,τι καταπιεστικό και εξουσιαστικό προηγήθηκε 
(πατριαρχία, θρησκεία, πολιτική εξουσία, στρατός κ.ά.) ανανεώθηκε και επανατο¬ 
ποθετήθηκε εντός του έθνους βρίσκοντας νέες οδούς, μορφές και περιεχόμενα 
κοινωνικής αγωγιμότητας και νομιμοποίησης. Γι’ αυτό και η εθνική συνείδηση όχι 
μόνο δεν νοείται δίχως τις έμφυλες καταπιέσεις, την ταξική διάρθρωση και κάθε 
άλλον κοινωνικό διαχωρισμό, αλλά στην πραγματικότητα δεν θα μπορούσε ποτέ 
να υπάρξει δίχως αυτές. 

Το έθνος δεν δημιουργήθηκε σε έναν δοκιμαστικό σωλήνα πειραμάτων πολυ¬ 
πληθών κοινοτήτων. Η φενάκη της -επιλεκτικής- αδελφοσύνης μεταξύ διάφορων 
πληθυσμών ανά τη γη, ήταν άλλο ένα εργαλείο της εξουσίας για τη διαιώνιση της 
κυριαρχίας μέσα σε ένα περιβάλλον κοινωνικού/πολιτικού/οικονομικού μετασχη¬ 
ματισμού, στο πέρασμα δηλαδή από τη φεουδαρχία και τη θρησκευτική εξουσία 
στον καπιταλισμό και την κοσμική εξουσία. Εφόσον οι εξουσιαστικές σχέσεις απο¬ 
τελούν το πεδίο συγκρότησης ενός έθνους, τότε οποιαδήποτε συλλογικοποίηση 
των «από κάτω» χωρίς τους καταπιεστές τους αντιτίθεται στην εθνική συγκρό¬ 
τηση. Πόσο μάλλον, όταν οποιαδήποτε τέτοια συλλογικοποίηση συνειδητοποιηθεί, 
χειραφετηθεί και εναντιωθεί σε κάθε εξουσία. Μόνο όταν οι «από κάτω» γίνουν σε 
επαρκή βαθμό φορείς νέων εξουσιαστικών και ιεραρχικών σχέσεων, μόνο 




όταν τελικά αυτό-ακυρωθούν ως τέτοιοι, μπορούν να στραφούν προς μία εθνική 
ιδιότητα. 

3. Η εξουσία έχει την εγγενή τάση να αναπαράγεται και να διαστέλλεται. 0 καπι¬ 
ταλισμός δεν κατάφερε απλά να επιβιώσει και να εξαπλωθεί παγκόσμια μεταξύ 
άλλων οικονομικών μοντέλων, αλλά επιβίωσε γιατί κατίσχυσε πάνω σε οποιοδή- 
ποτε άλλο μοντέλο βρέθηκε μπροστά του. Η φαντασιακή/πολιτική κοινότητα του 
έθνους δεν θα μπορούσε ποτέ να επιβιώσει αντίστοιχα, εάν δεν επιβαλλόταν ως 
τέτοια σε πλανητική έκταση. 

Παρ’ όλ’ αυτά, κανένα έθνος -ανεξαρτήτως πληθυσμιακού μεγέθους- δεν βλέπει 
τον εαυτό του ταυτισμένο με την ανθρωπότητα. Όπως επίσης, κανένα έθνος δεν 
θα μπορούσε ποτέ να επιβιώσει μόνο του σε έναν κατά τα άλλα α-εθνικό κόσμο. 
Έτσι, όσο εμμονικά αυτοαναφορικό και αν εμφανίζεται, το έθνος δεν νοείται αφ’ 
εαυτού αλλά προϋποθέτει να εντάσσεται και να ετεροκαθορίζεται σε συνεχή διά- 
δραση σε μία «Κοινωνία των Εθνών»... Η τελευταία έχει μία διπλή σημασία: από 
τη μία διευθετεί την αντίφαση αυτής της «αυτιστικής συνύπαρξης» και από την 
άλλη διαμορφώνει μία καθολική αφήγηση για τον κόσμο, ενός ενιαία κατακερ¬ 
ματισμένου κόσμου σε έθνη. Η καθολικότητα αυτής της αφήγησης, μαζί με όλες 
τις ιδεοπλασίες που συνοδεύουν κάθε έθνος, δίνουν την απαραίτητη εγκυρότητα 
στα έθνη να λειτουργούν ως πολιτικές θρησκείες. Ως μία κοσμική-ορθολογική- 
πολιτική αντίληψη με ταυτόχρονη αναφορά σε ανορθολογικές και υπαρξιακές 
αγωνίες. 0 διττός αυτός χαρακτήρας των εθνών είναι άλλωστε και αυτός που τα 
επικύρωσε τόσο βαθιά στους θεσμικούς πυλώνες του μοντέρνου κόσμου. Αν ο τε¬ 
λευταίος ορθώθηκε αρπάζοντας την πολιτική εξουσία από την εκκλησία, έπρεπε 
ταυτόχρονα να βρει τη νέα συγκολλητική ουσία των υπηκόων του. Η μετάβαση 
αυτή, από το «ποίμνιο» και τον «περιούσιο λαό» του εκάστοτε θεού ενός βασιλείου 
ή μίας αυτοκρατορίας στον λαό των πολιτών ενός έθνους-κράτους, μπόρεσε και 
έγινε μόνο με μπόλικους εθνικούς ύμνους, σύμβολα και περίσσια εθνική ιδεο¬ 
λογία. 

4. Στον βαθμό που η εθνική αφήγηση είναι καθολική, επιχειρεί να εκταθεί σε πα¬ 
ρελθόν, παρόν και μέλλον. Αν τα δύο τελευταία εκφράζονται μέσω της εθνικής κυ¬ 
ριαρχίας της πολιτικής/κρατικής εξουσίας, το παρελθόν -ελλείψει οποιασδήποτε 
εθνοκρατικής υπόστασης- χρειάζεται τη συνδρομή της ιστοριογραφικής ανακατα- 
σκευής, της παραχάραξης, της φαλκίδευσης και των μυθοπλασιών. 

Βασικότερο εργαλείο της εθνικής επέλασης στο παρελθόν αποτελεί ο αναχρονι¬ 
σμός, ο οποίος μεταφέρει με κάθε αυθαιρεσία το σύγχρονο «εθνικό πνεύμα» σε 
παρελθοντικές ιστορικές συνθήκες (στις οποίες το έθνος ήταν απλά ανύπαρκτο). 
Η πρώτη έννοια άλλωστε που έπρεπε να εθνικοποιηθεί ήταν η λέξη «έθνος»: ένας 
επουσιώδης και δυσεύρετος (αν όχι ανύπαρκτος) όρος σε προκαπιταλιστικές κοι¬ 
νωνίες με πολλαπλές χρήσεις ανά τόπους και χρόνους, ορισμένες από τις οποίες 
σαρκάζουν τραγελαφικά τη σημερινή της έννοια: η λέξη έθνος σε διάφορες ιστο¬ 
ρικές περιόδους ήταν συνώνυμη του αλλοδαπού, ενώ αλλού συναντάται για να 
χαρακτηρίσει μία συντεχνία, τους φοιτητές ενός πανεπιστημίου ή τους «ξένους» 
εμπόρους ενός λιμανιού... 



Η ρευστότητα της έννοιας του έθνους είναι εμφανής ακόμα και πολύ μετά την «λη¬ 
ξιαρχική πράξη γέννησής» του κατά την Αμερικάνικη και Γαλλική Επανάσταση, 
όπως για παράδειγμα υποδηλώνει το μνημειώδες «έθνος των προλετάριων» στο 
μανιφέστο του κομμουνιστικού κόμματος, το 1848. Μία ολοένα και απομειωμένη 
έκτοτε ρευστότητα που χρειάστηκε το ασύλληπτο μακελειό δύο παγκόσμιων 
πολέμων για να αποκρυσταλλωθεί εντελώς. Η αναχρονιστική λεηλασία και η απο- 
νέκρωση του παρελθόντος σε μία θεαματική διάσταση αποτελεί μία μόνιμη δια¬ 
δικασία για την κατασκευή της εθνικής ταυτότητας, στην οποία επιστρατεύτηκαν 
παλιές και νέες μέθοδοι, θεσμοί και επιστήμες: μουσεία, χάρτες, ιστοριογραφίες, 
εθνολογία, αρχαιολογία, αστικές τέχνες και πολλά άλλα φρόντισαν να μιλήσουν και 
να εποικήσουν τον παρελθοντικό χρόνο προς χάρη ενός εθνικά περήφανου παρό¬ 
ντος και προς αποτροπή οποιουδήποτε απελεύθερου μέλλοντος. Άνθρωποι, κοι¬ 
νότητες, γεωγραφίες, γεγονότα, σημασίες, απονοηματοδούνται και επανεγγράφο- 
νται στην κοινωνική συνείδηση μέσα στα στενά και προκαθορισμένα όρια του κάθε 
εθνικού πεπρωμένου στο όνομα της εθνικής ολοκλήρωσης. Από τη στιγμή που το 
παρελθόν, το παρόν και το μέλλον έχουν αποικηθεί από την εθνικιστική ιδεολογία, 
κανένα ιστορικό πλαίσιο ή ιστορικό υποκείμενο δεν αφήνεται ανέπαφο... 

Πρωτοβουλία για την ολική άρνηση στράτευσης, Μάρτης 2018 



Από την πορεία ενάντια στον εθνικισμό, τον μιλιταρισμό, τον φασισμό, 
τον πόλεμο και την ειρήνη των κυρίαρχων, στις20/04/2019, στην Αθήνα, 
που διοργανώθηκε από τον συντονισμό αναρχικών συλλογικοτήτων, 
στεκιών, καταλήψεων, συντροφισσών, συντρόφων. 









//Για την καταστολή των 
«αόρατων» στα κολαστήρια 
της «ελληνικής φιλοξενίας»// 


Τα κολαστήρια της Μόριας στη Λέσβο και της Πέτρου Ράλλη στην Αθήνα αποτε¬ 
λούν δύο από τους βασικότερους «ναούς» των αντιμεταναστευτικών δογμάτων. 
Πυλώνες και υποδείγματα της κατασταλτικής πολιτικής του ελληνικού κράτους, 
των διαρκώς αυξανόμενων αριθμητικά τόπων εξαίρεσης και αορατότητας για τους 
μετανάστες και τις μετανάστριες: στρατόπεδα «φιλοξενίας», κέντρα κράτησης, 
προαναχωρησιακά κέντρα απελάσεων. 

Το κολαστήριο της Πέτρου Ράλλη («Διεύθυνση Αλλοδαπών Αττικής») έχει εδώ και 
15 χρόνια την πρωτοκαθεδρία στον εγκλεισμό και τις απελάσεις μεταναστ(ρι)ών 
στην Αθήνα, με όλη τη δέουσα βαρβαρότητα του «πολιτισμένου» δυτικού κόσμου: 
σκοτεινά κελιά όπου στοιβάζονται υπεράριθμοι κρατούμενοι/ες δίχως προαυλισμό 
και είδη υγιεινής, χωρίς καμία ενημέρωση για τα όποια (ελάχιστα) δικαιώματά 
τους, για την τύχη των αιτήσεών τους και το διάστημα κράτησής τους. 

Η κατάσταση που επικρατεί στο συγκεκριμένο κολαστήριο αποτυπώνεται στην 
περίπτωση 8 μεταναστών, που πριν από ένα χρόνο δέχτηκαν την αστυνομική 
«περιποίηση» και στη συνέχεια διώχθηκαν δικαστικά. Πιο συγκεκριμένα, στις 
31/05/2017, μπάτσοι-δεσμοφύλακες εισέβαλαν απρόκλητα στα κελιά και ξυλοκό- 
πησαν 8 μετανάστες, οι οποίοι το μόνο που ζητούσαν ήταν να ενημερωθούν από 
τη διεύθυνση για τις υποθέσεις τους, έχοντας ήδη συμπληρώσει 8 έως 10 μήνες 
διοικητικής κράτησης. Διοικητική κράτηση σημαίνει να είσαι κρατούμενος έως και 
18 μήνες (βάσει της ελληνικής νομοθεσίας που μαζί με την ιταλική είναι οι σκλη¬ 
ρότερες στην ΕΕ), χωρίς κάποιο λόγο ή κατηγορία, απλά και μόνο επειδή είσαι 
«χωρίς χαρτιά» (δηλαδή χωρίς κρατικά έγγραφα νόμιμης διαμονής στη χώρα). 
Κατά τα γνωστά αστυνομικά ήθη, οι έγκλειστοι αποκόμισαν σπασμένα χέρια και 
κεφάλια από τους ανθρωποφύλακες-βασανιστές τους. Για να συγκαλυφθεί η ωμή 
βία που ασκήθηκε, στήθηκε δικογραφία εναντίον των μεταναστών για «στάση», 
«οπλοκατοχή» και «επικίνδυνες σωματικές βλάβες» κατά των αστυνομικών, ενώ 
η «επεξήγηση» για τους σοβαρούς τραυματισμούς τους είναι ότι προήλθαν από 
«γλιστρήματα». Για να ολοκληρωθεί το εκδικητικό έργο των διωκτικών αρχών, 
οι 8 κατηγορούμενοι «στασιαστές» προφυλακίστηκαν βάσει των στημένων κατη¬ 
γοριών και διασκορπίστηκαν σε φυλακές όλης της επικράτειας, με σκοπό την 
απομόνωσή τους και τη στέρηση της δυνατότητας άμεσης επικοινωνίας τους 
με δικηγόρο. Η δίκη τους έχει οριστεί στις 27/04/18 στο Εφετείο Αθηνών. 

Το κολαστήριο της Μόριας αποτελεί υπόδειγμα ενός παραμεθοριακού τόπου εξαί¬ 
ρεσης για τους μετανάστες και τις μετανάστριες που φτάνουν στις ελληνικές ακτές. 
Μια κρατική δομή μαζικής ομηρίας και γκετοποίησης ανθρώπων «χωρίς χαρτιά» 
και κυρίως όσων φακελώνονται στις «υπηρεσίες υποδοχής» ως «ανάξιοι/ες» 
παροχής ασύλου. Ένας χώρος συγκέντρωσης και αποθήκευσης «απόβλητων» 
που τους έχει στερηθεί όχι μόνο το παρόν αλλά και οποιοδήποτε μέλλον διαμέσου 
της μόνιμης απειλής της απέλασης. Με τις πλέον άθλιες συνθήκες αιχμαλωσίας, 




με υποσιτισμένους και απεγνωσμένους ανθρώπους, εκτεθειμένους όχι μόνο στη 
βαρβαρότητα της κρατικής καταστολής αλλά και στα ίδια τους τα όρια. Χαρακτηρι¬ 
στικοί οι 5 θάνατοι από κρύο τον περσινό χειμώνα, σε σύνολο 14 θανάτων μέσα σε 
2,5 χρόνια και οι δεκάδες απόπειρες αυτοκτονίας. 

Σε έναν τόπο εξαίρεσης κάθε μορφή αντίστασης και κάθε φωνή διαμαρτυρίας βρί¬ 
σκεται αντιμέτωπη με την ωμότητα της εξουσίας. Το περασμένο καλοκαίρι, στις 
18/07/17, εκατοντάδες μετανάστ(ρι)ες στο κέντρο κράτησης της Μόριας βίωσαν τη 
«ζεστή φιλοξενία» του ελληνικού κράτους και της αριστερής του διαχείρισης. Μετά 
από διαδοχικές διαμαρτυρίες και δυναμικές κινητοποιήσεις για τις αδικαιολόγητες 
καθυστερήσεις στις αιτήσεις ασύλου καθώς και για τις άθλιες συνθήκες διαβίωσής 
τους, οι δυνάμεις καταστολής εισέβαλαν στο κέντρο ξυλοκοπώντας εκατοντάδες 
και συλλαμβάνοντας στον σωρό δεκάδες άτομα, με έναν συλληφθέντα μετανάστη 
στα όρια του θανάτου από τα χτυπήματα. Συνολικά, αποδόθηκαν -με τη συνήθη 
αξιοπιστία της λοταρίας εκ μέρους των ελληνικών αρχών- κατασκευασμένες 
κατηγορίες για κακουργηματικές πράξεις σε 35 μετανάστες, 30 εκ των οποίων 
προφυλακίστηκαν επίσης σε διαφορετικές φυλακές, γιατί τόλμησαν να διαμαρτυ- 
ρηθούν για τη θανατοπολιτική του ελληνικού κράτους εναντίον τους (οι επικρά¬ 
τειες του ελληνικού και του ιταλικού κράτους συνιστούν τα μεγαλύτερα συνοριακά 
στρατόπεδα συγκέντρωσης της ΕΕ). Λίγο καιρό αργότερα, κατασκευάστηκε μια 
ακόμα δικογραφία για 10 επιπλέον μετανάστες, που διώκονται με πανομοιότυπη 
μεθόδευση για ταραχές που είχαν ξεσπάσει στη Μόρια στις 10/07/17 με αφορμή 
την προσπάθεια απέλασης ενός μετανάστη από την Αϊτή. Μέχρι και σήμερα, οι 
ομαδικές διώξεις μεταναστών συνεχίζονται ακατάπαυστα, με πιο πρόσφατες τις 8 
συλλήψεις για τις ταραχές που έλαβαν χώρα στις 14/03/18 στο κέντρο κράτησης 
της Μόριας, μετά από απόπειρα αυτοκτονίας ενός 19χρονου Σύρου. 

Οι δίκες των 35 και των 10 έχουν οριστεί για τις 20/04/18 και 11 /05/18 αντίστοιχα, 
στο μικτό ορκωτό δικαστήριο της Χίου αντί στη Λέσβο, σε μια εξόφθαλμη κίνηση 
πολιτικής σκοπιμότητας. Η μεταφορά έδρας της δίκης από τον τόπο του δήθεν αδι¬ 
κήματος σε ένα άλλο νησί (χωρίς μάλιστα κάποια νομική αιτιολόγηση) κάνει ουσια¬ 
στικά απαγορευτική τη διεξαγωγή της δίκης για την πλευρά των διωκόμενων μετα¬ 
ναστών, τόσο για τους ίδιους τους κατηγορούμενους όσο και για τους δικηγόρους, 
τους μάρτυρες υπεράσπισής τους (κάποιοι εκ των οποίων είναι επίσης μετανάστες 
και έχουν απαγόρευση εξόδου από τη Λέσβο) και τους/τις αλληλέγγυους/ες. 

Να σημειωθεί ότι στη Μυτιλήνη, στο έργο του ελληνικού κράτους -πέραν των 
ντόπιων φασιστών- συνδράμει και η τοπική δημοτική αρχή, η οποία σε μια 
«συγκαλυμμένη» αντιμεταναστευτική διακήρυξη κάλεσε στις 20/11/17 «γενική 
απεργία», σε συνεργασία με τα αφεντικά και το Εμπορικό Επιμελητήριο της 
πόλης, ξεφτιλίζοντας την έννοια της απεργίας. Η εν λόγω συγκέντρωση έγινε στην 
πλατεία Σαπφούς, εκεί όπου για ένα μήνα μετανάστες και μετανάστριες έδιναν 
αγώνα, παραμένοντας για μέρες ορατοί/ές στον δημόσιο χώρο, διεκδικώντας το 
«άνοιγμα» των νησιών και τον απεγκλωβισμό τους από αυτά. Μια κινητοποίηση 
που συνοδεύτηκε από κατάληψη των τοπικών γραφείων του ΣΥΡΙΖΑ από δεκάδες 
μετανάστ(ρι)ες και αλληλέγγυους/ες. 



Η βία και οι διώξεις που ασκήθηκαν στους μετανάστες της Πέτρου Ράλλη και της 
Μόριας συνιστούν παραδειγματική τιμωρία για όλους εκείνους και εκείνες που 
τολμούν να αμφισβητήσουν τη μεταχείριση που τους επιφυλάσσει ο «ευρωπα¬ 
ϊκός παράδεισος». Αποτελούν ένα κατασταλτικό μήνυμα για το τι τους περιμένει 
αν επιχειρήσουν να βγουν από το καθεστώς της αορατότητας που τους έχει επι¬ 
βληθεί, αν αμφισβητήσουν τη θέση που τους υπαγορεύεται, αυτή των απόβλητων, 
των περιττών, ζωές χωρίς καμία αξία και σημασία. Γιατί η φιγούρα του μετανάστη 
και της μετανάστριας πρέπει να ταιριάζει με τις κυρίαρχες αφηγήσεις. Οφείλουν 
να είναι οι άποροι που περιφέρονται άβουλοι και δυστυχείς, οι για πάντα ξένοι και 
ξένες, οι «άλλοι» και «άλλες» και έτσι πρέπει να παραμένουν, παθητικοί, πειθήνιες, 
ανύπαρκτοι. Η κρατική πολιτική δηλώνει με σαφήνεια ότι οι διαμαρτυρίες, οι κινή¬ 
σεις αντίστασης, οι εξεγέρσεις των μεταναστ(ρι)ών θα καταστέλλονται άγρια εν τη 
γενέσει τους, για παραδειγματισμό όχι μόνο των ίδιων αλλά και των «ντόπιων», για 
να ξέρουμε όλοι και όλες τι μας περιμένει αν σηκώσουμε κεφάλι. 

0 καιρός του θεσμικού ανθρωπισμού έχει παρέλθει, οι εικόνες του «δράματος 
των προσφύγων», από το καλοκαίρι του 2015 μέχρι την άνοιξη του 2016, εξαφα¬ 
νίστηκαν από τις μιντιακές μηχανές του θεάματος, τα δάκρυα για τους πνιγμένους 
και τις πνιγμένες ανοιχτά της Λαμπεντούζα και στο Αιγαίο στέρεψαν γρήγορα. 
Παράλληλα με τη συστηματική παραγωγή εικόνων πένθους και θλίψης για 
«το δράμα των ξεριζωμένων», ετοιμάστηκαν δεκάδες στρατόπεδα στοιβάγματος 
μεταναστ(ρι)ών σε πολλές περιοχές του ελλαδικού χώρου, πάντα στα περίχωρα 
των πόλεων, με τα «ήοίεροίε» σε θαλάσσια και χερσαία σύνορα να λειτουργούν 
ως σύγχρονα ΕΙΙίε ΙδΙαηά (το νησί ΕΙΙίε ΙδΙσηά στον κόλπο της Νέας Υόρκης 
υπήρξε ο κύριος σταθμός «υποδοχής» για περισσότερους/ες από 12 εκατομμύρια 
μετανάστ(ρι)ες από το 1892 έως και το 1954, οι οποίοι/ες παρέμεναν εκεί μέχρι 
να εγκριθεί η είσοδος-παραμονή τους στις ΗΠΑ ή να ανακοινωθεί-δρομολογηθεί 
η απέλασή τους). 

Οι μετανάστες και οι μετανάστριες «έπαιξαν» στην επικαιρότητα όσο αυτό χρεια¬ 
ζόταν ώστε να χτιστεί το προφίλ του κράτους-ρυθμιστή, αυτή τη φορά του «αν¬ 
θρωπιστικού κράτους» στο πλαίσιο της λεγάμενης προσφυγικής/ανθρωπιστικής 
κρίσης, όσο και της φιλευσπλαχνίας μεγαλοαφεντικών (σκλαβενίτης, βασιλό- 
πουλος, τραπεζικοί όμιλοι κ.ά.), της εκκλησίας και της βιομηχανίας των ΜΚΟ 
(πάντα με παχυλά κονδύλια επιχορηγήσεων). Μια σύντομη διαφημιστική καμπάνια 
«ανθρωπισμού» για να επαναδιατυπωθούν οι κυρίαρχες κανονικότητες, οι δια¬ 
χωρισμοί σε ντόπιους και ξένους, πρόσφυγες και μετανάστες. Να διατηρηθούν οι 
κατηγοριοποιήσεις με βάση το χρώμα του δέρματος, την εθνικότητα και οι ρατσι¬ 
στικές συνδηλώσεις αυτών των διαχωρισμών. Ώστε να εξαλειφθούν από το κοινω¬ 
νικό πεδίο οι αιτίες που εξαναγκάζουν τους μετανάστες και τις μετανάστριες να με¬ 
τακινούνται, που δεν είναι παρά ο πόλεμος, η οικονομική λεηλασία, οι αποκλεισμοί 
και οι διώξεις με βάση το φύλο, τη σεξουαλικότητα, τη φυλή, το φρόνημα... 

Η καταστολή και οι διώξεις των μεταναστ(ρι)ών υποδεικνύουν για άλλη μια φορά ότι 
στο στόχαστρο της εξουσίας βρίσκεται πάντα η εξέγερση των «από κάτω» ενάντια 
στη βαρβαρότητα, την υποτίμηση, τον εγκλεισμό, τον κοινωνικό αποκλεισμό, τον 



οργανωμένο θάνατο που μεθοδεύουν τα στρατόπεδα συγκέντρωσης και οι φυλακές. 
Από τη μεριά μας, η θέση μας είναι πάντα στο πλευρό των όπου γης κολασμένων 
και των αγώνων τους, στο πλευρό των μεταναστ(ρι)ών (είτε τους αναγνωρίζεται η 
ιδιότητα του πρόσφυγα είτε όχι), ενάντια στη διασπορά του φόβου και το ιδεολόγημα 
της ασφάλειας, ενάντια στους επίπλαστους εθνικούς-φυλετικούς-θρησκευτικούς 
διαχωρισμούς, ενάντια στην Ελλάδα/ Ευρώπη-φρούριο, ενάντια στα σύνορα και τους 
στρατούς, ενάντια στο κράτος, τον καπιταλισμό, την πατριαρχία, ενάντια σε κάθε 
εξουσία. 


ΑΛΛΗΛΕΓΓΥΗ ΣΤΟΥΣ ΔΙΩΚΟΜΕΝΟΥΣ ΜΕΤΑΝΑΣΤΕΣ 
ΤΗΣ ΜΟΡΙΑΣ ΚΑΙ ΤΗΣ ΠΕΤΡΟΥ ΡΑΛΛΗ 

ΓΙΑ ΤΟ ΓΚΡΕΜΙΣΜΑ ΚΑΘΕ ΚΕΝΤΡΟΥ ΚΡΑΤΗΣΗΣ ΚΑΙ ΦΥΛΑΚΗΣ 

Η ΟΡΓΗ ΤΩΝ ΜΕΤΑΝΑΣΤ(ΡΙ)ΩΝ, ΟΙ ΑΝΤΙΣΤΑΣΕΙΣ 
ΚΑΙ ΟΙ ΕΞΕΓΕΡΣΕΙΣ ΤΟΥΣ, ΕΙΝΑΙ ΚΟΜΜΑΤΙ ΤΗΣ ΔΙΚΗΣ ΜΑΣ ΟΡΓΗΣ 

ΠΟΡΕΙΑ 14/04, 12.00 - ΜΟΝΑΣΤΗΡΑΚΙ 

ΜΟΤΟΠΟΡΕΙΑ 21/04, 11.00 - Πεδίο Αρεως 

(συγκέντρωση στην Πέτρου Ράλλη - 12:30) 


Αναρχικές-οί από τις δυτικές συνοικίες της Αθήνας & τον Πειραιά, Ρεσάλτο (Κερατσίνι), Θερσίτης 
[Ιλιον], Κατάληψη Σινιάλο [Αιγάλεω], Κατάληψη Αγρός [πάρκο τρίτση], Πρωτοβουλία για την Ολική 
Άρνηση Στράτευσης [Αθήνα], Συνέλευση της Πλατείας Κερατσινίου-Δραπετσώνας 


Απρίλης2018 



ΐκ : . 

V.. •. : *£ΐ·13ΗΗΒ·? ί · .Ή·* -ΗΡ 

«£*» ΐΙ 

Λ 

Μ ι.; 


- ΓΚΕεΡΟΜ-ωΜΗοΜ 5ΤΟ,) 


I 


Σύνθημα στον τοίχο του κολαστηρίου της Πέτρου Ράλλη, κοτά τη διάρκεια της συγκέντρωσης 
αλληλεγγύης το Σάββατο 21/04/18 (είχε προηγηθείμοτοπορεία από το Πεδίον του Άρεως προς 
το κέντρο κράτησης]. Η δράση αυτή ήταν κομμάτι της καμπάνιας αλληλεγγύης στους 
διωκόμενους μετανάστες από τα κολαστήρια της Μόριας στη Μυτιλήνη [35 & 10] και της Πέτρου 
Ράλλη [8] που διοργανώθηκε από την ανοιχτή συνέλευση αλληλεγγύης, η οποία συγκροτήθηκε 
μετά από κάλεσμα του Συντονιστικού Συλλογικοτήτων και Ατόμων Ενάντια στα Κέντρα 
Κράτησης [ΣΣΑΕΚΚ], στο οποίο ανταποκρίθηκαν συνελεύσεις γειτονιάς αυτοοργανωμένα 
στέκια και καταλήψεις, αναρχικές ομάδες και μεμονωμένοι σύντροφοι και συντρόφισσες. 

Μήιοδ 2017 - Κοϋηπήρι» Πεφ«ο Μι ΑΑβνιι 

ΜπτπΜ^Εομ^Μακα □□Αά!1ϋο>υν στη ιεΒεπ πβ «ΑίΕοθυνσπί. 
ΑήΒοΕρπϋν» Ενδαισιχίιγπΐϊ 3 μπανάνια ποι· υπΐΐή ύτπσσν να 
Ενηιερυβούν γιο ι» υηοβεκΰ ιοιι& Η ηιρΜυψιι ο» ωμή* Θιε ων 
ονβρωποφυίΐύιιωϊ Ισηοαμενι χέρη ιο ί£φάΗι&) έγινε μ πιμένα 
ΜφμρκΒ οΐϋίγορίίί ΐΐπά>ιι$&, ΜπειΑπ» και *ΜΐΑοκιια,«Μ 
ΙΑ πίΐόΒοσπ τιιιν φουμάτων σε ΐεγϋιυτρπμνηαβ. Ιη αυνϊκΐιη. 
λΚΜβρίαΐων ΟΕ φυϊ1(Μ£5 Μα ΤΒ5 ΕΠϋφΠΙΕίαί. Η Κκη 1 ΠΗ ΕΧΕΙ 
οριοΐΕί οα5 27/114 ον Εφεκίο Αθηνών, 

Ιούλη 3017-ΚαΑοιπρη Μορ«5 Γ Λ»Β« 

Οι ίια&οχικΗ διορορτυρίϊϊ κοι η βυνομικΐϊ κινιιηπιιποΕίΐ ίων 
ρειανηοτ||ΐι]ιύΜ ενάντια στην ομπρία ακκ ατά το ε 0Β™ κρότοι 
οκΜουήΰύΥΤΒΕ από ΕΐηΒηΙή Ιινόμίων ιοεμϊο^ϊ μί Βηιριιγόνιι, 
ιπειορήπ ιρηοΗ Βϊαι και 35 συλίΙιψΒ παν άωρο. Οι 3$ ■£ 
προφυίσίΓΜίντιιι μ καπησκειιηρΕνΕ! κακούργημα™ β κοιπγαρίει οι 
ίιαφπρΕίιΐΗ ψυήακΕ5 τκ ΕπικρσίΕΐΕΞ, με οι Είκπ ηικ να ορίζεται 
πίπρα πην Εο ητί οπν Λέο&ά πιι 30/04 &υοιιραίνβ¥ΐΗ ιπν 
οηρήι· ηα ιοιπιν πφΗίππ πΑίΙ π^υων, ΜΙ Επιπταν μπανόπ» 
λιάζογεοι Εΐΰικ ππν Χία Π3 Μ, μ παρόμοιο κιππγοριππριη, γιο 
ανίιοωΐιο γεγονήιι ηπν Μόριο ίίγΒ μέρα νωρίτερα. 


ϋ|ΐΚΗΜ 

ΜΙ·ιΤ Ιμοναιτηρακι 

^■ 1 . ΛΙ 11 Μ 1 


21.04 ΜΟΤΟΠΟΡΕΙΑΜΟ ΜΑΡΤΙΕ 


6 Συγκέντρωση πην Πέτρου Ρήππη-12:30 


ΗΠΠΗΠΕίΓνΗ 

ΣΤΟΥΣ ΔΙΩΚΟΜΕΝΟΥΣ ΜΕΤΑΝΑΣΤΕΣ 

ΤΗΣ ΜΗΡΙΑ! ΚΑΙ ΤΗΣ ΠΕΤΡΟΥ ΡΑΛΛΗ 













//Κανένα έθνος δεν μας ενώνει, 
κανένας στρατός δεν μας 

υποτάσσει// 


[Τιο διασυλλογικό κείμενο «κανένα έθνος δεν μας ενώνει, κανένας στρατός δεν μας υποτάσσει» 
συνοδέυσε τις κοινές μας δράσεις σε όλη τη διάρκεια της καμπάνιας αντιπληροψόρησης 
σχετικά με τα στρατοδικεία των τριών ολικών αρνητών στράτευσης] 


Από την ενεργοποίηση της πολεμικής μηχανής και την πριμοδότηση του πατριω¬ 
τισμού ως «υγιούς ιδεολογίας» από την κυβερνώσα αριστερά, μέχρι τα θλιβερά 
καρναβάλια μίσους για τη Μακεδονία, τις ιαχές για το Αιγαίο και την προάσπι¬ 
ση των «εθνικών συμφερόντων», ο εθνικός παροξυσμός μαζί με έναν διάχυτο 
δημόσιο λόγο εθνικισμού, ρατσισμού, μιλιταρισμού, επιχειρεί να μας πνίξει. 

Εθνικιστικά συλλαλητήρια και μεθοδευμένες μαθητικές κινητοποιήσεις για το 
«Μακεδονικό», πολεμικές απειλές στο Αιγαίο από ανώτατα στελέχη και την πολι¬ 
τική ηγεσία του ελληνικού στρατού, στρατιωτικές ασκήσεις και πολεμική ετοι¬ 
μότητα για τις ΑΟΖ, εμετικά κηρύγματα μίσους από παπάδες και απόστρατους 
αξιωματικούς, μισαλλόδοξα συνθήματα από αλλόφρονες αγέλες και λοβοτομημέ- 
νους πατριώτες χειροκροτητές, ρατσιστικά ξεσπάσματα μέχρι και δολοφονία του 
αλβανικής καταγωγής εργάτη γης ΡθΙιϊΙ ΖίίΙθ στο χωριό Δραγωνιτά στη Λευκίμ- 
μη Κέρκυρας από τον χρυσαυγίτη Δημήτρη Κουρή, θεσμική και μιντιακή ηρωο¬ 
ποίηση του φασίστα Κατσίφα. Όλα αυτά αποτελούν δείγματα μιας ζοφερής πραγ¬ 
ματικότητας που διαμορφώνεται και τροφοδοτείται για να καλλιεργείται η εθνική 
ενότητα. Για να μπορούν οι κυρίαρχοι να συνεχίζουν αδιάκοπα τα σχέδιά τους για 
περαιτέρω λεηλασία και καταπίεση. Το κόλπο είναι γνωστό και δοκιμασμένο ιστο¬ 
ρικά: συστρατευτείτε απέναντι σε «εθνικούς εχθρούς» και ξεχάστε τα αφεντικά, τις 
τράπεζες, τα υπουργεία, την ταξική/ρατσιστική/σεξιστική καταπίεση. 

Σε αυτήν την ασφυξία των εθνικών ιδεωδών, η κυβέρνηση της πατριωτικής 
αριστερός του ΣΥΡΙΖΑ (μέχρι πρότινος και για 4 χρόνια μαζί με την εθνικιστι¬ 
κή δεξιά των ΑΝΕΛ) ενισχύει θεσμικά τον εθνικισμό, οξύνει τους εθνοκρατι- 
κούς ανταγωνισμούς στην ευρύτερη περιοχή της Ανατολικής Μεσογείου και 
των Βαλκανίων, μετατρέπει ολόκληρη την ελληνική επικράτεια σε μία πολεμική 
βάση. Εξάλλου, η εθνική ενότητα, είναι προϋπόθεση μιας πολεμικής προετοιμα¬ 
σίας που εδώ και καιρό δρομολογείται με: περαιτέρω αύξηση του διαχρονικά 
διογκωμένου προϋπολογισμού των ενόπλων δυνάμεων (3,32 δισ. ευρώ για το 
2019), μεγάλες διεθνείς στρατιωτικές ασκήσεις συνεκπαίδευσης στην ελληνι¬ 
κή επικράτεια με «συμμαχικά» στρατεύματα (όπως αυτά των στρατοκρατούμε¬ 
νων καθεστώτων Ισραήλ, Αιγύπτου και των «φίλων-φονιάδων των λαών» ΗΠΑ), 
δαπανηρές αναβαθμίσεις των Ρ-16 και παραγγελίες νέων φρεγατών για το πολε¬ 
μικό ναυτικό, εντατικότερη στρατιωτικοποίηση για τις ΑΟΖ σε Αιγαίο και Κύπρο και 
διασφάλιση εμπορικών συμφωνιών με ενεργειακούς κολοσσούς. Και η λίστα δε 
σταματάει εκεί. Παραχώρηση της αεροπορικής βάσης στη Λάρισα για τα ΝΑΤΟϊκά 



άΓοηθδ, προετοιμασία των εγκαταστάσεων αποθήκευσης πυρηνικών στη βάση της 
Ανδραβίδας, στάθμευση μαχητικών αεροσκαφών και πολεμικών ελικοπτέρων στις 
βάσεις του Ακτίου και του Στεφανοβικείου, ενεργοποίηση του στρατιωτικού αερο¬ 
δρομίου στο Τυμπάκι της Κρήτης για την εξυπηρέτηση της ευρωπαϊκής συνορι- 
οφυλακής-ΡΓοηίθχ, ενίσχυση των πολεμικών διαδικασιών στη βάση της Σούδας 
κ.ά. Παράλληλα, η διακρατική διευθέτηση του «μακεδονικού» επιχειρεί να προω¬ 
θήσει τους στρατηγικούς σχεδιασμούς του ΝΑΤΟ και να καταστήσει το ελληνικό 
κράτος «ηγέτιδα δύναμη των Βαλκανίων», όπως με στόμφο διατυπώνουν οι... 
αντι-ιμπεριαλιστές διεθνιστές της κυβερνώσας αριστερός. 

Μέσα σε αυτή την εθνικιστική και μιλιταριστική πραγματικότητα, ο ελληνικός 
στρατός, με απόφαση αριστερής κυβέρνησης, αναλαμβάνει για πρώτη φορά 
μετά τη χούντα του “67 την πολιτική ηγεσία του ΥΠΕΘΑ, μέσω της υπουρ- 
γοποίησης του αρχηγού ΓΕΕΘΑ Βαγγέλη Αποστολάκη αμέσως μετά την 
παραίτηση Κομμένου. Μίας αριστερής κυβέρνησης που επιχειρεί εντέχνως 
από τα κυβερνητικά επιτελεία να παρουσιάσει τον στρατιωτικό μηχανισμό 
ως «κοινωνικό αρωγό» και «προστάτη». Από τα θεαματικά ρεπορτάζ για τη 
«διάσωση» προσφύγων στο Αιγαίο μέχρι τη συμμετοχή του στην αντιμετώπι¬ 
ση της μόλυνσης του Σαρωνικού και των πρόσφατων πυρκαγιών στην Αττική. 
Από τις μπουλντόζες με τις ερπύστριες που ανοίγουν δρόμους στα απομα¬ 
κρυσμένα νησιά μέχρι τη συμβολή της στρατιωτικής μηχανής στις ανεγέρσεις 
σχολείων (για οικογένειες στρατιωτικών) και σε προγράμματα ανακύκλωσης, 
η συγκυβέρνηση -με τη συμβολή όλων των κομμάτων και θεσμών- παλεύει 
να ωραιοποιήσει και να κανονικοποιήσει τον στρατό στις συνειδήσεις των 
«από κάτω». Μέσα στο ίδιο πλαίσιο επιχειρείται παράλληλα να παρουσιαστεί 
η θητεία ως μια «ωφέλιμη περίοδος για τη νεολαία», ακόμα και αν οι συχνές 
αυτοκτονίες φαντάρων στα έγκατα της στρατιωτικής μηχανής και του στυγνού 
πειθαναγκασμού συνεχίζουν να διαψεύδουν τις φανταχτερές αυτές διακηρύ¬ 
ξεις. Πρόκειται για μία σχεδιασμένη επιχείρηση ξεπλύματος του ελληνικού 
στρατού και του πρωταγωνιστικού ρόλου που έχει επιτελέσει στην επιβολή 
στρατοκρατικών καθεστώτων (π.χ. χούντα “67, δικτατορία Μεταξά '36), την 
καταστολή ιστορικών κοινωνικών εξεγέρσεων (π.χ. Λαύριο, Κιλελέρ, Θεσσα¬ 
λονίκη, Πολυτεχνείο) καθώς και της συμβολής του στα πολεμικά μέτωπα και 
τις επιθέσεις της δύσης σε χώρες της Ασίας, της Αφρικής ή των Βαλκανίων 
(π.χ. Κορέα, Αφγανιστάν, Λιβύη, Γιουγκοσλαβία). Στην παρούσα συνθήκη, 
ο ελληνικός στρατός αποτελεί τον κεντρικό διαχειριστή της καταστολής 
προσφύγων/μεταναστ(ρι)ών και εν γένει της αντιμεταναστευτικής πολιτι¬ 
κής (και των παχυλών κονδυλίων της με εκατομμύρια ευρώ στη διάθεση 
του ΥΠΕΘΑ). Οργανώνει την αορατοποίηση των προσφύγων/μεταναστ(ρι)ών 
έχοντας διαμορφώσει και μονιμοποιήσει μια σειρά στρατοπέδων σε τόπους 
εξαίρεσης-εκτοπισμού όσων οι ζωές ορίζονται ως «περιττές». Στρατιωτικο- 
ποιεί τα θαλάσσια σύνορα μαζί με το ΝΑΤΟ και τον ΡΡΟΝΤΕΧ δολοφονώντας 
ή εξαναγκάζοντας τους/τις μετανάστ(ρι)ες σε θάνατο στα επικίνδυνα περάσμα¬ 
τα του Έβρου ή στον βυθό του Αιγαίου. Εντείνει τις απελάσεις και διευθύ¬ 
νει ένα καθεστώς ομηρίας, εγκλεισμού και κοινωνικού αποκλεισμού εκατο¬ 
ντάδων χιλιάδων ανθρώπων. Όσο και να παρουσιάζεται ως «προστάτης» της 



κοινωνίας, ο στρατός δεν αποτελεί παρά τη φονική μηχανή πολέμου και κατα¬ 
στολής εκ μέρους κράτους και αφεντικών. 

Μέσα σε αυτή τη συγκυρία επίκλησης της εθνικής ενότητας και επίτασης των 
πολεμικών ιαχών, το ελληνικό κράτος και ο στρατός δεν θα μπορούσαν παρά 
να συνεχίσουν απρόσκοπτα και εντατικότερα την καταστολή όσων δεν καταπί¬ 
νουν το χάπι της εθνικής αποβλάκωσης, όσων αρνούνται τα εθνικά καλέσμα¬ 
τα για «συστράτευση», όσων αρνούνται να υποταχθούν στον χακί εκβιασμό 
της εξουσίας. Οι ολικοί αρνητές στράτευσης, βρίσκονται διαρκώς στο στόχα¬ 
στρο της καταστολής καθώς αμφισβητούν έθνη, κράτη και στρατούς, ακυρώ¬ 
νουν στην πράξη με τις αρνήσεις τους τον μιλιταρισμό και τη στρατοπεδική 
ζωή, υπονομεύουν τους διαχωρισμούς και τα δίπολα, εχθρευόμενοι τόσο τον 
πόλεμο όσο και την ειρήνη των κυρίαρχων αυτού του κόσμου. Και ακριβώς γι’ 
αυτήν την κοινωνικά ορατή επιλογή τους μέσα σε αυτή τη συγκυρία οξύνεται η 
εκδικητικότητα του στρατού: με πολλαπλές διώξεις σε στρατοδικεία (που δεν 
τα αναγνωρίζουν), με απανωτά πρόστιμα των 6.000 ευρώ (που αρνούνται να 
πληρώσουν), με καθημερινές αναζητήσεις από τις αρχές στις κατοικίες τους, 
με μια διαρκή απειλή για καταδίκες και κατασχέσεις. 

Η εκδικητική και παραδειγματική στρατιωτική καταστολή των ολικών αρνητών 
στράτευσης συνεχίζεται με μια φάμπρικα διώξεων από το στρατοδικείο του 
Ρουφ, όπου στις 6 Φεβρουάριου 2019 δικάζονται δύο ολικοί αρνητές στρά¬ 
τευσης, ο Κωνσταντίνος Γουνιτσιώτης και ο Στράτος Μωυσής, ενώ στις 18 
Φεβρουάριου 2019 δικάζεται ο ολικός αρνητής στράτευσης Παύλος Χριστό- 
πουλος. Στις απανωτές διώξεις, στα πρόστιμα και τις απειλές, στεκόμαστε 
αλληλέγγυες και αλληλέγγυοι στους ολικούς αρνητές. Κανένας και καμία 
μόνος/η μπροστά στις ορέξεις του κράτους και των στρατοκρατών, για έναν 
κόσμο αλληλεγγύης, ελευθερίας, αυτοοργάνωσης, κοινοκτημοσύνης, χωρίς 
έθνη, κράτη, στρατούς και επίπλαστους διαχωρισμούς. 


ΑΛΛΗΛΕΓΓΥΗ ΣΤΟΥΣ ΟΛΙΚΟΥΣ ΑΡΝΗΤΕΣ ΣΤΡΑΤΕΥΣΗΣ 
ΟΥΤΕ ΜΙΑ ΩΡΑ, ΟΥΤΕ ΕΝΑ ΕΥΡΩ ΣΤΟΝ ΣΤΡΑΤΟ 

ΚΑΝΕΝΑΣ ΦΑΝΤΑΡΟΣ ΠΟΤΕ ΚΑΙ ΠΟΥΘΕΝΑ 

ΣΥΓΚΕΝΤΡΩΣΕΙΣ ΑΛΛΗΛΕΓΓΥΗΣ 
ΣΤΟ ΣΤΡΑΤΟΔΙΚΕΙΟ ΡΟΥΦ, 9π.μ., ΟΠΟΥ ΔΙΚΑΖΟΝΤΑΙ 
ΤΕΤΑΡΤΗ 06/02: ΚΩΝΣΤΑΝΤΙΝΟΣ ΓΟΥΝΙΤΣΙΩΤΗΣ ΚΑΙ ΣΤΡΑΤΟΣ ΜΩΥΣΗΣ 
ΔΕΥΤΕΡΑ 18/02: ΠΑΥΛΟΣ ΧΡΙΣΤΟΠΟΥΛΟΣ 


Πρωτοβουλία για την ολική άρνηση στράτευσης [Αθήνα), Αναρχικές/οί από τις δυτικές 
συνοικίες της Αθήνας και τον Πειραιά, Κατάληψη Αγρός [πάρκο τρίτση-Ίλιον), Θερσίτης [Ιλιον], 
Κατάληψη Σινιάλο [Αιγάλεω), Πάροδος [Νίκαια], Ρεσάλτο (Κερατσίνι) 


Γ ενάρης2019 




Το πρωί του Σαββάτου 26/01/19 πραγματοποιήθηκε στις περιοχές της Δραπετσώνας και 
του Κερατσινίου από δεκάδες συντρόφισσες/ους αντεθνική-αντιμιλιταριστική παρέμβαση 
αλληλεγγύης στους ολικούς αρνητές στράτευσης. Βασικό σημείο της παρέμβασης υπήρξε το 
πέρασμα μας από το στρατόπεδο-στρατιωτικό εργοστάσιο αρβυλών της ΚΟΠΗΣ στη Δραπετσώνα, 

στο οποίο γράφτηκαν συνθήματα και στένσιλ στην πύλη. 



3δ] 









































Σε συνέχεια των δράσεων γιο το στρατοδικείο των 3 ολικών αρνητών στράτευσης το 
Σάββατο 16/02/19 δεκάδες σύντροφοι και συντρόφισσες πραγματοποίησαν παρέμβαση στους 
Αγίους Αναργύρους και τοΊλιον. Κατά τη διάρκεια της παρέμβασης έγινε αναγραφή αντεθνικών- 
αντιμιλιταριστικών συνθημάτων στην είσοδο του στρατοπέδου 301 στους Αγίους Αναργύρους. 

//Γιατί 
σημαίνει να 
με του 


εθνική ενότητα 
χορεύεις τάνγκο 
ς δημίους σου// 


[Το παρακάτω κείμενο μοιράστηκε στις γειτονιές του Ιλίου και των Αγίων Αναργύρων 
τον Δεκέμβρη του 2018. Αφορμή στάθηκαν οι πιέσεις και τηλεφωνικές απειλές 
των τοπικών αστυνομικών τμημάτων σε σπίτια ανυπότακτων και ολικών αρνητών 
στράτευσης για την επίδοση νέων κλητεύσεων στράτευσης, όπως και η πρόσφατη 
επιβολή προστίμων 6.000 ευρώ σε δύο ανυπότακτους συντρόφους] 


Ένα γαλανόλευκο πανηγύρι έχει στηθεί εδώ και έναν περίπου χρόνο με 
αφορμή την ονομασία της γειτονικής χώρας (Μακεδονία). Σ’αυτό το δυσώδες 
πανηγύρι υπάρχει μια θέση για όλους: πέρα από τους συνήθεις αφιονι- 
σμένους/ες ρασοφόρους/ες, γραφικούς μεγαλέξαντρους με στολές ηηαάθ 
ίη οήϊηθ, μιλιταριστές και πατριώτες παλιάς και νέας κοπής, ναζί και φασί¬ 
στες, φυρερίσκους και ψεκασμένους ακολουθητές τους, υπάρχουν και οι 
«σοβαροί»: η επίσημη εκκλησία, στρατιωτικοί, κόμματα από όλο το πολιτικό 
φάσμα (από την αριστερά ως την ακροδεξιά), σύνδεσμοι επιχειρηματιών, 
ΜΜΕ και άλλες τέτοιες «ευγενείς» κοινωνικές ομάδες. 

Αν κάποιος/α νομίζει πως αυτό το πλήθος που κινείται γύρω από το 
κέντρο του πιο επικίνδυνου σκοταδιού (πατρίς-θρησκεία-οικογένεια) 
είναι κάτι εντελώς διαφορετικό από τους εκφραστές του «ψύχραιμου πα¬ 
τριωτισμού» της αριστερής κυβέρνησης, μάλλον αυταπατάται. Πρόκειται 
απλά για δύο «αλληλοτροφοδοτούμενες» όψεις των «εθνικών συμφερό¬ 
ντων» και του «εθνικού κορμού». Και οι «δύο πλευρές» προσπαθούν να 
πλειοδοτήσουν σε δηλώσεις γαλανόλευκης πατριωτικής πίστης: οι «μεν» 
με τον γνωστό «ελληνόψυχο» τρόπο «σημαία-χλαμύδα-σανδάλι», χύ¬ 
νοντας εθνικιστικό, ρατσιστικό, σεξιστικό και ομοφοβικό δηλητήριο, οι 
«δε» στήνοντας «σοβαρή εξωτερική πολιτική» για τα «συμφέροντα της 
πατρίδας», δίνοντας «μάχες για την ελληνικότητα» της ΑΟΖ του Αιγαίου, 
από κοινού με τα κράτη σφαγείς της Αιγύπτου και του Ισραήλ ενάντια 
στον «προαιώνιο εχθρό», την Τουρκία. Στο όνομα της υπεράσπισης των 
«εθνικών συμφερόντων», καιρό τώρα, δεν διστάζουν να τζογάρουν, θυ¬ 
σιάζοντας τις ζωές των υποτελών τάξεων, προκαλώντας παράλληλα την 
ευρύτερη αιματηρή αποσταθεροποίηση της περιοχής (πόλεμοι στην Συρία 
και τη Μέση Ανατολή, πολεμική κρίση Ρωσίας-Ουκρανίας). 

Όταν λοιπόν ακούγεται «εθνικό συμφέρον» και «εθνική ενότητα», αν¬ 
θρώπινο αίμα μυρίζει. Λίαν συντόμως θα μυρίζει και υδρογονάν¬ 
θρακες... Και κάποιοι είναι ιδιαιτέρως πρόθυμοι να μας βάλουν να χο¬ 
ροπηδάμε σε συλλαλητήρια με γαλανόλευκες για την ελληνικότητα των 
ΑΟΖ -και γιατί όχι αν χρειαστεί να σφαχτούμε με τους όποιους γείτονες- 
γιατί η ΒΡ, η ΕΧΧΟΝ-ΜΟΒΙΙ. και η ΤΟΤΑΙ. έχουν ανάγκες... 


4θ] 



Όλη αυτή η προσπάθεια συστράτευσης των κοινωνικών αντανακλαστικών 
προς όφελος του εθνικού κορμού, δεν είναι τυχαίο ότι έφτασε στο αποκο¬ 
ρύφωμά της, με την υπόθεση της εκτέλεσης του Κατσίφα από αλβανούς 
μπάτσους. Ένας πατενταρισμένος παραστρατιωτικός φασίστας μετατρέπεται 
σε εθνικό ήρωα που «πέθανε για την σημαία». Είναι ο ίδιος φασίστας, που 
όπως και πολλοί άλλοι ναζί και χρυσαυγίτες σε άλλες περιπτώσεις, έχει 
συλληφθεί ως μέλος ομάδας διακίνησης ναρκωτικών, ως ένας αυθεντικός 
δηλαδή εκφραστής (της ντόπας) της σημαίας και των εθνικών ιδεωδών. 
Σημασία εξάλλου δεν είχαν ποτέ τα πραγματικά γεγονότα αλλά η αφήγησή 
τους: για να φτιαχτούν οι εθνικοί ήρωες και για να αποκλειστούν οι «πε¬ 
ριττοί» και οι «μη κανονικοί», χρειάζεται μια ολόκληρη διαδικασία κατα¬ 
σκευής των γεγονότων, χειραγώγησης και αποπροσανατολισμού, μια δια¬ 
δικασία δημιουργίας αντιπάλων στρατοπέδων, εχθρών και φίλων, «ηρώων» 
και «προδοτών». 0 Κατσίφας λοιπόν, άσχετα με το ποιος είχε πραγματικά 
υπάρξει, ποιος ήταν και τι ακριβώς έκανε, κουβαλώντας όλα εκείνα τα 
στοιχεία που τον καθιστούν «κανονικό» και εντός του εθνικού κορμού, με- 
τατρέπεται σε ήρωα, ο φασιστικός εσμός που παραβρέθηκε στην κηδεία 
του ονομάζεται «συγχωριανοί» και «έλληνες πατριώτες», ενώ στην βουλή 
κρατείται ενός λεπτού σιγή. Την ίδια στιγμή, ο δολοφονημένος Ζακ Κωστό- 
πουλος/Ζθο^ίθ Οή, επειδή ακριβώς ενσάρκωνε μισητές ταυτότητες για τον 
εθνικό κορμό και την ανδροπρέπειά του, επειδή βρέθηκε απεγνωσμένος 
σε μια γεωγραφία (Ομόνοια) που διεξάγεται ένας πόλεμος χαμηλής έντασης 
ενάντια στους «περιττούς» κάθε είδους, συνεχίζει -ακόμα και τώρα που 
«δικαιώνεται» από τα γεγονότα- να αποτελεί μια φιγούρα προς αποφυγή, 
μια φιγούρα κινδύνου... 

Οι λόγοι περί εθνικής ενότητας και εθνικής ομοψυχίας, που παράγονται κατά 
ριπάς από όλο το φάσμα του συστήματος (από την κυβερνώσα αριστερά 
ως τη ναζί ακροδεξιά, τα ΜΜΕ, την εκκλησία κτλ) μπορεί να διαφέρουν στη 
μορφή και τον τρόπο που εκφέρονται, στην ουσία τους όμως αποτελούν ένα 
κοινό κάλεσμα σε συστράτευση για τα συμφέροντα των αφεντικών. Αυτό 
ακριβώς είναι το «εθνικό συμφέρον», αυτό θα πει «να βάλουμε πλάτη για να 
ανορθώσουμε την εθνική οικονομία». Όπως επίσης «εθνικό συμφέρον» χα¬ 
ρακτηρίζεται η «ασφάλεια των συνόρων», μια διαδικασία μαζικού θανάτου 
και εκτοπισμού μεταναστών/τριών είτε με τις «νόμιμες» μαζικές απελάσεις 
και την παράλληλη φυλάκιση χιλιάδων ανθρώπων σε άθλιες συνθήκες στα 
λεγάμενα «κέντρα φιλοξενίας» είτε με τις φασιστικές επιθέσεις στα σκοτεινά 
κατά μεταναστών (με την κάλυψη πάντα της αστυνομίας). 

Τι πιο βολικό αλήθεια για τους κυρίαρχους από ένα διαρκές αλληλοφάγωμα 
μεταξύ των φτωχών στο όνομα της υπεράσπισης των «εθνικών συμφερόντων»; 

Την ίδια στιγμή, και μέσα σε αυτήν τη συγκυρία της οξυμένης καλλιέργειας 
των «εθνικών κινδύνων» και της «εθνικής ενότητας», το ελληνικό κράτος και 
ο στρατός εξαπολύουν άλλη μια επίθεση σε εκείνα τα κοινωνικά κομμάτια 
που αρνούνται να καταπιούν τις εθνικές αυταπάτες, αρνούνται να «δουλέ- 



ψουν» για τα εθνικά συμφέροντα, να ντυθούν στον χακί εκβιασμό τους. Οι 
ολικοί αρνητές στράτευσης βρίσκονται για άλλη μια φορά στο επίκεντρο της 
καταστολής, αφού το πρόταγμα της ολικής άρνησης ακυρώνει και επιτίθεται 
σε όλα τα αυτονόητα των εθνικών ιδεωδών. Η ολική άρνηση στράτευσης 
είναι μια πολιτική στάση που τοποθετείται όχι μόνο στην άρνηση της θητείας, 
αλλά στην εναντίωση στο σύνολο του στρατιωτικού μηχανισμού, του μιλιτα¬ 
ρισμού, των εθνών-κρατών. Μια στάση ζωής που προτάσσει την ελευθερία, 
την αυτοοργάνωση, την ατομική και κοινωνική χειραφέτηση και στέκεται 
ενάντια στην εξουσία, την ιεραρχία, τα έθνη-κράτη, τους διαχωρισμούς και 
τις κυρίαρχες θεσμίσεις. Η ολική άρνηση στράτευσης δεν είναι «απλά» μια 
στάση ζωής που μισεί τους πολέμους των κυρίαρχων. Μισεί άλλο τόσο και 
την «ειρήνη» τους... 

Το τελευταίο διάστημα, ο ελληνικός στρατός έχει εξαπολύσει μέσω των στρα¬ 
τολογικών υπηρεσιών και των στρατιωτικών εισαγγελέων ένα ακόμη κυ¬ 
νηγητό ενάντια στους ανυπότακτους και τους ολικούς αρνητές στράτευσης. 
Σε συνεργασία με τα αστυνομικά τμήματα, έχουν ενταθεί οι παρενοχλήσεις 
στα σπίτια ανυπότακτων και οι συλλήψεις ανυπότακτων και ολικών αρνητών 
στράτευσης. Παράλληλα, σε συνεργασία με τις εφορίες, ο ελληνικός στρατός 
συνεχίζει ακατάπαυστα να επιβάλει διοικητικά πρόστιμα των 6.000 ευρώ. Δεν 
είναι μόνο η εκδικητικότητα κάποιων ξεφτιλισμένων στρατοκρατών: είναι 
επίσης και ένα μήνυμα φόβου που διασπείρεται στην κοινωνία και ειδικά 
στους νεότερους που θα βρεθούν μπροστά στον χακί εκβιασμό στα 18 τους, 
μια κατασταλτική στρατηγική για να διαφυλαχτεί το κύρος ενός μηχανισμού 
που είναι μισητός σε μεγάλα κομμάτια της νεολαίας. 

Τον τελευταίο μήνα, τα αστυνομικά τμήματα των Αγίων Αναργύρων και του 
Ιλίου, δεν αρκέστηκαν σε μια «τυπική», «γραφειοκρατική» διαχείριση των 
χαρτιών κατάταξης που έπρεπε να επιδώσουν, σε ανυπότακτους συντρόφους 
στις γειτονιές μας, αλλά προέβησαν σε τηλεφωνικές και προσωπικές απειλές, 
θα υπενθυμίσουμε στα ένστολα μπουμπούκια των τοπικών αστυνομικών 
τμημάτων (αυτών δηλαδή που συντηρούν στα κρατητήριά τους μικρά κολα¬ 
στήρια, βασανίζοντας και ενοχοποιώντας κρατούμενους/ες μέσα στην αφάνεια 
που τους προσδίδει ο θεσμικός τους ρόλος) πως δεν θα αφήσουμε κανένα σύ¬ 
ντροφο μόνο του και καμία πρόκληση αναπάντητη. 

ΑΠΕΝΑΝΤΙ ΣΤΟΥΣ ΣΤΡΑΤΟΥΣ ΚΑΙ ΤΟΥΣ ΠΟΛΕΜΟΥΣ, 

Η ΟΛΙΚΗ ΑΡΝΗΣΗ ΣΤΡΑΤΕΥΣΗΣ 

ΑΠΕΝΑΝΤΙ ΣΤΙΣ ΔΙΩΞΕΙΣ, ΤΑ ΠΡΟΣΤΙΜΑ ΚΑΙ ΤΗΝ ΟΙΚΟΝΟΜΙΚΗ 
ΚΑΤΑΣΤΟΛΗ, Η ΑΛΛΗΛΕΓΓΥΗ 

ΚΑΜΙΑ ΣΥΣΤΡΑΤΕΥΣΗ, ΚΑΜΙΑ ΕΝΟΤΗΤΑ ΜΕ ΤΑ ΣΥΜΦΕΡΟΝΤΑ 
ΤΩΝ ΚΥΡΙΑΡΧΩΝ ΚΑΙ ΤΩΝ ΑΦΕΝΤΙΚΩΝ 

ΚΑΤΩ ΤΑ ΚΡΑΤΗ, ΤΑ ΕΘΝΗ, ΤΑ ΣΥΝΟΡΑ ΚΑΙ ΟΙ ΠΑΤΡΙΔΕΣ 


Θερσίτης, Δεκέμβρης 2018 




Το Σάββατο 15/12/18 πραγματοποιήθηκε από δεκάδες συντρόφισσες και συντρόφους, αντεθνική- 
αντιμιλιταριστική παρέμβαση για την αλληλεγγύη στους ολικούς αρνητές στράτευσης σεΊλιον- 
Αγ. Ανάργυρους με αφορμή τις παρενοχλήσεις ανυπότακτων και ολικών αρνητών από τα τοπικά 
τμήματα. Η παρέμβαση, με μοίρασμα κειμένων, αφισοκόλληση και αναγραφή συνθημάτων 
κινήθηκε στους κεντρικούς δρόμους των περιοχών και πέρασε μπροστά και από τα 2 τμήματα. 







//Εθνικιστική ή διεΟνιστική 
είναι η κρατική/καπιταλιστική 

βαρβαρότητα// 


[Το κείμενο που ακολουθεί μοιράστηκε κατά τη διάρκεια της αντεθνικής παρέμβασης 
αλληλεγγύης στους ολικούς αρνητές στράτευσης στις 17/12/18, με αποκλεισμό της εισόδου στο 
Ινστιτούτο Γ καίτε στην οδό Ομήρου στο κέντρο της Αθήνας, επ' αφορμή της προγραμματισμένης 
εκδήλωσης του κυβερνητικού πλυντηρίου «Ινστιτούτο Νίκος Πουλαντζάς» με τίτλο 
«Διεθνισμός ή Εθνικισμός» - «Σοσιαλισμός ή Βαρβαρότητα»] 


Η σημερινή εκδήλωση (17/12) στο Ινστιτούτο Γκαίτε από το κυβερνητικό πλυντήριο 
«Ινστιτούτο Νίκος Πουλαντζάς» με τίτλο: «Διεθνισμός ή Εθνικισμός» - «Σοσιαλισμός ή 
Βαρβαρότητα», πραγματοποιείται καθόλου τυχαία στο πλαίσιο της όξυνσης της κρα¬ 
τικής προπαγάνδας υπέρ των εθνικών συμφερόντων, δικαιολογώντας από τη μία τον 
(αριστερό) πατριωτισμό και εθνοκεντρισμό και επιχειρώντας από την άλλη να αφομοι¬ 
ώσει τους χειραφετητικούς αγώνες στα εθνοκρατικά φληναφήματα της κυριαρχίας. 

Την εκδήλωση αυτή προλογίζει ο Αριστείδης Μπαλτάς, πρώην υπουργός και νυν 
βουλευτής του (συγ)κυβερνώντος αριστερού κόμματος, ένας εκ των ιθυνόντων 
νόων του ρηξικέλευθου κυβερνητικού προγράμματος αυτής της τεράστιας στιγμής 
του ελληνικού έθνους που ονομάζεται «πρώτη-και-δεύτερη φορά αριστερά, στην 
τρίτη καίγεστε». Θα μας συγχωρήσει ο πολιτικός ανήρ την ασέβεια, αλλά διωκόμενοι 
γαρ (και) από τον ίδιο και το κόμμα του επειδή αρνούμαστε τα έθνη και τους στρα¬ 
τούς, έχουμε το θράσος να (αντι)ομιλούμε κοινωνικά και ενεργοποιούμε την αδια- 
μεσολάβητη και αντιθεσμική αλληλεγγύη χωρίς να συνδιαλεγόμεθα με τους εθνοπα¬ 
τέρες της γαλανόλευκης καταστολής και του χακί εκβιασμού. 

Κύριος ομιλητής της εκδήλωσης είναι ο Μικαέλ Λεβί, ακαδημαϊκός, επινοητής 
«επαναστατικών συγγενειών» μαρξιστών και αναρχικών ακόμα και κατά τις περιό¬ 
δους ωμής καταστολής ή μηχανορραφιών των πρώτων ενάντια στους δεύτερους, 
αντίστοιχα κρυψίνους των πραγματικών εθνοκρατικών συγγενειών διαφόρων μαρ¬ 
ξιστών και καπιταλιστών, καθώς και διαχρονικός απολογητής του ορθόδοξου μαρ¬ 
ξισμού, του «αριστερού πατριωτισμού» και φυσικά του κράτους. Έστω του σοσια¬ 
λιστικού. Την ασέβειά μας λοιπόν και στους διανοούμενους, τους απολογητές της 
«κυρίαρχης κοινωνικής τάξης», όπως θα έλεγε και ο -καθόλου αναρχικός- Γκράμσι. 

Πιστός υπηρέτης των εθνικών συμφερόντων, ο διεθνισμός διώκει και πολιορκεί 
(ποινικά και οικονομικά) όσους αρνούνται την στρατιωτική θητεία ως εθνικιστικό 
καταναγκασμό, δημιουργεί και γεμίζει στρατόπεδα συγκέντρωσης/ομηρίας των 
«απάτριδων» προσφύγων και μεταναστ(ρι)ών, στρατιωτικοποιεί και δολοφονεί στα 
σύνορα, ενισχύει και καθαγιάζει την πολεμική μηχανή του εθνικού στρατού και του 
ΝΑΤΟ, διαχέει και τονώνει κοινωνικά τον πατριωτισμό και τον εθνολαϊκισμό. Κι αυτό 
διότι οι διαφορές μεταξύ εθνικισμού και διεθνισμού δεν αφορούν σε μία διαπάλη 
υπέρ ή κατά του έθνους-κράτους αντίστοιχα, αλλά στις διαφορετικές όψεις του ίδιου 




«εθνικού» νομίσματος που καθυποτάσσει τις ζωές και τις συνειδήσεις μας. Τα έθνη 
(ανεξάρτητα του αν διαβάζονται ως φαντασιακές κοινότητες, ιδεολογίες, ιστορικά 
φαινόμενα, επινοήσεις ή κατασκευές) εξακολουθούν να μυστικοποιούνται, να φυσι- 
κοποιούνται και να νομιμοποιούνται κοινωνικά όσο δεν αποκαλύπτεται η πραγματική 
τους φύση: ως η πολιτική θρησκεία του σύγχρονου κράτους. 

Τα έθνη δεν είναι χορτοφάγο... 

«Πατριωτισμός είναι να κάνουμε την Ελλάδα 
ηγέτιδα δύναμη στα ανατολικά σύνορα της Ευρώπης» 

Α. Τσίπρας, Ιούνιος 2018 

«Η Ελλάδα γίνεται ηγέτιδα δύναμη στα Βαλκάνια και την νοτιοανατο¬ 
λική Μεσόγειο... Δεν θα τους επιτρέψουμε να μας εγκαλούν για μειο¬ 
δοσία και εθνομηδενισμό... Εμείς απελευθερώσαμε τη χώρα και ανακτή¬ 
σαμε την περηφάνια των Ελλήνων... Μόνος οδηγός μας ο πατριωτισμός... » 

Α. Τσίπρας, Δεκέμβριος 2018 

Τα κράτη με όλους τους ιδεολογικούς και κατασταλτικούς τους μηχανισμούς, οι 
θεσμοί με όλες τις διαμεσολαβήσεις τους, οι ακαδημίες με όλη την επιστημοσύνη 
τους, οι θρησκείες με όλη τη μεταφυσική τους, η πατριαρχία με όλη την κανονι- 
κότητά της, όπως και κάθε άλλη πτυχή του εξουσιαστικού συρφετού που διαφε¬ 
ντεύει τις ζωές μας συμφωνούν: καθένα εξ αυτών αποτελεί την βαθιά έκφραση 
του εκάστοτε εθνικού πεπρωμένου. Ενός πεπρωμένου τόσο μοντέρνου και τόσο 
επινοημένου που για να επιβληθεί στην ιστορία ως «προαιώνιο» και «αληθινό» μα- 
κέλεψε μέσα σε δύο αιώνες σχεδόν κάθε γωνιά του πλανήτη, κατακερματίζοντας 
τον κόσμο σε επιμέρους έθνη και προσφέροντας στην ανθρωπότητα τα πιο απάν¬ 
θρωπα ανδραγαθήματά της. 

Τα έθνη γεννιούνται κατά την ιστορική μετάβαση από τη φεουδαρχία στον καπι¬ 
ταλισμό. Η όποια «επαναστατική» τους αφετηρία δεν αφορά σε τίποτα άλλο από 
τη μετάβαση της κυριαρχίας και των εξουσιαστικών σχέσεων από το πλαίσιο των 
θεοκρατικών αυτοκρατοριών σε αυτό των σύγχρονων κρατών. ΓΓ αυτό και από 
την πρώτη στιγμή της θεμελίωσής τους ως πολιτικές οντότητες (μόλις πριν από 
δυόμιση αιώνες) ανοίγουν ένα νέο κύκλο υποταγής, εκμετάλλευσης, εξανδραποδι- 
σμού και στρατιωτικοποίησης των «από κάτω». Τα εθνικά ιδεώδη (ανα)παράγουν 
και θεσμίζουν τις ταξικές, φυλετικές, έμφυλες ή πολιτισμικές ιεραρχίες (αστική 
τάξη, λευκή ανωτερότητα, αρρενωπότητα, θρησκεία, αρτιμέλεια κτλ) υπονομεύ¬ 
οντας την όξυνση του κοινωνικού/ταξικού ανταγωνισμού. Ενώ η ομογενοποίηση 
των υπηκόων στα εθνικιστικά πρότυπα του εκάστοτε «κυρίαρχου λαού» (είτε με 
εκτεταμένες εθνοκαθάρσεις και εκτοπισμούς, είτε με τη βίαιη αφομοίωση των 
«διαφορετικών») έρχεται χέρι-χέρι με την καθυπόταξή τους στην ηγεμονία του 
κράτους και σε ό,τι αυτή οργανώνει και περιφρουρεί. 

Είναι η επιδίωξη της κατάκτησης αυτής ακριβώς της ηγεμονίας (ή αντίστοιχα ο 
αγνωστικισμός απέναντι σε αυτήν) που επέτρεψε στα έθνη να αποτελούν το φα- 
ντασιακό υπόστρωμα κάθε νεωτεριστικού μοντέλου εξουσίας και ως τέτοια να 



μονοπωλούν και να εγκλωβίζουν την κοινωνική συνείδηση και τον αγώνα για χει¬ 
ραφέτηση. Η κατάκτηση αυτής της εξουσίας, ως στυγνός αυτοσκοπός, ως δημο¬ 
κρατική πεμπτουσία ή ως «απαραίτητο στάδιο για τον σοσιαλισμό», διαμορφώνει 
και τους ανάλογους εναγκαλισμούς με τις εθνικές αυταπάτες. Οι εθνικιστικές και 
διεθνιστικές αντιλήψεις, ασχέτως των μεταξύ τους διαφορών ή/και συμπτώσεων 
στη διαχείριση της εξουσίας, στην πραγματικότητα δεν αποτελούν παρά δύο από 
τα βασικότερα ιδεολογήματα του «εθνικού συμφέροντος». Κι αν στην εν πολλοίς 
εμφυλιακή ελληνική ιστορία ουδέποτε έλλειψαν οι περιπτώσεις και οι συγκλί¬ 
σεις της «εθνικής ενότητας» μεταξύ εθνικιστών και διεθνιστών (ή δεξιών και αρι¬ 
στερών αντίστοιχα), τα τελευταία χρόνια αυτές οι συγκλίσεις θεσμίσθηκαν όσο 
ποτέ άλλοτε, διαμέσου των συγκυβερνήσεων του καθεστώτος έκτακτης ανάγκης 
και ειδικότερα της τελευταίας τετραετίας μεταξύ ΣΥΡΙΖΑ και ΑΝΕΛ. 

Οι αβάσταχτες κοινοτοπίες (του Είναι) διεθνιστών και εθνικιστών 

Αν η κυβερνητική συμμαχία ΣΥΡΙΖΑ και ΑΝΕΛ αντιμετωπίστηκε αρχικά με απαι¬ 
σιοδοξία για τις «αντοχές» της, τα εθνικά ζητήματα αποτελούσαν τον βασικότερο 
λόγο. Εν τέλει, αποδείχθηκε και στους πλέον ανυποψίαστους ότι οι υπαρκτές ση¬ 
μειακές διαφορές του «δεξιού εθνικισμού» και του «αριστερού πατριωτισμού» 
σκοπίμως υπερμεγεθύνονται προκειμένου να εδραιωθεί το κυριαρχικό ψευδο- 
δίπολο «διεθνισμός ή εθνικισμός». Ένα δίπολο που αποκρύπτει ότι εντός του δεν 
υπάρχει τίποτα εν γένει ρηξιακό ή αντιθετικό με τις εθνικές ιδεολογίες και ό,τι 
εξουσιαστικό αυτές φέρουν. Για τον λόγο αυτό, η «πρώτη φορά διεθνιστική» κυ¬ 
βέρνηση σε αγαστή συνεργασία με τους εθνοκαμμένους ΑΝΕΛ απέδειξε ότι εκτός 
από το κράτος, συνέχεια έχει και το έθνος. 

Στο πλαίσιο αυτό, τα έργα και οι ημέρες της διεθνιστικής εξουσίας όχι μόνο συνέ¬ 
χισαν αλλά βάθαιναν ακόμα περισσότερο το εθνο-πατριωτικό πλαίσιο της πολι¬ 
τικής των προκατόχων της. Η παλινόρθωση των κοινοβουλευτικών θεσμών του 
έθνους (οι οποίοι διολίσθαιναν κοινωνικά διαρκώς μέχρι και το 2015), η επιχει- 
ρούμενη πρόσδεση των κοινωνικών/ταξικών αγώνων στον «κρατικό αγώνα» 
για «λαϊκή κυριαρχία», η εθνικοποίηση των κοινωνικών αντιστάσεων μέσω 
αντι-ιμπεριαλιστικών ιδεολογιών, η μεταγραφή της οικονομικής κρίσης από κοι- 
νωνική/ταξική λεηλασία σε «εθνική συμφορά» (η οποία αθωώνει την αστική τάξη 
και νομιμοποιεί τις γνωστές «ασύμμετρες θεραπείες» ενάντια στους «από κάτω»), 
ο «εκδημοκρατισμός» των πραιτοριανών μπάτσων που συνεχίζουν να δολοφο¬ 
νούν σε δρόμους και αστυνομικά τμήματα, η δυναμική επαναφορά του στρατού ως 
κοινωνικού «προστάτη» είναι μόνο κάποια από τα μνημειώδη κρατικά κατορθώ¬ 
ματα του διεθνισμού που θα ζήλευε κάθε εθνικιστής. 

Ωστόσο, το πεδίο στο οποίο ο διεθνισμός του αριστερού κράτους διέπρεψε δεν 
ήταν άλλο από το πεδίο των «εθνικών ζητημάτων». Από την «πολυδιάστατη εξω¬ 
τερική πολιτική» (αρχής γενομένης από τα κράτη της ΕΕ και του ΝΑΤΟ που από 
«εχθροί του λαού» έγιναν οι «καλύτεροι διαθέσιμοι σύμμαχοί του») έως την «πα¬ 
τριωτική εθνική άμυνα», ο εθνοκεντρισμός γίνεται ο αυτοσκοπός και το επίδικο 
σε κάθε δημόσια ατζέντα. Οι διάφοροι διακρατικοί και εθνικοί ανταγωνισμοί 
-για τις ΑΟΖ, τις ονομασίες και τις υφαλοκρηπίδες (τουρκία, μακεδονία, αλβανία)- 



με τους «εχθρούς γείτονες» που πρέπει είτε να πολεμηθούν είτε να ποδηγετηθούν 
για το «συμφέρον της πατρίδας», η αγαστή πολιτική/οικονομική/στρατιωτική συ¬ 
νεργασία και οι χαριεντισμοί με τους σφαγείς δικτάτορες της Αιγύπτου (της άλλοτε 
«συγκινητικής» για την αριστερά «αραβικής άνοιξης») και με το κράτος-δολοφόνο 
του Ισραήλ (του ίδιου κράτους που μέχρι πρότινος αποτελούσε κόκκινο πανί για 
τη «διεθνιστική αλληλεγγύη»), και φυσικά η χυδαία ανάδειξη «της γης των κολα¬ 
σμένων» μεταναστ(ρι)ών-προσφύγων ως «εθνικού κίνδυνου», ο οποίος αντιμε¬ 
τωπίστηκε με την αδυσώπητη φιλανθρωπία των αντιμεταναστευτικών πολιτικών, 
των φραχτών, της στρατιωτικοποίησης των συνόρων, των χιλιάδων δολοφονιών 
(πολλές εκ των οποίων καθαρά «παραδειγματικές»), των δεκάδων στρατοπέδων 
συγκέντρωσης και ομηρίας, του θεσμικού αποκλεισμού από την παροχή ασύλου 
και του κοινωνικού αποκλεισμού από τις γειτονιές, τα σχολεία, την εργασία και τις 
πλατείες. Είναι αυτή ακριβώς η διεθνιστική πολιτική που θέτοντας το έθνος στο 
επίκεντρο των κοινωνικών ζητημάτων, δίνει το πάτημα στον «εθνικό κορμό» να 
εκδηλώνει απερίφραστα το σκοτάδι του, ενώ κάθε λογής εθνικιστικά κατακάθια, 
φασιστικές και ναζιστικές γκρούπες, ρατσιστές, σεξιστές, μιλιταριστές και ρασο¬ 
φόροι χύνουν το μισαλλόδοξο, σοβινιστικό και πατριαρχικό δηλητήριό τους ακόμα 
πιο απροκάλυπτα. 

Η στρατιωτική εκδοχή επί διεθνιστικής διαχείρισης δεν θα μπορούσε παρά να ακο¬ 
λουθήσει τα ίδια ένδοξα μονοπάτια. Από τη δεκαετία του 70 μέχρι σήμερα, μόνο 
επί αριστερής διακυβέρνησης κατάφερε ο ελληνικός στρατός να εμφανιστεί τόσο 
γρήγορα και τόσο αθόρυβα ως διαχειριστής κοινωνικών ζητημάτων (αντιμετανα- 
στευτική πολιτική, διαχείριση «περιβαλλοντικών καταστροφών», ανάληψη δημο¬ 
σίων έργων κ.ά.), επιχειρώντας να θέσει ένα μανδύα «κοινωνικής πρόνοιας» στον 
βαθύ κατασταλτικό του ρόλο ενάντια στις κοινωνικές αντιστάσεις και τους «περισ- 
σευούμενους» πληθυσμούς (σε θαλάσσια και χερσαία σύνορα και στα στρατόπεδα 
της ενδοχώρας). Παράλληλα, οι εξοπλισμοί και τα στρατιωτικά κονδύλια όχι μόνο 
συνεχίζουν στους ίδιους ξέφρενους ρυθμούς του «δεξιού εθνικισμού» αλλά το τε¬ 
λευταίο διάστημα έχουν αρχίσει να δοκιμάζονται στην πράξη πάνω σε πραγματικά 
πεδία και σώματα (είτε μέσω της καταστολής των μεταναστ(ρι)ών-προσφύγων, 
είτε μέσω της στρατιωτικοποίησης των συνόρων και των διακρατικών ανταγωνι¬ 
σμών). Ενώ, οι επιχειρησιακές συνεργασίες και οι ασκήσεις με το ΝΑΤΟ ή με τον 
ισραηλινό στρατό (προκειμένου να μπορούν να βομβαρδίζουν με περισσότερες 
«ειρηνευτικές βόμβες» τους δρόμους της Γάζας ή του Ιράκ), από τη μία πληθαί¬ 
νουν και από την άλλη συχνά βρίσκουν τον ελληνικό στρατό σε αρμοδιότητες εκ¬ 
παιδευτή και όχι εκπαιδευόμενου. Έτσι, αποδεικνύεται ότι στα θερμά επεισόδια ή 
στις πολεμικές επιχειρήσεις που διεξάγουν ή προετοιμάζουν κράτη και αφεντικά, η 
διεθνιστική ιδεολογία έχει ήδη πάρει τη δική της θέση του «εθνικού εγγυητή» και 
του «φονιά των λαών». 

Ολική άρνηση στράτευσης στα έθνη και τις πατρίδες, 
στον πόλεμο και την ειρήνη 

Μπροστά στο σαθρό δίλημμα «διεθνισμός ή εθνικισμός», η στρατιωτική καταστολή 
ενάντια σε όσους αρνούνται στην πράξη τα έθνη και τους εθνικισμούς στέκεται 



ενιαία και αδιαίρετη. Στα χρόνια των διεθνιστών κυβερνώντων, οι ποινικοί, θε¬ 
σμικοί και οικονομικοί εκβιασμοί ενάντια στους ολικούς αρνητές στράτευσης και 
τους ανυπότακτους (ενάντια σε όσους αρνούνται να αναγνωρίσουν και να συνδι- 
αλλαγούν την εθνική προσταγή της καταναγκαστικής στρατιωτικής θητείας) όχι 
μόνο παρέμειναν αλλά πλήθυναν ποιοτικά και ποσοτικά. Τα στρατοδικεία (μετά από 
μία προσωρινή παύση όπου με μία μαφιόζικη διάταξη-τελεσίγραφο εκβιαζόταν η 
ρύθμιση της ανυποταξίας) συνεχίζουν να δικάζουν επαναλαμβανόμενα τους ίδιους 
ανθρώπους για το ίδιο «αδίκημα» (με αποτέλεσμα κάποιες φορές οι ποινές να μην 
έχουν ανασταλτικό χαρακτήρα). Άλλωστε, είναι χαρακτηριστικό της όξυνσης της 
στρατιωτικής καταστολής ότι την ίδια μέρα και στο ίδιο μέρος (στρατοδικείο Ρουφ, 
6 Φεβρουάριου 2019) διώκονται δύο ολικοί αρνητές στράτευσης. Επιπλέον, οι 
στρατολογίες συνεχίζουν να επιβάλλουν επαναλαμβανόμενα πρόστιμα 6 χιλιάδων 
ευρώ για κάθε ανυποταξία (σε διάφορες περιπτώσεις ολικοί αρνητές στράτευσης 
βρίσκονται σε λίγους μήνες με πρόστιμα δεκάδων χιλιάδων ευρώ), ενώ ένα 
θεσμικό πλέγμα εφοριών, μπάτσων, τραπεζών, ηλεκτρονικών φακελωμάτων επι¬ 
χειρεί μία επιμελημένη πολιορκητική φθορά των ολικών αρνητών στράτευσης (με 
αναζητήσεις, προσαγωγές και συλλήψεις, κατασχέσεις λογαριασμών κ.ά.) για την 
επιλογή τους να αρνούνται τον στρατό, το έθνος και τον κόσμο της εξουσίας. 

Μέσα σε ένα περιβάλλον όπου η δυσωδία του εθνοπατριωτισμού εξαπλώνεται από 
τα ανώτατα κρατικά αξιώματα μέχρι τις εθνικιστικές συγκεντρώσεις καλώντας μας 
να υποταχθούμε στις εντολές των δημίων μας, μέσα σε μία περίοδο όπου η στρατι- 
ωτικοποίηση και η εθνική υπερηφάνεια συνοδεύεται από δολοφονίες του εθνικού 
κορμού ενάντια σε όσους/ες τολμούν ή τυχαίνει να αμαυρώνουν τα σάβανά του 
(όπως η δολοφονία του Ζακ Κωστόπουλου/ΖθεΙ<ίθ Οή στο κέντρο της Αθήνας από 
ελληναράδες μαγαζάτορες και μπάτσους), μπροστά σε μία συνθήκη όπου οι πολε¬ 
μικές επιχειρήσεις προετοιμάζουν τα νέα «ειρηνευτικά σχέδια» των αφεντικών, η 
πολιτική σημασία των διώξεων των ολικών αρνητών στράτευσης γίνεται όλο και 
πιο έκδηλη. Η ολική άρνηση στράτευσης είναι μια πολιτική στάση που τοποθετείται 
όχι μόνο στην άρνηση της θητείας, αλλά στην εναντίωση στο σύνολο του στρατι¬ 
ωτικού μηχανισμού, του μιλιταρισμού, των εθνών-κρατών. Μια στάση ζωής που 
προτάσσει την ελευθερία, την αυτοοργάνωση, την ατομική και κοινωνική χειραφέ¬ 
τηση και στέκεται ενάντια στην εξουσία, την ιεραρχία, τα έθνη-κράτη, τους διαχω¬ 
ρισμούς και τις κυρίαρχες θεσμίσεις. Η ολική άρνηση στράτευσης δεν είναι «απλά» 
μια στάση ζωής που μισεί τους πολέμους των κυρίαρχων. Μισεί άλλο τόσο και την 
ειρήνη τους... 


ΟΥΤΕ ΕΘΝΙΚΙΣΤΕΣ, ΟΥΤΕ ΔΙΕΘΝΙΣΤΕΣ 
ΑΝΥΠΟΤΑΚΤΟΙ, ΑΠΑΤΡΙΔΕΣ ΚΑΙ ΑΝΤΙΜΙΛΙΤΑΡΙΣΤΕΣ 
ΚΑΤΩ ΤΑ ΚΡΑΤΗ, ΤΑ ΕΘΝΗ ΚΑΙ ΟΙ ΣΤΡΑΤΟΙ 
ΑΛΛΗΛΕΓΓΥΗ ΣΤΟΥΣ ΟΛΙΚΟΥΣ ΑΡΝΗΤΕΣ ΣΤΡΑΤΕΥΣΗΣ 


Πρωτοβουλία για την ολική άρνηση στράτευσης [Αθήνα], Δεκέμβρης 2018 




Φωτογραφίες από την παρέμβαση/αποκλεισμό του ιδρύματος Γκαίτε στις 17/12/18, που 
πραγματοποιήθηκε ενάντια σε μία ακόμη προσπάθεια ξεπλύματος της Βαρβαρότητας του έθνους, 
του κράτους και του στρατού από τους εκπροσώπους του διεθνισμού, σε μια περίοδο που οι ολικοί 
αρνητές στράτευσης διώκονται ασταμάτητα από τους διεθνιστές της αριστερής διακυβέρνησης 
ίμε τον ίδιο ζήλο που επέδειξαν οι «εθνικιστές» προκάτοχοί τους]. 






ΟΥΤΕ ΜΙΑ ΟΡΑ - ΟΥΤΕ ΕΝΑ ΕΥΡΟ ΙΤΟΝ ΕΤΡΑΤΟ 
ΚΑΝΕΝΑ! ΦΑΝΤΑΡΟΙ ΠΟΤΕ ΚΑΙ ΠΟΥΘΕΝΑ 


ΠΊΚΟΜΑΙΤΙΑΝΑΧΟΜΑ 


Σπτν εθνική στρατηγική ιηε επιθειικήε επανοφαροε 
ιπε κρατικπε αφήΥπσπε για μια «Ελλάδα πγέτιδα 
δύναμη» αία Βαλκάνια, ία Πιγαΐο, τη νοτιοανατολική 
Μεσόγειό, των διακρατικών ανταγωνισμών για ιΐ5 ΠΟΖ*| 
τΐ5 υφαλοκρππίδεε, τα «μακεδονικό», των «θερμών 
Επεισοδίων» που ετοιμάζονται μέσο από υπουργεία κοι | 
στρατιωτικά επιτελεία, τπε εξοπλισιικπε φρενΐτιδοε 

I Σϊσν εθνικιστικΰ παροξυσμό των πατριωτών κάθε 
αποχρωσπε και των συλλαλητηρίων ταυε, 
τπε θεσμικπε-μιντιοκήε πρωοποίπσηε πατενταρισμένωνΙ 
φασιστών τύπου Κατσίψα, των καταλήψεων σχολείων 
με εθνικιστικό περιεχόμενα, των ρατσιστικών 
δολοφονιών, όηωε αυτή του ΒΒχρονου μετανάστη 
εργάτη γης ΡεΙγϊΙ ΖϊϊΙε από τον χρυααυγιιπ Ππμπτρπ 
Κουρά στην Κέρκυρα 


ΔΕΗ ΥΠΗΡΕΤΟΥΜΕ 


Τιε ενοπλεε δυνάμειε των αφεντικών 
που διεξάγουν τουε πολέμουε, 
οργανώνουν στρατόπεδο συγκέντρωσπε μετονοσιών, 
καταστέλλουν εξεγέρσειε και διοχέουν κοινωνικά τον 
μιλιταρισμό _ 



ΔΕΝ ΠΟΛΕΜΑΜΕ 


| Γιο ία συμφέροντα κρατών και πολυεθνικών, 
για στραιιωιικΕε συμμοχίεε κοι 
Νατοϊκούε σχεδιασμούε, 

I για ενεργειακά κοιιάοματο κοι ογωγούε 



ΟΛΙΚΗ ΑΡΝΗΣΗ ΕΤΡΑΤΕΥΣΗΙ 


Στον κάομο των εθνών, των κρατών, των συνόρων, 
των στρατών, ίων θρησκειών, του κεφαλαίου, 
τπε παιριαρχίοε, των φυλετικών και πολιτισμικών 
διοχωρισμών-Βιακρίσεων 


Συγκεντρώσεις ηΠΠπΠεγγύης 
στους οΠικούς αρνητές στράτευσης 

Στρατοδικείο ΡΟΥΦ, 9.00 η.μ„ όπον δικάζονται 

Τετάρτη, 06/02: 

Κωνσταντίνος Γουνιτοιιίιτης κοι Ιτράισς Μωυοής 

Δευτέρα, 18/02: 
Παύϋος ΧριστόπουΟος 


ΠρίυβοίΟίίϊΙΙα γνο χπν & 1 ική%¥ΐ 1 ίπ Ιφ&κ»η5 ΙΗΘήναΙ. Αναρχικέ^ ροφ 0υΐ)κέ5 ουνίικίΕΐ ΪΠ5 ήθΛ™5 κοι χόν ΠθΡίΐιί Γ 
ΚπώΠηιΐΗΐ ίΤνρύ» I Πύρκα Τρ4ωη -Ίϋιαν). ΒεεοΙιγκι ΠΛιονϊ, ΚατάΑπφη ΙηηάΛο ΙΗιγύΛιω), Πίροβοί [ΝΓκαηΙ. (Καρσιπίγι) 


Διασυλλογική αψίσα για τις διώξεις των ολικών αρνητών στράτευσης, Γενάρης2019 





εθνική είναι η βαρβαρότητα 



που χειραγωγεί 05 συνειδήσεις, καταπιέζει και 
κογοοτεγΙγΙει όσους/εο αντιστέκονται ή ορίζονται 

1115 «ΠΕΡΙΠ0Ι/Ε5» 


παυ λεηλατεί και βυθίζει ιΐ5 ζωές μας 
στην εκμετάλλευση ιυυν αψεντικων, στις 
«κρίσεις» τους κοι την ανάπτυξη τους 


παυ καταπνίγει εξεγέρσεις, εξωραΐζει τα μακελειά 
των πολέμων που διεξάγει και διαχεει τον μιλιταρισμό 
οιπν καθημερινότητα_ 


για να διαιωνίζονται οι ανισότητες, η υποταγή, 
π καταπίεσα, π εκμετάλλευση, οι διπχιυρισμσί 

για να σιγάσουν οι κοινοί αγώνες των καταπιεσμένων 
πέρα από σύνορο, έΒνπ και θρησκείες, που προτάσσουν 
την αλληλεγγύη, την ατομική και κοινωνική χειραφέτηση 
και την ελευθερία 


εθνικά είναι ία ιδειίιδα ιας εξουσίας. 


ΟΕΟ]506Μδ[^ 

Ιιρατοδικείο ΡΟΥΦ, 9.00 π.μ., όπου δικάζονται 


Τετάρτη, 06/02: 

Κωνσταντίνος Γουνιτσιώτης και Ιιράτος Μωυσής 


Δευτέρα, 18/02: 
Παύλος ΧριοτόπουΟος 


Διασυλλογική αφίσο γιο τις διώξεις των ολικών αρνητών στράτευσης Γενσρης2019 
















//Τα εθνικά ιδεώδη, 
οι νέοι ολοκληρωτισμοί, 
ο στρατός φρουρός τους και 
οι αρνήσεις μας απέναντι τους// 


[Συλλογικό κείμενο των 3 διωκόμενων ολικών αρνητών στράτευσης 
εν όψει των στρατοδικείων 6 & 18 Φεβρουάριου 2019] 

«Γιι’ αυτό επιλέξαμε τη μεθοδολογία του βαδίσματος μέσα από τοίχους. Σαν ένα σκου¬ 
λήκι που ανοίγει το δρόμο του τρώγοντας, ξεπηδοΰσαμε σε ένα σημείο και μετά εξα¬ 
φανιζόμασταν. Έτσι, κινούμασταν αιφνιδιαστικά από το εσωτερικό σπιτιών προς το 
εξωτερικό τους και σε μέρη όπου δεν μας περίμεναν, φτάνοντας από πίσω και πλήτ- 
τοντας τον εχθρό που μας περίμενε πίσω από μια γωνιά. Είπα στους φαντάρους μου, 
«“Φίλοι μου! Δεν είναι ζήτημα επιλογής! Δεν μπορείτε να κινηθείτε αλλιώς! Αν μέχρι 
τώρα περνούσατε μέσα από δρόμους και πεζοδρόμια, ξεχάστε το! Τώρα θα περά¬ 
σουμε μέσα από τοίχους”.» 

Αβίβ Κοτσάβι, διοικητής της ταξιαρχίας του ισραηλινού στρατού στην επίθεση στην 
Ναμπλούς (2002) και από 15/01/2019 αρχηγός των ισραηλινών ενόπλων δυνάμεων 

Οι εξουσίες όταν δεν παίζουν με τις λέξεις πειραματίζονται στο πραγματικό πεδίο 
της ζωής, στο να κάνουν «κομψές» τις αιματοβαμμένες τους στρατηγικές. Στην πα¬ 
ραπάνω περίπτωση, η νέα αυτή τακτική του ισραηλινού στρατού να ανοίγει δρόμο 
μέσα από τους τοίχους των σπιτιών και να δίνει εκεί την μάχη με τους αντιστεκόμε- 
νους, εμφανίστηκε ως μια «ανθρωπιστική» πολεμική στρατηγική, εναλλακτική μιας 
ολοκληρωτικά ισοπεδωτικής εισβολής που εφάρμοσε λίγους μήνες νωρίτερα στην 
παλαιστινιακή πόλη Τζενίν, αφήνοντας πίσω του πραγματικά μια πόλη σε ερείπια. 
Εμφανίστηκε ως μια πρόοδος που συνέδεε την πολεμική αποτελεσματικότητα με 
τον ρέοντα φτηνό ανθρωπισμό, το συγκαλυμμένο μακελειό με τα ιδεολογήματα της 
ασφάλειας. Αν η Τζενίν έγινε ένας ορατός σωρός ερειπίων, στην Ναμπλούς τα κου¬ 
φάρια των σπιτιών, έμειναν όρθια για να κρύβουν τα εσωτερικά τους ερείπια... 

«Υπάρχει ένας πίνακας του ΚΙεε με το όνομα ΑπςεΙυε Νονυε. Απεικονίζεται εκεί 
ένας άγγελος που φαίνεται έτοιμος να απομακρυνθεί από κάτι όπου μένει προσηλω¬ 
μένο το βλέμμα του. Τα μάτια του είναι διάπλατα ανοιχτά, το στόμα του ανοιχτό και 
οι φτερούγες του τεντωμένες. Έτσι ακριβώς πρέπει να είναι και ο άγγελος της ιστο¬ 
ρίας. Το πρόσωπό του είναι στραμμένο προς το παρελθόν. Όπου εμείς βλέπουμε μια 
αλυσίδα γεγονότων, αυτός βλέπει μία μοναδική καταστροφή, που συσσωρεύει αδιά¬ 
κοπα ερείπια επί ερειπίων και τα εκσφενδονίζει μπροστά στα πόδια του. Θα ήθελε 
να σταματήσει για μια στιγμή, να ξυπνήσει τους νεκρούς και να στήσει ξανά τα χαλά¬ 
σματα. Μια θύελλα σηκώνεται όμως από τη μεριά του Παράδεισου αδράχνοντας τις 
φτερούγες του και είναι τόσο δυνατή που δεν μπορεί πια ο άγγελος να τις κλείσει. Η 
θύελλα τον ωθεί ακαταμάχητα προς το μέλλον, στο οποίο η πλάτη του είναι στραμ¬ 
μένη, ενώ ο σωρός από τα ερείπια φθάνει μπροστά του ως τον ουρανό. Αυτό που 
εμείς αποκαλούμε πρόοδο, είναι αυτή η θύελλα.» 

Βάλτερ Μπένγιαμιν 9 η θέση για την φιλοσοφία της ιστορίας 




Βρισκόμαστε σε έναν ιστορικό κύκλο που οι πιο μετριοπαθείς τον χαρακτηρίζουν 
ρευστό. Είναι ένας τρόπος να χαρακτηρίσεις την απροσδιοριστία των μακροπρόθε¬ 
σμων στρατηγικών των κυρίαρχων. Κι όμως αυτή η «απροσδιοριστία» δεν δηλώνει 
ακινησία και αβουλία: ο πλανήτης χωρίζεται ξεκάθαρα σε γεωγραφίες ενός διαρ¬ 
κούς πολέμου που διαστέλλεται σε τόπους και πληθυσμούς, με υφέσεις και οξύν- 
σεις, με υλικά και ανθρώπινα ερείπια. Σαν αυτά που πολύ συχνά «ξεβράζονται» στις 
«παραδεισένιες αιγαιοπελαγίτικες ακτές» και η φιλελεύθερη πολιτική ρητορεία βα¬ 
φτίζει ως «προσφυγικές/μεταναστευτικές ροές». 

0 φιλελεύθερος θαυμαστός κόσμος του εμπορεύματος και της δημοκρατίας βρί¬ 
σκεται σε μια κατάσταση «υπαρξιακού άγχους» αφού σαφέστατα -κι ενώ θεωρη¬ 
τικά ο παγκόσμιος καπιταλισμός «ξεπέρασε» την πρόσφατη κρίση του και είναι 
σε αναμονή της επόμενης- δεν μπορεί να βρει ένα πειστικό σημείο επανασυσπεί- 
ρωσής του, ένα σημείο μιας εκ νέου κοινωνικής νομιμοποίησης του. Αυτό που 
έχει μόνο να αναδείξει είναι μια προσχηματική διαπάλη ανάμεσα στο «φως» (της 
δημοκρατίας) που πρεσβεύουν διάφοροι τυχάρπαστοι και μη, αριστεροί και δεξιοί 
απολογητές των αναγκών των Αγορών και το σκοτάδι του ολοκληρωτισμού, που 
πρεσβεύουν διάφοροι Τραμπ,Όρμπαν, Ερντογάν, Μπολσονάρου και Σαλβίνιδες ανά 
τον πλανήτη. Δεν πρόκειται για κάποια μάχη μεταξύ του «καλού» και του «κακού» 
αλλά για δυο εκδοχές μιας κοινής πραγματικότητας εναλλακτικές στην «μετα»κρι- 
σιακή νεοφιλελεύθερη συνθήκη. Είναι δυο γλώσσες που στήνονται πάνω στη μο¬ 
νιμοποίηση μιας συνθήκης έκτακτης ανάγκης, μιας κατάστασης εξαίρεσης. Ποτέ 
και πουθενά εξάλλου, είτε μιλάμε για τις δυστοπίες του Τραμπ στις ΗΠΑ και του 
Όρμπαν στην Ουγγαρία είτε για τον «φωτεινό παράδεισο» της συριζαίικης σοσιαλ¬ 
δημοκρατίας στα καθ’ ημάς δεν έχει αρθεί αυτή η ιδιαίτερη συνθήκη, στην οποία 
μπορούν ταυτόχρονα να συνυπάρχουν φαινομενικά «αντινομικές» θεσμικές δομές. 
Από την μία φιλελευθερισμός και «ορθολογικό» δίκαιο στην Αγορά και την ιδιωτική 
σφαίρα (π.χ. νομοθετήματα αναγνώρισης δικαιωμάτων σε παλαιότερα αποκλει¬ 
σμένες ομάδες). Από την άλλη ένα δίκαιο εξαίρεσης (στρατόπεδα συγκέντρωσης 
μεταναστών, θανατοπολιτική διαχείριση αυτών που ορίζονται ως «περιττοί», 
όξυνση του «αντεγκληματικού» και «αντι»τρομοκρατικού θεσμικού οπλοστασίου), 
μια ολοένα και αιματηρότερη κατασταλτική στρατηγική απέναντι στις/στους αντι- 
στεκόμενες/ους και υπερπαραγωγή ολοκληρωτικών λόγων για τη δημιουργία κοι¬ 
νωνικών συμμαχιών πάνω στη βάση του έθνους, της φυλής και των πατριαρχικών 
προτύπων. Σε πολλές περιπτώσεις παγκοσμίως βέβαια, η αντινομία είτε είναι αδιά¬ 
φορη είτε αμβλύνεται καθώς στο πεδίο της «ιδιωτικής σφαίρας» επανατίθενται δυ¬ 
ναμικά «ανορθολογικότητες» (όπως η απαγόρευση εκτρώσεων, διακρίσεις βάσει 
του φύλου, παρανομοποίηση των Ις|βΙ<φ+ ατόμων κτλ). Η ανάδυση των εθνικι¬ 
σμών, ίου «διαφορικού» ρατσισμού (στη βάση της πολιτισμικής ανωτερότητας) 
και η πατριαρχική μισογύνικη-ομοφοβική αντίδραση σε ολόκληρο τον πλανήτη 
και όχι μόνο στις πρωτοκοσμικές εστίες, αποτυπώνονται με σαφήνεια τόσο στο 
θεσμικό όσο και στο κοινωνικό πεδίο. Κάπως έτσι στήνεται η «παγκοσμιοποίηση 
του ολοκληρωτισμού»... 



Στη ζαχαρένια Ευρώπη της «δημοκρατίας και των δικαιωμάτων», αυτό που λει¬ 
τουργεί ως προωθητικό μέσο-ιδεολογικό εργαλείο αυτής της διαδικασίας, είναι 
το μεταναστευτικό ζήτημα, που έχει αποκτήσει πολλές κεντρικές και πολύτιμες 
σημασίες: 

Πρώτον, η διαχείριση των μεταναστ(ρι)ών ως περιττών και η δαιμονοποίησή τους 
γίνεται ένα βασικό εργαλείο επανασυσπείρωσης μεγάλων ευρωπαϊκών κοινωνικών 
κομματιών -δυσαρεστημένων από την παρατεταμένη κρίση του νεοφιλελεύθερου 
υποδείγματος- γύρω από τις «ευρωπαϊκές και εθνικές αξίες» και τον «ευρωπαϊκό 
πολιτισμό» που ακολουθείται από τον επιλεκτικά επιθετικό φόβο της «επιμειξίας». 
Τέτοιου είδους ενότητες εξάλλου (στη βάση του έθνους, της καταγωγής κτλ) απο¬ 
τελούν παραδοσιακά και τον σταθεροποιητικό παράγοντα στη «χημεία» της καπιτα¬ 
λιστικής συσσώρευσης, ειδικά σε περιόδους που αυτή εμφανίζει αρρυθμίες. 

Δεύτερον, η διάχυση ολοκληρωτικών λόγων ακολουθείται τόσο από μια ποιοτική 
ανανέωση στο κοινωνικό και ιδεολογικό πεδίο της έννοιας και των «συμβολαίων» 
του έθνους, της φυλής, των έμφυλων διαφορών, της λευκότητας κτλ όσο και από 
μια ποσοτική μεγέθυνση των συντηρητικών κοινωνικών αντανακλαστικών και 
πρακτικών (που αφορούν στο φύλο, την καταγωγή, την ταξική θέση κτλ) για τη 
βιοπολιτική διαχείριση της «αντικανονικότητας» (το ποιες ζωές δηλαδή «αξίζει να 
βιωθούν» και ποιες όχι). 

Τρίτον, εισάγει έναν «νέο» διευρυμένο πολιτικό και στρατιωτικό συντονισμό για 
την καταστολή και αποτροπή των «εισβολέων» (διεθνείς συμφωνίες ΕΕ-Τουρκίας 
και πιο πρόσφατα ΕΕ-Αφγανιστάν για την απέλαση δεκάδων χιλιάδων Αφγανών, 
την αναβάθμιση των ευρω-στρατιωτικών και ευρω-αστυνομικών σωμάτων καθώς 
βέβαια και την ισχυρή παρουσία του ΝΑΤΟ στα θαλάσσια ευρωπαϊκά σύνορα). 

Και τέταρτον, καθώς στήνονται οι κοινωνικές συμμαχίες, εγκαθιδρύεται ένας 
-πολεμικού τύπου- συναγερμός για τις ευρωπαϊκές κοινωνίες τόσο στο εσωτε¬ 
ρικό όσο και στο εξωτερικό: αν η «ρευστότητα» της περιόδου δημιουργεί ζητήματα 
ασφάλειας, η Ευρώπη οφείλει να στηθεί στο ρευστό αυτό περιβάλλον με πυγμή. 
Σε όποια γεωγραφία εμφανίζεται πρόβλημα είτε στο εσωτερικό είτε στο εξωτε¬ 
ρικό, οφείλει να παρέμβει για να σώσει τις «αξίες» της. Η «γεωπολιτική ένταση» 
σε διάφορα σημεία του πλανήτη, αν μη τι άλλο, προϋποθέτει ακόμα και τη στρατι- 
ωτική/πολεμική εμπλοκή η οποία ταυτόχρονα απαιτεί την παραγωγή κοινωνικών 
συναινέσεων. 

Στη φτωχή, σοσιαλδημοκρατική πλην τίμια Ελλάδα, μόνο σε επίπεδο αριστερής 
πρόζας μπροστά σε μικρόφωνο -για την ικανοποίηση του ανθρωπιστικού 
προσωπείου της κυβερνώσας αριστερός- η αντιμετώπιση του μεταναστευτικού 
ζητήματος απέχει από την ευρωπαϊκή πραγματικότητα. Οι διακηρύξεις ανθρωπι¬ 
σμού δεν πείθουν ούτε τους πιο αφελείς. Η «εξαίρεση» οργανώνει και διευθετεί 
το κοινωνικό πεδίο. Οι Μόριες και το κολαστήριο της Πέτρου Ράλλη, ο στρατο- 
πεδισμός, η πλήρης αορατότητα των μεταναστ(ρι)ών, το χάϊδεμα των αυτιών 
των μισάνθρωπων τοπικών κοινωνιών (που τυγχάνει να «φιλοξενούν» ήοίεροΐ 
ή ξενώνες), οι συνεχείς «ατυχείς» θάνατοι και τα βασανιστήρια στα κρατητήρια 



τμημάτων, οι μητροπολιτικές γεωγραφίες του πολέμου των κανονικών ενάντια 
στους περιττούς και τους διαφορετικούς (όπως η «πολύπαθη» Ομόνοια -κάτι που 
αναδείχτηκε μέσα από την ωμή δολοφονία του Ζακ Κωστόπουλου/ Ζ3εΙ<ίθ Οή 
από τους καθωσπρέπει μαγαζάτορες), η ανάδειξη και νομιμοποίηση της παρου¬ 
σίας του στρατού στη διαχείριση των «κοινωνικών προβλημάτων», είναι βασικοί 
πυλώνες εκπαίδευσης ολόκληρης της κοινωνίας στην βαρβαρότητα, μια διαδι¬ 
κασία βαναυσοποίησης.Όμως το ζήτημα της εκπαίδευσης στην βαρβαρότητα, δεν 
θα μπορούσε να αρχίζει και να τελειώνει εκεί. 0 δημόσιος λόγος κυριαρχείται από 
έναν εθνοκεντρισμό που ξεκινάει από τη φράση «εθνική ενότητα» και καταλήγει 
στο «εθνικό συμφέρον» και στο «να ξανακάνουμε την χώρα ηγέτιδα δύναμη στα 
Βαλκάνια» (αναβιώνοντας έτσι το όνειρο της μικρής «Αμερικής των Βαλκανίων» 
που έθρεψε τις εθνικές φαντασιώσεις της δεκαετίας του 1990-2000 και έστησε 
το ελληνικό οικονομικό θαύμα πάνω στην αφαίμαξη και λεηλασία των βαλκάνιων 
μεταναστ(ρι)ών εργατ(ρι)ών). 

Το ζήτημα λοιπόν της εθνικής ενότητας και των εθνικών ιδεωδών δεν το επανέ- 
φεραν στο προσκήνιο κάποιοι γελοίοι αφιονισμένοι ρασοφόροι, χλαμυδοφόροι μα¬ 
κεδονομάχοι της κακιάς ώρας, ψεκασμένοι πατριώτες-οικογενειάρχες, πρώην και 
νυν στρατιωτικοί και μπάτσοι που δεν ζουν χωρίς διαταγές και τελειωμένοι ναζήδες 
που χοροπηδάνε στο γαλανόλευκο τσίρκο των συλλαλητηρίων για την ανιστόρητη 
«ελληνικότητα της Μακεδονίας» εδώ και έναν περίπου χρόνο. Αυτοί, είναι εκείνη η 
κοινωνική μερίδα -ένας από τους πυλώνες του λεγάμενου εθνικού κορμού- που 
απλά βρήκε ένα γόνιμο χώρο, χρόνο και έδαφος για να σπείρει το σκοτάδι του 
πατρίς-θρησκεία-οικογένεια, είναι ο ζέχνων αφρός της εθνικιστικής παλίρροιας. 
Τον χώρο, τον χρόνο και το έδαφος, το διέθεσε η επιθετική επαναφορά του δόγ¬ 
ματος της «ισχυρής Ελλάδας στα Βαλκάνια» (άρα και οι ανάγκες για την ανάπτυξη 
της εθνικής οικονομίας με το όποιο κοινωνικό κόστος), τα ημιπολεμικά παιχνίδια 
με τις ΑΟΖ (προς εξυπηρέτηση των πάντα πεινασμένων εταιρειών πετρελαίου), 
οι «νέες» περιφερειακές συμμαχίες με τα κράτη σφαγείς (Ισραήλ και Αίγυπτος) 
ενάντια στον προαιώνιο εχθρό (Τουρκία), η μεγαλύτερη πρόσδεση στα γεωπολι¬ 
τικά νατοϊκά παιχνίδια και σχεδιασμούς στην ευρύτερη περιοχή (από τον Καύκασο 
έως την Μέση Ανατολή) και η αναβάθμιση των νατοϊκών βάσεων στην χώρα, η 
στρατηγική της έντασης και της επαναληπτικότητας των «θερμών επεισοδίων» στο 
Αιγαίο που οργανώνει την φονική μηχανή των στρατιωτικών δογμάτων και στις 
δύο πλευρές του Αιγαίου. Το έδαφος το έστρωσε, η διαδικασία που έκανε ορατό 
τον στρατό και τον μιλιταρισμό του, τοποθετώντας τον στο κοινωνικό προσκήνιο 
ως θεσμό «επίλυσης κοινωνικών ζητημάτων» (π.χ. μεταναστευτικό, δασικές 
φωτιές, κατασκευές έργων «κοινής ωφέλειας» κυρίως σε συνοριακές περιοχές 
κτλ). Η διεθνιστική αριστερά του κράτους έκανε όλα αυτά που φαντασιωνόταν η 
«επάρατος δεξιά». Το γαλανόλευκο τσίρκο των μακεδονομάχων που αντιμάχεται 
τον «δοσιλογισμό» της κυβέρνησης, στην πραγματικότητα αρχικά έπαιξε έναν ρόλο 
διαπραγματευτικού χαρτιού στις συνομιλίες για το όνομα (αποτέλεσε δηλαδή ερ¬ 
γαλείο εξωτερικής πολιτικής για να εισπραχθούν μεγαλύτερα «εθνικά οφέλη») και 
-όντας αναχρονιστικό πλέον καθώς η σεμνή τελετή της ονοματοδοσίας έκλεισε- θα 
αποτελέσει εκείνο το υπόστρωμα για τη χάραξη μιας πλατιάς κοινωνικής συμμα- 
χίας στο εθνικό όραμα, «να γίνει πάλι η Ελλάδα ηγέτιδα στην περιοχή». 



Πέρα από τα επιφαινόμενα (από την εναλλαγή σε πλανητική κλίμακα στρατιωτικών 
με ςοΐάθηόογε ή «παραδοσιακούς πολιτικούς» και τούμπαλιν σε ανώτατα αξιώ¬ 
ματα -π.χ. Μπολσονάρου στην Βραζιλία- ή με την ανάθεση στα καθ’ ημάς της πο¬ 
λιτικής ηγεσίας του στρατού σε έναν εν ενεργεία στρατιωτικό) η ανάδυση-ανάδειξη 
του στρατού ως εκείνου του μοναδικού μηχανισμού σταθερότητας και σταθερο¬ 
ποίησης, συμπυκνώνει την πολεμική διαδικασία της κυριαρχίας, την πρόθεση για 
ένταση της καταστολής εξωτερικών και εσωτερικών εχθρών και τις ιδεολογίες 
που την διαποτίζουν. Και καθώς σύνορα, πόλεμοι και στρατοί συνεχίζουν να κατα¬ 
κερματίζουν την πλανητική γεωγραφία, η «θύελλα της ιστορικής προόδου» υπαγο¬ 
ρεύει διαταγές με μια στριγκιά στρατιωτική φωνή και έπαρση... 

Κι εμείς δεν αγαπήσαμε ποτέ τις διαταγές... 

Η στρατιωτική μηχανή είναι μια μηχανή παραγωγής βίας. Η τρέχουσα αστική ρη¬ 
τορεία θέλει τους στρατούς «αναγκαίο κακό», τον πόλεμο «ύστατο καταφύγιο» ή 
αποτέλεσμα κάποιου ιστορικού ατυχήματος, εμμονή «τρελών» ηγεμόνων. Κι όμως 
ο πόλεμος κινεί την ιστορία των εξουσιών. Με άλλα λόγια όσο και να «φιλειρηνίζει» 
η σύγχρονη δημοκρατία -απλά σε επίπεδο διατυπώσεων- η βία των πολέμων και 
η βαρβαρότητα δεν γεννιέται από μια ύφεση στην εξέλιξη του πολιτισμού. Ειδικά 
η φονικότερη όλων νεωτερική βία των σύγχρονων πολέμων προϋποθέτει όλες 
εκείνες τις πολιτικές-κοινωνικές-επιστημονικές «κατακτήσεις» του σύγχρονου πο¬ 
λιτισμού. 0 στρατός και η πολεμική του βία προϋποθέτει, το κρατικό μονοπώλιο 
της δύναμης των όπλων, την οργάνωση των κοινωνιών σε εθνικές κοινότητες 
μάχης, τη διοικητική και παραγωγική ορθολογικότητα, την εξειδίκευση της εργα¬ 
σίας, την αρρενωπή «αποτελεσματικότητα», την ηθική αποποίηση των ευθυνών 
των αυτουργών (το γνωστό «εγώ τη δουλειά μου κάνω»), τον χωρικό, ιδεολογικό 
και συνειδησιακό διαχωρισμό δήμιων και θυμάτων, εχθρών και φίλων, την πρωτο¬ 
πόρα χρήση τεχνολογικών επιτευγμάτων... Τι από όλα αυτά -και ακόμα περισσό¬ 
τερα- δεν χαρακτηρίζει την καθημερινότητα στην κοινωνική οργάνωση, τι από όλα 
αυτά δεν θυμίζει τον τρόπο που μέσα στην ιστορία συμπυκνώθηκε η βαρβαρότητα; 
Τι από όλα αυτά δεν θυμίζει την ίδια την διάρθρωση των ιστορικών -και των νεό¬ 
τερων- στρατοπέδων συγκέντρωσης; 0 πολιτισμός λοιπόν των κυρίαρχων και η 
βαρβαρότητα δεν είναι δυο αντινομικοί όροι, αλλά δύο αδιαχώριστες πτυχές μίας 
και μόνο πραγματικότητας, της ίδιας ιστορικής διαδικασίας. Και ο στρατός είναι ο 
προνομιακός χώρος μέσα στον οποίο συνυφαίνονται... 

Κάθε εθνικός στρατός υφαίνει για τον εαυτό του έναν μανδύα ηρωισμού (για να 
μην μιλήσει για τις ήττες του) και αναγκαιότητας (για να δικαιολογήσει τις αιματηρές 
του εσωτερικές και εξωτερικές επεμβάσεις). 0 ελληνικός στρατός μέσα από την 
περίλαμπρή του ιστορία έχει να υπερηφανεύεται ότι αποτέλεσε πάντα ένα σημείο 
αναφοράς στην πολιτική και κοινωνική ζωή της χώρας, οργανώνοντας πραξικο¬ 
πήματα, κυνηγώντας εσωτερικούς εχθρούς, οργανώνοντας ιστορικούς και πολε¬ 
μικούς μεγαλοϊδεατισμούς που οδήγησαν σε δεκάδες χιλιάδες νεκρούς στρατιώτες 
από τις τάξεις του και εκατοντάδες χιλιάδες ξεριζωμένους (μικρασιατική εκστρα¬ 
τεία). Έχει να υπερηφανεύεται για σφαγές και βιασμούς (που σύμφωνα με την 
ιστορία που μαθαίνουμε στα σχολεία δεν έκανε στην Μικρά Ασία καθώς προέλαυνε 



πριν τον ισοπεδώσει ο στρατός των Νεότουρκων, όπως επίσης ο εθνικός στρατός 
ουδέποτε έκανε σφαγές και βιασμούς κατά τη διάρκεια του εμφυλίου πολέμου το 
’46-’49 ειδικά στην αγαπημένη του τώρα Μακεδονία). Έχει παράσημα ανδρείας για 
την αιματηρή καταστολή εσωτερικών εξεγέρσεων στον ελλαδικό χώρο (Κιλελέρ, 
Θεσσαλονίκη το 1936, εξέγερση Πολυτεχνείου το 1973). Διακρίνεται παγκοσμίως 
στο πλαίσιο Νατοϊκών και ευρωενωσίτικων επεμβάσεων σε Κορέα, Ιράκ, Γιουγκο- 
σλαβία, Αφγανιστάν, Λιβύη και οπουδήποτε έχει υπάρξει σύγχρονη σταυροφορία. 
Επίσης έχει διακριθεί στην φύλαξη του διεθνούς και ελληνικού εφοπλιστικού κε¬ 
φαλαίου (δηλαδή την περίφημη «ναυτοσύνη των Ελλήνων») στα «ταραγμένα νερά» 
της Σομαλίας. Πρόσφατα θα μπορούσε να τιμηθεί με Νόμπελ Ειρήνης για το φιλάν¬ 
θρωπο έργο του -μαζί με φίλιες ευρωπαϊκές και νατοϊκές δυνάμεις- στην περιπολία 
στο Αιγαίο και στον Έβρο για την αποτροπή εισόδου μεταναστ(ρι)ών, με χιλιάδες 
πνιγμένους/ες, δολοφονημένους/ες. Το ανθρωπιστικό του έργο δεν σταματάει 
εκεί. Όπως αναφέρθηκε ήδη ο ελληνικός στρατός με τις ευλογίες της κυβερνώσας 
αριστερός, γίνεται ορατός, βγαίνει από την πολιτική και κοινωνική «αφάνεια» που 
τον καταδίκασε η «ατυχής» επιλογή του πριν 50 χρόνια να κάνει ακόμα ένα πρα¬ 
ξικόπημα και αναδεικνύεται εκ νέου σε διαμορφωτή της καθημερινής ζωής, είναι 
παρών στους δρόμους και τα κοινωνικά δρώμενα: δεν είναι μόνο τα έργα-φιορι- 
τούρες για να θωρακίσει το πρόσωπό του ως «κοινωνικός αρωγός». Η «βρώμικη 
δουλειά» της αποτροπής, διαχείρισης, περίφραξης, ελέγχου και εγκλεισμού των 
μεταναστ(ρι)ών, έχει δοθεί στον ελληνικό στρατό με το σαφές επιχείρημα πως το 
«μεταναστευτικό/προσφυγικό» είναι ένα ζήτημα τάξης και εθνικής ασφάλειας και 
πως αυτοί που περνούν τα σύνορα θα πρέπει να αντιμετωπιστούν ως άλλοι εισβο¬ 
λείς... Και όσο η παρουσία των χακί στολών γίνεται κοινότοπη στην καθημερινό- 
τητά μας, πολύ σύντομα θα τον δούμε -όπως σε πολλές ευρωπαϊκές πόλεις- να πε- 
ριπολεί στους δρόμους για οποιοδήποτε ζήτημα εσωτερικής τάξης ή λόγο «εθνικής 
ασφάλειας» προκύψει... 

Μέσα σε αυτό το κλίμα, από την μία «εθνικών οραμάτων» για να «σηκώσουμε 
ξανά την χώρα εκεί που της αξίζει» και του ξεπλύματος του ρόλου του στρατού, 
και από την άλλη ενός εθνικιστικού παροξυσμού που οργανώνεται από τα κατα¬ 
κάθια του εθνικού κορμού και συμπαρασύρει το υπερπλεόνασμα πατριδόπληκτου 
συντηρητισμού μεγάλης μερίδας του πληθυσμού, αυτοί που θα αρνηθούν να κα¬ 
ταπιούν αμάσητες τις εθνικές κορώνες και τους χακί εκβιασμούς, βρίσκονται στο 
στόχαστρο μιας εντεινόμενης καταστολής. Διαρκείς διώξεις και δικαστήρια, αστυ¬ 
νομικές παρενοχλήσεις, επιβολή εξοντωτικών «διοικητικών προστίμων» έξι χι¬ 
λιάδων ευρώ... Στις 6 και 18 Φλεβάρη, δικαζόμαστε για την άρνησή μας να υπηρε¬ 
τήσουμε τον ελληνικό στρατό. Η άρνηση αυτή έρχεται να προστεθεί στο ψηφιδωτό 
των αρνήσεων που καθεμία και καθένας μας ορθώνει απέναντι και ενάντια στην 
πραγματικότητα που η κυριαρχία επιβάλει. Δεν θεωρούμε τις διώξεις μας «εξα- 
τομικευμένες» (όπως ορίζει το δίκαιο), αλλά ως μια ενιαία κατασταλτική κίνηση 
από την πλευρά του κράτους και του στρατού και ενιαία τις αντιμετωπίζουμε. Δεν 
υπάρχουν τρεις διώξεις. Η δίωξη είναι μία και είναι διαρκής και απευθύνεται σε 
όλους και όλες που δεν θέλουν να χωρέσουν στη γαλανόλευκη κανονικότητα και 
τον χακί εκβιασμό της. Αντιλαμβανόμαστε τη νέα -παράλληλη- μορφή οικονομικής 
καταστολής (το γνωστό εξαχίλιαρο) ως μια προσπάθεια εκβιασμού αλλά και από- 



πολιτικοποίησης της στάσης μας και σίγουρα αρνούμαστε να δούμε τον εαυτό μας 
και τις επιλογές μας απλά ως ένα ΑΦΜ και ένα χρέος προς το κράτος, εξ' ου και 
αρνούμαστε να πληρώσουμε τα πρόστιμα ακόμα και αν τα μασκαρεύουν ως φορο¬ 
λογικές εκκρεμότητες. 

Η επιλογή μας να αρνηθούμε το στρατό δεν οφείλεται απλά σε μια αλλεργία για 
μητέρες πατρίδες, αυτή την ιστορική απάτη με μόλις 2,5 αιώνες ζωής, που έχει 
καταφέρει στο όνομα μιας ψευδούς κοινότητας καταπιεστών-καταπιεσμένων να 
σπείρει εκατομμύρια νεκρούς σε πολεμικά χαρακώματα για τα συμφέροντα αυτών 
που δυναστεύουν την ζωή μας. Πάει ακόμα πιο πέρα, αναγνωρίζοντας τις κοινές 
ταξικές και κοινωνικές καταπιέσεις όλων αυτών που πάνω τους πατάνε οι εξουσίες, 
αλλά και τον κοινό μας ορίζοντα πέρα από σύνορα και πατρίδες. Για αυτό η άρνησή 
μας εκκινεί από τον ελληνικό στρατό αλλά δεν αφορά μόνο σε αυτόν ούτε και πε¬ 
ριορίζεται στο ζήτημα της όποιας θητείας, όπως αυτή διαμορφώνεται ανάλογα των 
αναγκών των κυρίαρχων σε κάθε κράτος. 

Η επιλογή μας να αρνηθούμε τον στρατό δεν οφείλεται μόνο σε μια δυσανεξία στη 
διαταγή και την υποταγή. Αυτή είναι μια καλή υπαρξιακή μαγιά για να ξεκινήσεις 
να καταλαβαίνεις σε ποια πλευρά είσαι. Δεν μισούμε απλά τον πόλεμο. Άλλο τόσο 
μισούμε την ειρήνη των κυρίαρχων. Την κανονικότητα της καθημερινής εκμετάλ¬ 
λευσης, του εκβιασμού της εργασίας, της λεηλασίας του περιβάλλοντος και της 
πραγμοποίησηςτων ζώων, των επιστημών και των τεχνολογιών που οργανώνουν 
τον κόσμο και μας μαθαίνουν να τον αναγνωρίζουμε ως μια αποικία ελέγχου, ταξι¬ 
νόμησης και ιεραρχίας, της καθημερινότητας του φόβου και της μοναξιάς, της συ¬ 
ναισθηματικής αποστέρησης και των εμπορευματικών υποκατάστατων... 

0 στρατός και η θητεία είναι μια εκπαίδευση στην πατριαρχία, τον ανταγωνισμό, 
την ετεροκανονικότητα, τα αντρικά προνόμια. Μέσα σε όλα αυτά δηλαδή που 
κοινωνικοποιηθήκαμε σαν καλά αγοράκια και τώρα προσπαθούμε να πετάξουμε 
από πάνω μας γιατί μας έχουν γίνει τόσο «φυσικά», σαν να είναι το δεύτερο δέρμα 
μας. 0 μιλιταρισμός -και κάθε του δομή- είναι το προνομιακό πεδίο των αρρενω- 
ποτήτων, αφού οργανώνεται πάνω στον ανταγωνισμό, τη δύναμη και την επιβολή, 
και οι γλώσσες όλων αυτών ηχούν οικείες στις ανδρικές κοινωνίες μαχητών- 
πολεμιστών. Η άρνηση να υπηρετήσει κάποιος αυτόν τον μηχανισμό, να υποστεί 
και να αναπαραγάγει τις γλώσσες του, είναι κομμάτι μιας χειραφετητικής διαδικα¬ 
σίας που βάζει στο τραπέζι και την κατάργηση των αντρικών προνομίων και τις 
έμφυλες ιεραρχήσεις. 

0 στρατός και η θητεία είναι μια εκπαίδευση στη βαρβαρότητα, τον μιλιταρισμό 
και την ιεραρχία. Δεν αγαπήσαμε τη βία, δεν μπορούμε να αρνηθούμε όμως 
το υλικό-ιστορικό της πλαίσιο. Δεν μπορούμε να αρνηθούμε πως οφείλουμε 
να αντιγυρίζουμε με σφοδρότητα την καθημερινή βία που δεχόμαστε από τους 
κυρίαρχους. 0 κόσμος δεν άλλαξε με «δημόσια διαβούλευση», γιατί κανείς 
προνομιούχος δεν θα παραδώσει αμαχητί τα προνόμιά του. Τα μέσα μας παρ’ όλ’ 
αυτά δεν μπορούν πάρα να είναι προεικόνιση των σκοπών και του ορίζοντά μας. Η 
αναπαραγωγή μηχανιστικών αντιλήψεων και στερεοτύπων της κοινωνικής-ταξικής 
αντιπαράθεσης, ως μοντέλα πολεμικής μάχης, δεν κάνει τίποτα περισσότερο από το 



να θεμελιώνει έναν άλλου είδους μιλιταρισμό που βαπτιζόμενος «επαναστατικός» 
οργανώνει τελικά την αναγκαιότητα ύπαρξης ρόλων, δομών και εξουσιών ως 
εργαλεία του κοινωνικού μετασχηματισμού. Αν δεχτούμε ότι η «βία είναι η μαμή 
της ιστορίας» αυτό δεν σημαίνει πως πρέπει να αφήσουμε τον αυθόρμητο και 
χειραφετητικό χαρακτήρα της βίας των καταπιεσμένων -καθώς γκρεμίζουν 
τον κόσμο των εξουσιών- να μεταμορφωθεί σε ένα «παραγωγικό» μοντέλο, 
συστηματοποιημένο και ιεραρχικό που εν κατακλείδι θα προεικονίζει νέες 
εξουσιαστικές/κρατικές μορφές. Οι «νικηφόροι προλεταριακοί στρατοί» υπάρχουν 
μόνο ως τέτοιοι στις ιστορικές αφηγήσεις-αφαιρέσεις των νικητών-στρατηγών 
των επαναστάσεων. Αυτών δηλαδή που οργάνωσαν την εσωτερική συντριβή κάθε 
επανάστασης. Οι «προλεταριακοί στρατοί» εντέλει μία πυροβολάνε τον εχθρό, μία 
πυροβολάνε και τα πόδια τους. 

0 στρατός είναι το κρησφύγετο των νικητών (και των μελλοθανάτων) και εμείς 
ανήκουμε στις άγριες ορδές των «ηττημένων» της ιστορίας του Άλλοτε και του 
Τώρα: ήμασταν και είμαστε με τους σκλάβους και τους Ινδιάνους, τους αιρετικούς 
και τις μάγισσες στην Ευρώπη του μεσαίωνα, τις κομμουνάριες/ους στο Παρίσι του 
1871 και τους επαναστάτες/τριες στην Καταλωνία του 1936, με τους πληβειακούς 
αγώνες στην καπιταλιστική περιφέρεια, (όπως τις μέρες που μιλάμε στο Σουδάν 
και την Τυνησία), με αυτές/ούς που ξήλωναν τα πεζοδρόμια της κανονικότητας τον 
Δεκέμβρη του 2008, είμαστε με εκείνες που ζορίζουν τις κυρίαρχες, στερεοτυπικές 
έμφυλες ιεραρχήσεις, με τους οργισμένους των δυτικών μητροπόλεων, τις άγριες 
απεργίες, με τους φοβισμένους και τους μοναχικούς, τις τρελές, τους αντικανονι¬ 
κούς και τους λυσσασμένους, με το παγκόσμιο ξυποληταριάτο που θέλει να στήσει 
καρναβάλι πάνω στις στάχτες των επαύλεων των αφεντικών, των στρατοπέδων, 
των τραπεζών, των υπουργείων, των μπουρδέλων, των φυλακών και των ψυχια¬ 
τρείων... σε εκείνη τη στιγμή που η ιστορική παρακαταθήκη των αγώνων του χτες 
θα συναντηθεί με την οργή και τις ανάγκες του σήμερα, τη στιγμή που «το Άλλοτε 
και το Τώρα συναντιούνται μέσα σε μιαν αστραπή για να σχηματίσουν μια συναστρία» 
για να σαρώσουν μια και καλή τον κόσμο των κυρίαρχων... 


ΠΙΣΩ ΚΑΡΑΒΑΝΑΔΕΣ! 

ΕΜΠΡΟΣ ΑΡΝΗΤΕΣ ΚΑΙ ΑΡΝΗΤΡΙΕΣ ΑΥΤΟΥ ΤΟΥ ΚΟΣΜΟΥ! 

ΚΑΤΩ ΤΑ ΚΡΑΤΗ, ΤΑ ΕΘΝΗ ΚΑΙ ΟΙ ΣΤΡΑΤΟΙ 

ΟΛΙΚΗ ΑΡΝΗΣΗ ΣΤΡΑΤΕΥΣΗΣ 
ΓΙΑ ΤΗΝ ΑΤΟΜΙΚΗ ΚΑΙ ΚΟΙΝΩΝΙΚΗ ΑΠΕΛΕΥΘΕΡΩΣΗ 


Κωνσταντής Γουνιτσιώτης, 
Στρατός Μωυσής, 
Παύλος Χριστόπουλος 
Γ ενάρης2019 




Φωτογραφίες από τις συγκεντρώσεις αλληλεγγύης στους 3 διωκόμενους 
ολικούς αρνητές στράτευσης στο στρατοδικείο του Ρουφ στις 6 και 18 Φλεβάρη 2019 

Ούτε (α τον 
ΠΟΛΕΜΟ 

των αψογών, ΐυιΐν ^οροΗυυμάτιυν, των βομβορ&ισμιΐιν 
και του στρατιωτικού Ελέγχου, των γεωπολιτικών 
ΕντάσΕων και των εΒνπκρστικών ανταγωνισμών οπό 
τον Καύκασο έως τη Μέση Ανατολή, της στρατηγικής 
της έντασης και των «θερμών Εηειααίϊίων» γιο τις 
ΑΟΖ και τα Ενεργειακά περάσματα σιπ Αιγαίο και τα 
ίαλκόνιο, της ονοβάθμισηςτων νατοϊκών βάσεων, 
των εξοπλισμών κοι της στρατιωτικοί! πιο σας των 
Βηήάσσιυυν και χερποίιυν συνόρων, της επιθετικός 
Επονα φοράς του δόγματος της «ισχυρής Ελλάδος στα 

ΒολκονίΠ». 


ίΙΡΗΗΗ 

των ιινρίαρχων 

της κανανικοηοίηοης των στρατοπέδων συγκέντρωσης 
μετονοστίμιΐών, της Βαναιαηολιτικής διαχείρισης 
αυτών που πρίζοντοι ως «περιττόί/ές», της όξυνσπ^ 
του «οντεγκλπματι κούρκοι «οντι^ιρο μα κρατικού 
Βεομικαύ οπλοστασίου, τις αναβάθμισης των ευ ρω - 
στρατιωτικών κοι ευρω-οοτυνομικών σωμάτων, των 
συνεχών «ατυχών» θανάτων κοι βααονιυτπρίωγ στο 
κρατπτόμιο τμημάτων, των βιασμών κοι των £ στόφαν ιών 
γυνοικών, του λιντσορίοματος των «διαφορετικών», 
της λεηλασίας της ψύσπς κοίτης π μ υγροποίησης των 
ζώων, του εκβιασμού της μισθωτός σκλαβιάς κοίτης 
ψτωχοηοίπαος, τπς καθυπάταξης ατούς ειδήμονες 
της τεχνολογίας κοι των επιστημών, της καθημερινής 
Εξάρτησης πππ τον Βπυμοσιό κοσμά των εικάνων και 
των Εμηο ρευμάτων, της καθημερινότητας του φόβου κοι 
της μοναξιάς, της συναισθηματικής οπ υστέρησης, της 
κότα πίεση ς και τπς εκμετάλλευσης. 


Διασυλλογική αψίσο για το στρατοδικείο του ολικού αρνητή στράτευσης 

Μπάμπη Τσιλιονίδη, Μάρτιος 2019 

Διοσυλλογική αψίσα για το στρατοδικείο του ολικού αρνητή στράτευσης 

Δημήτρη Δημτσιάδη, Απρίλιος 2019 
































